Importanţa gândirii, 
a creativităţii şi a viselor 


PDedicatie 


e 
e ° 3 Cu, a 4 2 e O 
ea Jy AR 
o ga A 
( > = P 
~ A y i 4 e, 
K Íi dolce această carte flai) ta 
aa 3 E 

e e 

e e 
e e 
. oase 7 


A 
- sk natifie beam de viată X 
să séti fie loan do nel vea ei e 
: “Me eatili cea fibră fiorduri, vice - 
. Lonumnt [vă accidente: | . 
: “Murat acela e demn do podiar . 
: ce-si foloseste infiángerile; : 
r ca să Grange fe el s 
° Namataceta o demn de intletepciane; : 
- ce fotoseste lacrimile : 
F ca s-o franeascik: e 
. Cei stati folosesc fortas : 
Li cet futoanici, intetigentla, . 
Li Fian cisitoy da uneste-ti visete . 
e ow disciptinei cdci visete frá disci- < 
"e : Atină produc oameni /oasloadi, À 
“Sta, etate ideis RX 
"FR: Puf perla. . 


N ceea ce iubesti: pes 
i e* 


3 


MOTIVELE CARE M-AU FĂCUT 
SĂ SCRIU ACEASTĂ CARTE 


„Nu sunt de acord! Protestez! Eu văd viaţa altfel! 
Vom construi o lume diferită!“ Fraze ca acestea au fost 
rostite întotdeauna de tineretul lumii, în diferite etape 
ale istoriei. Acum vremurile sunt altele. Tineretul a tă- 
cut, s-a închis în el, și-a pierdut vointa, visele, capacita- 
tea de a discuta, încrederea în viată, speranța într-o 
lume mai bună. 

Tinerii au fost întotdeauna contestatari, întotdea- 
una și-au manifestat dezacordul față de greșelile adul- 
Hilor, întotdeauna au luptat, într-un mod pozitiv, pen- 
tru idealurile lor. Astăzi, acest lucru e rar! Mulţi din- 
tre ei adoră sistemul social creat de adulți — sistem care-i 
transformă în simpli consumatori, care le sufocă iden- 
titatea și proiectele. 

Este generația care vrea totul imediat, de-a gata, 
fără să fie nevoie să producă nimic, fără să trebuiască să 
lupte, ca să cucerească. Este generația care nu știe să 
alieze disciplina cu visele, care caută să folosească pro- 
cedee „magice“, pentru a-și rezolva eșecurile, căreia îi 
este greu să gândească înainte de a reacționa. 


Copii străluciți, profesori fascinanţi 


Sunt mulți tineri lipsiți de protecție emoțională. 
Unii fac o dramă din felul în care arată o anumită parte 
a corpului, pe care o resping; alții sunt demobilizați de 
faptul că hainele nu le vin bine, iar alții eșuează din 
cauza vespingerilor sau a geloziei, din teama de a pier- 
de, din timiditate, din teama de testele școlare, din cau- 
„za decepțiilor și a crizelor care apar în relația cu iubita 
sau iubitul. 

În cartea Părinţi străluciți, profesori fascinanţi*, 
publicată în zeci de țări, le-am vorbit părinților, profe- 
sorilor, psihologilor și medicilor despre lumea tinerilor. 
M-am bucurat foarte mult aflând că a fost adoptată de 
sute, poate chiar mii de școli din diferite tări. 

Acum, prin cartea Copii străluciți, elevi fascinan- 
ti, a venit rândul să le vorbesc nu numai adulților, ci 
mai ales pre-adolescenților, adolescenților și tinerilor 
studenți despre mintea lor, despre conflictele și provo- 
cările lor. Această carte diferă de cea anterioară și, da- 
torită gustului tinerilor pentru aventură, a fost scrisă 
CA un roman. 

Alcătuirea acestei cărți a fost influențată de ideile 
unor gânditori, precum Freud, Jung, Piaget, Vigotsky, 
Platon, Socrate, Augustin, Paulo Freire și alții. Poate 
că unele texte vă vor face să plângeți, altele vă vor în- 
cânta, iar altele vă vor face să călătoriți. De fapt, eu am 
scris-o pentru tinerii între nouă și nouăzeci de ani. 


* publicată de Editura For You 

Veţi fi surprinși când vă veți da seama că copiii 
străluciți și elevii fascinanţi nu sunt aceia care se poar- 
tă întotdeauna frumos, care nu greșesc, care nu plâng 
și nu se poticnesc niciodată. Ci aceia care învață să-și 
dezvolte conștiința critică, să-și hotărască drumul pe 
care-l au de străbătut, să-și prelucreze greșelile, să con- 
struiască toleranța, să-și recunoască conflictele. Sunt 
cei care plâng atunci când e nevoie. Și de ce nu? Sunt 
cei care-și construiesc visuri mari și luptă pentru con- 
cretizarea lor. Și, mai presus de orice, sunt cei care-și 
dau o nouă șansă, lor și celorlalți, atunci când dau greș. 

Veti cunoaște povestea unor tineri și a unor adul- 
ti pe care viata i-a rănit, care au fost respinși de socie- 
tate, discreditaţi, sfâșiați de conflicte, dar care au reușit 
să găsească forță în fragilitate și demnitate în suferință. 
Și cine e nu e nevoit să traverseze văile frustrării și ale 
dificultăților? Valoarea unei ființe umane nu constă în 
laudele primite, în coroana copacilor, ci în rădăcinile 
îngropate în solul personalității sale și pe care nu le 
poate vedea nimeni. 

Un jurnalist mi-a spus, odată, când mi-a luat un 
interviu, că eu am fost autorul brazilian cel mai citit în 
Brazilia în 2005, cu peste un milion două sute de mii 
de cărți vândute în anul acela. 

Nu înțeleg de ce am atâția cititori; nu merit Suc- 
cesul acesta. Nu am o echipă de marketing, nici un asis- 
tent de presă și locuiesc într-o pădure. După părerea 
mea, cultul celebrităţii reprezintă o imaturitate a inte- 

ligentei, căci fiecare ființă umană, intelectual sau in- 
cult, evreu sau arab, scriitor sau cititor, e o stea unică 
pe scena vieții. 

Dumneavoastră sunteți, fiecare în parte, o stea! 

Rădăcinile mele, așa cum am spus, nu stau în suc- 
cesul meu, ci în dificultățile, lacrimile, nopțile de in- 
somnie, pierderile, frustrările și nenumăratele îndoieli 
“pe care le-am trăit ca să dezvolt, de-a lungul a peste do- 
uăzeci de ani, teoria inteligenței multifocale: Ea studia- 
ză frontieră supremă a cunoașterii, lumea în care se nas- 
te însăși cunoașterea, unde se construiesc gândurile. 

Nu-mi face prea mare plăcere să dau interviuri, 
căci nu sunt o celebritate — și nici nu voi fi vreodată. 
Sunt doar un psihiatru, un simplu gânditor și un cer- 
cetător al inteligenței, care caută febril să înțeleagă tea- 
trul complex al minții umane. 

Mă întreb adesea: cum reusim să intrăm în me 
morie într-o miime de secundă și să găsim adresele ver 
belor, pronumelor și substantivelor care alcătuiesc lan 
turile de gânduri? În procesul de producere a unu 
gând, fiecare ființă umană realizează o activitate mult 
mai complexă decât aceea de a intra în orașul Lisabona 
sau Porto, legată la ochi — și a găsi o anumită persoană, 
fără să-i știe adresa. Cum e posibil acest lucru? Dar 
asta se întâmplă în mintea noastră. 

Cel care cercetează modul în care construim gân- 
durile nu mai e niciodată același, căci se eliberează de 
superficialitatea intelectuală. Începe să-și dea seama că 

bogatii, săracii, adulții, copiii, intelectualii și analfabe= 
tii sunt mai complecși decât ne imaginăm. Știm foarte 
putin despre ceea ce suntem. Ceea ce știm e o picătură 
dintr-un ocean inepuizabil de cunoaștere. 

Nu sunt un înțelept, doar caut înțelepciunea. Vi- 


„Sul meu e ca toți cititorii — tineri și adulți — să caute în- 


felepciunea și să înveţe să scrie capitolele cele mai im- 
portante ale poveștii lor-din momentele cele mai grele 
din viata lor. După părerea mea, înțelepciunea moare 
într-o lume logică, consumistă și imediatistă. De aceea 
societățile moderne se transformă într-o industrie de 
oameni stresaţi și agitati. 

Vreau să arăt, în special tinerilor, că sunt perion- 
de în care totul ne merge bine în viată, în care primim 
sprijin și laude. Dar sunt și perioade în care dăm greș, 
în care ne simțim frustrați și distruși și în care suntem 


criticati — pe drept sau pe nedrept. 


Sunt unii oameni care nu ne vor lăuda niciodată, 


„cu toată munca excelentă pe care am face-o, cu toate că 
„ar trebui, cel puțin, să ne respecte. Dar dacă nu suntem 


respectați, ce ar trebui să fa cem? Să răspundem cu ag- 
resivitate? În nici un caz! Vom vedea că cei i fragili folo- 
sesc violenta, iar cei puternici, ideile. 

Trebuie să-i respectăm pe aceștia și să gândim ca 
filozoful Nietsche: „Ceea ce nu mă omoară, mă face mai 
puternic.“ În viziunea mea, ideile sunt semințe și cea 
mai mare favoare care i se poate face unei semințe este 
s-o îngropi ... 

Orice ființă umană are un potenţial intelectual 
imens, care așteaptă să fie explorat — inclusiv elevii care. 
iau note mici la școală. Ca să explorăm acest potențial, 
trebuie să urmăm un set de principii: 

— În primul rând, trebuie să învăţăm să dezbatem 
cunoștințele și să exprimăm, fără teamă, ceea ce gândim 
și simțim. Trebuie să dezbatem ideile altora, dar în nici 
un caz să nu le agresăm sau să le tratăm cu lipsă de res- 
pect, căci nu suntem stăpânii adevărului, nu suntem zei. 
Conform teoriei Inteligentei multifocale, din punct de ve- 
dere filozofic, adevărul este un tel ce nu poate fi atins. 

La fiecare zece ani, multe dintre adevărurile știin- 
tifice sunt discreditate, devenind lipsite de valoare. Cu- 
noștințele se produc într-un proces fără sfârșit. Cunos- 
tinte care azi sunt considerate absurde, mâine pot fi su- 
pra-apreciate. Acest lucru s-a întâmplat mereu în isto- 
ria științei și culturii. De aceea, democrația ideilor e o 
necesitate inevitabilă. Nu se poate să trăim în libertate, 
fără a-i respecta pe cei ce gândesc într-un mod diferit de 
al nostru. 

— În al doilea rând, trebuie să avem în minte fap- 
tul că măreția ființei umane stă în smerenia sa, în înțe- 
legerea limitelor sale și în capacitatea de a se face mic. 

— În al treilea rând, trebuie să explorăm cu curaj 
drumuri noi. Așa cum a afirmat, cu înțelepciune, Ale- 
xandre Graham Bell, inventatorul telefonului: „Dacă 
mergem numai pe drumuri bătătorite, nu ajungem de- 
cât acolo unde ceilalți au ajuns deja.“ 

— În al patrulea rând, trebuie să știm că artă de a 
gândi în filozofie începe atunci când începem să ne în- 
doim și să criticăm. Trebuie să învăţăm să ne îndoim de 
falsele noastre adevăruri și să criticăm promisiunile po- 
litice, presa, învățământul din sălile de clasă, cărțile — 
inclusiv cărțile și ideile mele. 

Analizati liber tot ceea ce vi se spune și absorbiți 
ceea ce considerați util. În felul acesta, nu veți fi sclavi, 
ci propriii voștri lideri, adevărați gânditori care vor 
transforma lumea — cel puțin lumea voastră. 

Ființa umană își dobândește structura în focul în- 
doielii și al criticii. 
| Cartea aceasta începe cu un profesor din Beslan, o 
școală din Rusia care a fost masacrată de un atac terorist. 
În adâncul lui s-au produs suferințe indescifrabile. În 
această fictiune, am folosit drama reală din Beslan, pen- 
tru ca lacrimile părinților, ale profesorilor și ale elevilor 
din acea școală să devină un memorial de neuitat. 

După părerea mea, profesorii (inclusiv pedagogii 
și psihologii școlari) sunt sacerdoti ai inteligenței — 
fiind, prin urmare, specialiștii cei mai importanti din 
societate, iar școala, locul ei cel mai sfânt. 

În cartea aceasta, un profesor din școala din Beslan, 
care a rămas cu o adâncă depresie și n-a mai vrut să intre 
niciodată într-o sală de clasă, din cauza atacului terorist 
la care a fost martor, a reușit să-i dea situației o întorsă- 
tură pozitivă. A depășit problema care-l consuma, a înce- 
put să-și revoluționeze viața și apoi a scos din amorteală 

alte școli, din alte părți ale lumii. A devenit specialist în 
a-si provoca elevii și a-i face să gândească. 

Socrate, strălucitul profesor grec, le stârnea inteli- 
genta discipolilor, prin capacitatea lui fabuloasă de a 
pune întrebări și de a se îndoi — și astfel, a format, în- 
tr-un mod spectaculos, un grup de tineri cu mintea li- 
beră, care au învățat să iubească dezbaterea de idei și 
care, în cele din urmă, au influențat omenirea; între 
aceștia se evidențiază Platon. Profesorii care apar în 
această carte vor folosi principiile lui Socrate, în contex- 
tul sălii de clasă, pentru a deschide mintea elevilor lor. 

Pregătiți-vă să fiti provocati și contaminati de 
profesorul Romanov. E incendiar, agitator și super-in- 
teligent. E în stare să-i trezească pe elevii desprinși de 
lumea reală și să-i transforme în visători. E în stare să-i 
contamineze pe elevii timizi, transformându-i în elevi 
îndrăzneți și curajoși. E în stare și să-i stârnească pe 
profesorii demobilizati și să-i transforme în vânzători 
de vise care-și întorc școala cu susul în dos. 

Sper ca această carte să vă ajute să trăiţi o mare 
aventură, să călătoriti prin lumea ficţiunii și să întâl- 
niti un personaj deosebit de important, aflat printre 
rândurile acestei povestiri: tu însuți! 


Augusto Cury 

Partea A 


Copiii buni cunosc 
prefața poveștii 
părinților lor, 

copiii străluciți 
CUNOSC capitolele 
cele mai importante 
ale vieții lor. 


O școală în criză 


Era o școală poreclită Școala coșmarurilor. A lu- 
cra și a învăța în școala aceea era un adevărat martiriu. 
Elevii erau tot timpul agitati, nu se respectau și se ag- 
resau frecvent. În semestrul anterior, un elev îl lăsase 
pe un altul paraplegic, trăgând în el. 

Multi profesori erau anxioși, deprimati și înfrico- 
sati, din pricina climatului în care se trăia în școala ace- 
ea. Elevii se simțeau înstrăinați, agitati și iritați. Pen- 
tru mulți dintre ei, ultimul loc în care voiau să se afle 
era sala de clasă. Rareori era cineva interesat să învețe. 
A studia, a asimila cunoștințele și a da teste era ceva cu 
adevărat insuportabil. 

Conflictele erau atât de grave, că era nevoie să fie 
chemată poliția, în fiecare zi. Școala a încetat să mai fie 
o oază de pace și a devenit o oază de frică. Nimic nu pă- 
rea să schimbe haosul care domnea în școala aceea. 

Într-o zi, un profesor de fizică, ce le dăduse note 
proaste la trei elevi, a fost amenințat cu moartea. Te- 
mându-se pentru viața lui, a părăsit școala. A fost al ze- 
celea profesor care a renunțat să mai lucreze în școală, 
în anul acela. 

A fost angajat un alt profesor de fizică. Se numea 
Romanov, avea doar 1,55 m înălțime, era subțirel, slab și 
aparent timid. Văzându-l, unii elevi, zâmbind sarcastic, 
se gândeau: „Săracul! Asta nu rezistă nici o săptămână. 
Dacă celălalt profesor, care avea 1,90 m și era vânjos, n-a 
suportat amenințarea, ăsta va fi ușor de stăpânit.“ 

În prima zi în care Romanova ținut ore, s-a petre- 
cut un incident grav. Un elev agresiv și autoritar, pore- 
clit Uriașul, a pus coșul de gunoi din clasă lângă ușă 
pentru ca profesorul să se împiedice. Romanov a intrat 
vioi, dornic să se prezinte și nici nu s-a uitat spre podea. 
Profesorul cel mărunțel nu trăise niciodată o cădere atât 
de spectaculoasă. Aproape că și-a rupt un picior. 

Clasa nu s-a abținut să nu râdă, deși unora le era 
milă de el. Romanov s-a ridicat senin, și-a scuturat pan- 
talonii de praf și apoi s-a uitat fix la fetele tuturor ele- 
vilor. N-a rostit nici măcar o singură vorbă, cufundân- 
du-se într-o tăcere adâncă. La început nu s-a liniștit ni- 
meni. Minutele treceau și asistența a început să se 
simtă stânjenită. 

Tăcerea profesorului cel nou a pătruns încet încet 
în mintea elevilor și i-a neliniștit. Niciodată nu asista- 
seră la o reactie ca aceea. Se așteptau ca profesorul să se 
supere și să le tragă o-săpuneală, dar au fost inundați 
de o tăcere izbitoare și tulburătoare. După cincisprezece 
minute, încă mai tăceau cu toții. 


Lecţia cea mare 


După ce elevii s-au liniștit, Romanov a făcut ceva 
ce i-a șocat: a scos niște strigăte de neînțeles, care i-a 
speriat pe toți. După acest șoc, a început să facă diferite 
mișcări cu mâinile, ca și cum ar fi fost un specialist în 
arte martiale. Privirile elevilor nu reușeau să țină pasul 
cu mișcările lui. Deodată, profesorul făcu o tumbă prin 

aer. Elevilor, uluiți, nu le venea să-și creadă ochilor; 
spațiul era atât de strâmt, pentru o mișcare atât de fan- 
tastică. Totul părea un film. 

În cele din urmă, au înţeles că se aflau î în fata unui 
mare maestru de karate, un magnific purtător al centu- 
rii negre. Romanov câștigase deja nenumărate medalii, 
în diverse competiții. Antrenase diferite persoane pen- 
tru a lupta și a se auto-domina, era viteaz, curajos și ad- 
mirat. Dar a părăsit totul, ca să devină profesor. 

Iar ca profesor, voia să-și antreneze elevii să gân- 
dească în spiritul a două lumi: lumea în care se aflau 
(cea fizică) și lumea căreia îi aparțineau (cea psihică). 
După ce a lăsat asistența stupefiată de abilitățile lui, a 
strigat cu un glas puternic: 

— Cine a pus coșul de gunoi lângă ușă, ca să mă 
împiedic? 

Uriașul s-a făcut mic. Buzele au început să-i tre- 
mure. Nesiguranţa l-a dat de gol. Apropiindu-se de el, 
profesorul l-a privit ferm în ochi și i-a spus: 

— Puterea unei ființe umane nu stă în muscula- 
tură, ci în inteligența sa. Cei slabi întrebuințează forta, 
cei puternici întrebuințează inteligența. Ce fel de forță 
ai întrebuințat? 

Uriașul n-a răspuns. Profesorul l-a întrebat care-i 
era numele. Tânărul a răspuns rapid. L-a m-ai întrebat 
dacă avea poreclă. Aflându-i porecla, profesorul a clăti- 
nat din cap și a pus o întrebare către toată clasa: 

— Cel care-i agresează pe ceilalți e slab sau puternic? 

Romanov îi învăța prin arta întrebării. Arta între- 
bării deschidea ferestrele minții elevilor și-i făcea să re- 
flecteze asupra unei probleme, privind-o sub diferite un- 
Shiuri, dezvoltând zone nobile ale inteligenţei. Voia ca ei 
să gândească într-un mod amplu și deschis. Contrar a 
ceea ce crezuseră întotdeauna, elevii au răspuns: 

— Cel care agresează e slab! 

— Atunci cei care provoacă războaie și acte de vio- 
lentă sunt slabi. Cel care întrebuințează agresivitatea și 
nu inteligenta e fragil. — După aceea s-a întors către 
clasă și a adăugat: 

— Cu toate acestea, pentru mine Uriasul nu e slab, 
e mai degrabă o mare ființă umană. Sunt sigur că are un 
potențial intelectual excelent. Trebuie doar să-l descopere. 

Asistența a rămas paralizată în fata acestor cu- 
vinte. Uimiţi, se întrebau: „Cum a putut să laude un 
elev, de care toți profesorii caută să se mențină la dis- 
tantă?” Și adresându-i-se Uriașului, i-a deschis mintea 
spunându-i: 

— Tu m-ai necăjit, dar, după părerea mea, nu con- 
stitui o problemă și nici nu ești un inamic. Vreau să știi 
că nu ești doar încă un număr în clasa asta, ci o ființă 
umană specială. Dacă o să-mi permiti, mi-ar plăcea să 
te cunosc mai bine și să am ocazia să-ți fiu prieten. Apoi 
i-a întins mâna. 

Profesorul cel mărunţel a devenit mare în lumea 
personalității elevului violent, pe care nu-l iubea și nici 
nu-l respecta nimeni. 

Imaginea lui Romanov a fost arhivată în solul sub- 
conștientului Uriașului, în mod privilegiat. 

Începând din ora aceea, Uriașului, care detesta fi- 
zica, a început să-i placă această disciplină. Cine-și iu- 
bește profesorul, iubește materia pe care o predă acesta. 
Cine nu-și iubește profesorul, cu greu îi va iubi ideile. 
Romanov credea în această teză. 

Și alți elevi au fost emoționați de acest episod. Ro- 
manov nu avea numai o cunoaștere logică a fizicii, ci cu- 
noștea teritoriul emoției, de aceea era un profesor fas- 
cinant — și asta și pentru că știa să rezolve conflicte ivi- 
te în sala de clasă. El a rupt ciclul agresivității, sur- 
prinzându-și și tratându-și agresorii cu amabilitate. 

Școala Coșmarurilor a început să primească ra- 
zele solare ale viselor — visul înțelepciunii, al generozi- 
tătii și al încrederii în viață. Durerea s-a transformat 
într-o elan de iubire, în mica și infinita lume a unei săli 
de clasă. Pentru Romanov, sala de clasă e o mică lume, 
pentru că spațiul fizic, deși e mic, este totuși infinit, 
căci conține ființe umane complexe și indescifrabile — 
adică, adevărate universuri ce așteaptă să fie explorate. 

Atitudinile neobișnuite ale lui Romanov s-au răs- 
pândit prin toată școala. În cazul episodului cu Uria- 
sul, nimeni nu credea că el tăcuse și se emoționase în 
clasă. El, care fusese chemat la secția de poliţie și era li- 
derul unui grup ce cuprindea zeci de elevi din alte clase 
și din alte școli. 

La început, celorlalți profesori li s-a părut ciudat 
comportamentul lui Romanov. Unii credeau că delira, 
alții că voia să fie vedeta școlii, iar alții că era un erou 
care-și semna sentința de „moarte“. 

l-au dezumflat cauciucurile de cinci ori și i-au 
zgâriat mașina de trei ori. Primea în fiecare săptămână 
telefoane anonime, de la elevi care-l amenințau. Aproa- 
pe în fiecare zi scriau fraze agresive sau își băteau joc de 
el, făcând desene pe zidurile școlii. Unii elevi, care nu-l 
cunoșteau, îl detestau în mod gratuit. Pe teritoriul agre- 
sivității, sensibilitatea nu era acceptată. 

Timpul trecea și, în ciuda tuturor accidentelor 
care se întâmplau, Romanov persevera și continua să 
incendieze școala cu mintea lui ascuțită. Impresionați, 
profesorii și elevii se întrebau: De unde vine profesorul 
acesta, cu un accent atât de greoi? Cum reușește să 
reacționeze inteligent, în situații în care nu poti decât 
să te apuce disperarea? De ce oare, cu cât e mai amenin- 
fat, cu atât provoacă mai mult, rationamentul elevilor? 
De ce vorbește despre vise? Asta nu e ceva depășit? Din 
ce motiv insistă să creeze o punte între disciplina pe 
care o predă și viata reală? 


Profesorul de la școala din Beslan 


Mai târziu, s-a aflat cine era Romanov. Directo- 
rul a dezvăluit adevărata sa identitate. El fusese recru- 
tat special pentru a încerca să aplaneze problemele gra- 
ve existente în Scoala Coșmarurilor. Romanov fusese 

profesor la școala din Beslan, în regiunea Caucaz, din 
Rusia. Școala aceea a suferit ceva ce nimeni nu-și putea 
imagina — un atac terorist, în septembrie 2004. 

Profesori și elevi fuseseră luaţi ostatici. Au pă- 
truns în cea mai adâncă vale a fricii. Au fost răniți și 
amenințați. Au suferit de foame și de sete și nu li se per- 
mitea nici măcar să-și facă necesitățile, ca de exemplu, 
să urineze, în locuri corespunzătoare. În cele din urmă, 
s-a produs tragedia. 

Invadarea școlii de către politie, în încercarea de 
a-i ajuta pe elevi, a făcut să explodeze violența teroriș- 
„ilor. Au murit sute de copii și adolescenţi. Tineri care 
se jucau, alergau, zâmbeau, în fine, care se aflau la în- 
ceputul poveștii lor existențiale pline de emoții, au fost 
reduși la tăcere, au închis ochii. Omenirea s-a oprit. 
După această tragedie, școlile din lumea întreagă n-au 
mai fost niciodată aceleași. 

Romanov a fost rănit în acest act terorist. I-a in- 
trat un glont în piciorul drept, dar a reușit să se vindece. 
A avut însă o rană care nu s-a închis niciodată: imaginile 
tinerilor nevinovați, mutilati fără milă de adulți. O 
specie care nu are grijă de cei mai mici nu are șanse de 
Supravietuire. 

Unul dintre elevi, Pavlov, cel mai agitat si irasci- 
bil din clasa lui, i-a murit în brate, iar ultimele lui cu- 
vinte au fost: „Multumesc, domnule profesor, pentru 
că ati crezut în mine. Multumesc că m-ati făcut să văd 
că viața e un spectacol“. În momentul acela, inima a în- 

cetat să-i pulseze, respirația i s-a oprit. Romanov sus= 
pina, incapabil să accepte. Strigând, spunea: „Lite ce 
le-am făcut copiilor noștri!“ 

Pentru că era foarte agitat și înstrăinat tânărul 
Pavlov tulbura adesea atmosfera din clasă. În ciuda de- 
zordinii pe care o provoca, profesorul Romanov îl lua 
întotdeauna pe după umeri și-i spunea: „Pun pariu Că 
o Să fii un om mare. Tu o să strălucești, într-o zi“. Lau- 
da pătrundea în încăperile cele mai întunecate ale per- 
sonalității lui. 

De fapt, a strălucit. Ultima lui frază era semn că-și 
deschisese ferestrele minții și reflecta asupra teatrului 
vieții. Pentru milioane de oameni, viata valorează foarte 
puțin. Pentru unii, un cont în bancă, pentru alții, o ide- 
ologie politică, dar pentru tânărul Pavlov și pentru Ro- 
manov, viata era un show fascinant, care n-ar trebui în- 
trerupt niciodată, decât de factori inevitabili. 

Deprimat, Romanov nu putea să accepte drama 
școlii din Beslan. Scenele la care asistase, cu teroriști 
așezați pe bombe, tipând la copii și la profesori, amenin- 
țând că-i va omori dacă nu se linistesc, erau de neuitat. 
Înspăimântați, își făceau nevoile unii în fața altora. 

Dorind să separe regiunea Cecenia de restul Ru- 
siei, i-au folosit pe copiii de la școala din Beslan ca for- 
mă de a exercita presiune asupra guvernului, punân- 
du-i în epicentrul unui conflict de care nu erau răspun- 
zători și despre care nici nu știau de ce exista. Romanov 

nu reușea să-și șteargă din minte, imaginea fiecăruia 
dintre elevii săi care murise. 

Voia să părăsească sala de clasă, să uite tot ceea ce 
se întâmplase și să se dedice doar artelor martiale, dar 
nu putea. Voia să găsească un sens pentru viața lui, în 
oricare parte a lumii unde tinerii erau fericiti, liberi și 
autori ai propriei lor istorii. Se gândea să se mute în lo- 
cul acela, dar, cu cât citea mai mult despre comporta- 
mentul tineretului, cu atât era mai deceptionat. 

Încet încet, a înțeles că sistemul social al adulților 
a comis crime de neiertat împotriva tinerilor. A înteles 
că există un terorism psihotic care ucide viața, dar și un 
terorism silențios în toate societățile moderne, care nu 
distruge corpul, dar care zdrobește bucuria de a trăi, 
creativitatea, inteligența critică și identitatea oamenilor. 

Tineretul era zilnic bombardat cu publicitate ca să 
consume produse, nu idei. Acest bombardament îngrijo- 
ra milioane de părinți și de profesori din toată lumea — 
în special pe Romanov. Sistemul „striga“, în clipurile 
publicitare de la televizor și în toate celelalte sectoare ale 
mass-media, că tinerii trebuiau să consume telefoane 
mobile, tenisi, calculatoare, Ipod-uri, dar nu spuneau, 
nici măcar timid, că trebuia să-și dezvolte conștiința cri- 
tică și arta de a gândi, pentru a fi liberi înlăuntrul lor. 

Otrava consumismului creat de adulți era atât de 
puternică, încât tinerii nu contestau. Dimpotrivă, vo- 
inu s-o bea în doze tot mai mari. Dorind doar plăcerea 
imediată, tinerii își înăbușeau proiectele de viață. Nu 

stiau să dezbată idei, să filozofeze despre viață și să se 
gândească la misterele existenței. Nu reflectau asupra 
faptului că viața era frumoasă, dar scurtă. Pentru că e 
atât de scurtă, fiecare moment ar trebui trăit într-un 
mod solemn și înțelept. „Dar înțelepciunea era pe moar- 
te“, observa Romanov. 

În școala din Beslan, elevii au fost ostatici ai unor 
teroriști violenti, dar în societățile moderne tinerii erau 
ostatici ai unui sistem agresiv și controlator care dis- 
trugea capacitatea de a alege și valorile vieții. Niciodată 
n-au existat atâția tineri întemnitati pe teritoriul emo- 
tiilor lor. 


Sala de clasă: un câmp de bătălie 


Într-o noapte, când s-a trezit în zori, respirând 
greu, se aprinse o luminiţă înlăuntrul lui Romanov. 
Simțea că nu putea fugi de sala de clasă. Nu-și putea 
îngropa trecutul. Trebuia să-și transforme trauma în 
îngrășământ pentru cultivarea celor mai frumoase flori 
ale vieții și inteligenței. 

Hotări că draina școlii din Beslan n-avea să fie ui- 
tată. Din dragoste pentru tineri si în memoria lui Pa- 
vlov și a tuturor celorlalți elevi dragi ai săi, a luat ho- 
tărârea de a se întoarce în sala de clasă si a o transfor- 
ma în cel mai mare câmp de bătălie în favoarea vieții. 
Un câmp de bătălie care nu va forma soldați pentru un 
război, ci gânditori îndrăgostiți de existență și de ome- 
nire. Un câmp de bătălie în care elevii să nu învețe nu- 

mai fizică, matematică și chimie, ci în care să învețe să 
lupte pentru drepturile lor, împotriva discriminării, a 
consumismului, a inegalităților sociale, a violenţei și a 
tuturor formelor de terorism. 

Romanov a părăsit competițiile de arte martiale și 
s-a dedicat fizicii, și mai ales studiului și înțelegerii 
dezvoltării inteligenței. S-a evidenţiat atât de mult, în- 
cât a ajuns să fie cunoscut pe plan internațional. Unde 
era o școală cu probleme grave, era chemat să provoace 
o revoluție în relațiile dintre profesori și elevi. 

Si așa a ajuns, în cele din urmă, la Scoala Cosma- 
rurilor. Întrucât cunoștea unele fenomene ale procesu- 

“lui de construire a inteligenței, el îi solicita întotdeau- 
na direcției școlilor, două lucruri. 

În primul rând, solicita ca elevii să fie așezați în se- 
micerc. Înșiruirea elevilor unii în spatele altora genera 
timiditate, inhibarea rationamentului și blocarea dezba- 
terii de ideii. În opinia lui Romanov, așezarea oamenilor 
unul în spatele celuilalt putea contribui la disciplina mi- 
litară, dar nu la formarea de oameni care gândesc. Profe- 
sorul nu voia ca elevii lui să fie niște spectatori pasivi. 
Sala de clasă trebuia să fie un teatru, în care profesori 
și elevi să fie actori în producerea de cunoștințe. 

În al doilea rând, solicita ca, în timpul orelor, să 
fie muzică ambientală — de preferință muzică clasică, 
pentru ca notele muzicale să se încrucișeze cu informa- 
tiile date în sala de clasă și astfel să se îmbunătățească 
nivelul de concentrare și de asimilare a cunoștințelor. 

La început, elevii voiau să asculte muzică agitată, cum 
ar fi rockul, dar încet încet își educau auzul și învățau 
să aprecieze și muzica clasică. 

În al treilea rând, stimula arta de a critica și de a 
pune întrebări, povestind diferite întâmplări, cel puțin 
o dată la două săptămâni în fiecare clasă.. Majoritatea 
povestirilor erau scurte, câteva dintre cele mai lungi fi- 
ind relatate aici. 

După trei luni de aplicare a tehnicilor promovate 
de Romanov, rezultatele erau deja vizibile. Se putea ob- 
serva o diminuare substanțială a agitației, iar concen- 
trarea se îmbunătățea. Elevii începeau să vină la școală 
cu plăcere. 

În școlile în care își începea activitatea, profesorul 
rus se comporta ca un profesor obișnuit. Încet încet, el 
contamina mediul respectiv. Nu-i plăcea să fie vedetă — 
voia să-i facă pe alții să strălucească. 


O școală care avea nevoie de înțelepciune 


Romanov nu vedea nici un sens în bombardarea 
elevilor cu informaţii care nu-i ajutau să învețe cum să 
trăiască. Informaţiile în exces îi stresau pe tineri, făceau 
din memoria lor un depozit prea puțin util, care nu le 
stimula inteligența. De aceea, el folosea întotdeauna 
materia pe care o preda, pentru a le da lecţii elevilor săi. 

Pentru Romanov, a educa însemna a provoca in- 
teligenta. Într-o zi, la o anumită clasă, a provocat rațio- 
namentul elevilor, cu aceste vorbe: 

— Nu trebuie să vedem doar cu ochii fizici, care 
captează numai lumina exterioară, undele electromag- 
netice. Trebuie să vedem și cu ochii inimii, care captea- 
ză gândurile și emoțiile oamenilor. Voi reușiți să desco- 
periți bogătiile ascunse în oamenii care vă deceptio- 
nează?, a întrebat Romanov, stimulându-i pe elevi la o 
dezbatere de idei. 

— E greu să conviețuiești cu oameni complicati, a 
spus repede Elisabeta, una dintre elevele din clasă. 

— Uneori noi suntem cei complicati, a glumit Ro- 
manov. Clasa a zâmbit. 

În continuare, profesorul a profitat de moment ca 
să le propună un exercițiu intelectual. 

_— Gânditi-vă, exact în momentul acesta, doar un 
minut, la o persoană care v-a enervat, v-a ofensat, v-a 
respins sau v-a trădat. Și spre uimirea elevilor, a adău- 
gat: Căutaţi să vedeți Îa persoana aceea, câteva calități 
de care nu v-aţi dat seama niciodată. 

Câțiva elevi au spus încetișor: „Dusmanii mei au 
numai defecte.“ Era un fapt extrem de rar, să-i vezi pe 
elevii acelei școli reflectând. Dar ilustrul profesor i-a 
stimulat să iasă din lumea fizică și să pătrundă în lu- 
mea psihică. Oricât de incredibil ar părea, au rămas pe 
gânduri. După un minut, profesorul i-a întrebat: 

— A întrezărit cineva ceva, dincolo de lumina ex- 
terioară? A văzut cineva vreo calitate la persoana în 
care vedea doar greșeli și defecte? 

Aproape toți au ridicat mâna. Văzuseră, pentru 
prima oară, invizibilul, esentialul. 

— Vrea cineva să spună ceva?, a întrebat profesorul. 

Asistenţa a amuţit. Totuși, când un elev a început 
să vorbească, ceilalți s-au dezinhibat. 

Unul dintre elevi a dezvăluit faptul că începuse 
să-și urască un prieten pentru că-i furase iubita, dar 
știa că existau aspecte pozitive în personalitatea celui- 
lalt, deși nu-i acceptase niciodată scuzele. Un altul a 
afirmat că detesta un profesor care-l făcuse prost, dar a 
recunoscut că fusese nerespectuos față de acel profesor 
și că descoperise, în momentul acela, câteya: calități ale 
lui, pe care înainte nu le văzuse. 

Marcos și-a luat inima-n dinţi, a respirat adânc și 
și-a giisit curajul să vorbească despre mâhnirile pe care 
i le provoca tatăl lui. 

— Eu nu-l suport pe tata. Nu știe decât să tipe la 
mine. Mă sâcâie tot timpul și încearcă să mă controleze. 
E inginer constructor. Călătorește mult și, când se în- 
toarce acasă, începe imediat să critice tot ce fac. Zice că 
îi încurc viața ... În momentul acela, Marcos a suspi- 
nat. Apoi a continuat: M-am gândit să plec de acasă. 
Eu și tata nu putem sta în același spațiu, fără să ne cer- 
tim. Totuși, cu toate diferențele dintre noi, am descope- 
rit în acest minut ceva ce nu văzusem înainte. Cred că 
profesia lui nu e ușoară. El luptă mult, ca noi să putem 
supraviețui. Mi-am mai dat seama că uneori se silește 

să fie simpatic. Încearcă să se apropie, să facă diverse 
lucruri cu mine, dar eu mă îndepărtez mereu de el. 

Elevii și-au dat seama că profesorul era emotionat 
de povestea lui Marcos, părând să călătorească în timp. 
Romanov își pierduse tatăl, la vârsta de 17 ani. Fusese 
nevoit să lupte mult ca să supravietuiască și, mai ales, 
ca să-si învingă dorul. Ar fi vrut să fi avut timp să-l des- 
copere, să-l cunoască și să-l iubească și mai mult. Șter- 
gându-și lacrimile cu degetele, l-a privit fix pe tânărul 
Marcos și i-a spus: 

— ÎI ai pe tatăl tău în viață. Ai privilegiul de a te 
putea apropia de el, de a-l putea cunoaște pe dinăuntru 
și de a putea corecta traiectoria relațiilor voastre. Eu nu 
mai pot s-o fac, căci l-am pierdut pe tata prea curând. 
Apoi, a pus o întrebare care i-a atins pe mulți elevi: 

— Cine suferă din cauza tatălui sau a mamei să 
ridice mâna. Fiţi sinceri. 

Spre surpriza lui, mai mult de jumătate din clasă 
a ridicat mâna. În fața acestei situații, a pus încă o în- 
trebare care i-a tulburat din nou pe elevi. 

— Cine-și cunoaște în profunzime tatăl și mama, 
frământările lor, visele lor, aventurile lor, zilele lor cele 
mai vesele și cele mai triste?, a întrebat Romanov, cu 
adâncă sensibilitate. | 

Niciodată nu le pusese cineva o asemenea între- 
bare. Vorbele lui Romanov au răsunat în sufletele ele- 
vilor săi. Nimeni nu s-a aventurat să ridice mâna. Era 

o situație tristă. Marea majoritate a tiner ilor nu-si cu- 
nostea părinții. 

Părea absurd, dar era o realitate mondială. Respi- 
rau acelasi aer si mâncau aceeasi mâncare, dar nu se cu- 
noșteau unii pe alții. Ei se plângeau de mamele lor, îsi 
criticau taţii, le arătau cu degetul greșelile, dar nu-i cu- 
noșteau. 

Atunci, pentru a ilustra acest subiect, dascălul, 
așa cum îi plăcea întotdeauna să facă, le-a spus povestea 
emoţionantă a unui fiu căruia, ani la rând, i-a fost ru- 
șine de cicatricile tatălui său. 


Un erou într-un scaun cu rotile 


Era un bărbat de 38 de ani, care avea niște cicatri- 
ci enorme pe Chip. Se numea Guilherme. Cicatricile lui 
erau atât de pronunțate, că-i deformau chipul. Oriunde 
intra, oamenii erau șocați de aspectul lui. În afară de 
asta, era și paraplegic si umbla într-un scaun cu rotile. 
Guilherme era tatăl lui Rodolfo, un băiat de 14 ani. 

Tânărul Rodolfo murea de rușine, când oamenii 
vedeau chipul mutilat al tatălui său și a încercat întot- 
deauna să-l ascundă, pe măsură ce creștea. Nu-și invi- 

ta prietenii la el acasă, nici nu-și invita tatăl să parti- 
cipe la ședințele și festivitățile de la școală. Tatăl își dă- 
dea seama de reacțiile fiului, dar rămânea tăcut. 

La un moment dat, Rodolfo a făcut o gripă puter- 
nică și a lipsit de la școală. În ziua aceea, profesorul le-a 
cerut elevilor să i facă o lucrare de grup, care trebuia pre- 

dată în ziua următoare. Era o luptă contra cronometru. 
Grupa lui Rodolfo, preocupată de urgenta lucrării, a 
apărut pe neașteptate la el acasă, ca să-l anunţe. Mama 
i-a întâmpinat și i-a condus în living. Apoi s-a dus să-l 
cheme pe Rodolfo, care se afla în camera lui. 

` Deodată, a apărut domnul Guilherme, într-un sca- 
un cu rotile. Privind la chipul lui, tinerii au rămas so- 
cați. Apoi a apărut Rodolfo, care a rămas blocat văzân- 
du-si colegii cu ochii ațintiți asupra chipului tatălui său. 

— Nu vă faceti griji, eu știu că sunt drăguț!, a ex- 
clamat domnul Guilherme, bine dispus, încercând să 
risipească uimirea fiului său și a colegilor acestuia. 

Ei au zâmbit, dar Rodolfo nu s-a relaxat. Voia să 
fugă din living, dar nu era posibil — drama era inevita- 
bilă. Colegii lui și-au dat seama de blândețea unui om 
mutilat de viață. Rodolfo era atât de obișnuit să vadă 
defectele exterioare ale tatălui său, încât niciodată nu-l 
privise ca pe o persoană sociabilă și captivantă. Ideile 
lui preconcepute îl împiedicau să vadă frumusețea care 
se ascundea în spatele cicatricilor tatălui său. 

În timp ce făceau lucrarea, elevii au avut unele 
nelămuriri. S-au hotărât să-i ceară ajutorul domnului 
Guilherme, care le-a răspuns prompt și i-a uimit prin 
cultură lui fantastică. Citea cel puțin o carte pe săptă- 
mână. După ce au terminat lucrarea, colegilor lui Ro- 
dolfo le-a plăcut atât de mult tatăl lui, încât au conti- 
nuat să-i pună întrebări. Deodată, cineva a pus o între- 
bare fatală. 

— De ce sunteți într-un scaun cu rotile? Cum ati 
rămas cu aceste cicatrici? 

Rodolfo s-a făcut roșu ca racul și ar fi vrut să se as- 
cundă sub canapea. Guilherme și sotia lui păstrau un 
secret în această privință. Stiau că într-o zi trebuiau Să-i 
spună adevărul lui Rodolfo. Au așteptat ca el să crească. 
În ultima vreme, tot spuneau că era momentul ca el să 
afle secretul, dar încă nu apăruse momentul ideal. 

În fata întrebării puse de unul dintre tineri, pă- 
rinții lui Rodolfo s-au privit reciproc. Mama a dat din 
cap și i-a făcut semn domnului Guilherme, stimulân- 
du-l să povestească unul dintre cele mai importante ca- 
pitole ale poveștii vieții lui. 

Cu glasul gâtuit de emoție, tatăl a început să spu- 
nă o poveste deosebită: 

— Fiule, când tu aveai zece luni, ne-am dus să ne 
plimbăm și am fost cazați într-un hotel rural. Hotelul 
era frumos, făcut în întregime din lemn. Eu și mama ta 
ne-am dus să facem o lungă plimbare pe jos și te-am lã- 
sat în grija unei bone. Deodată am văzut în depărtare 
limbi de foc în zona hotelului. 

După o pauză, domnul Guilherme a continuat: 

— Ne-am îndreptat în mare grabă spre hotel și 
l-am văzut în flăcări. Focul se întinsese rapid. Te-am 
căutat și nu te-am găsit. Văzând-o pe bonă singură, am 
„intrat în panică. Ea te lăsase în cameră ca să se ducă la 
piscină și i-a fost frică să intre în hotel, ca să te salveze. 

Învălmășeala era mare. Structura clădirii amenința Să 
se prăbușească. 

Rodolfo era stupefiat. Părea că vedea scena. 

— Disperat, am încercat să intru în hotel. Câțiva 
Oameni m-au tinut, zicând că era o nebunie, m-au ru- 
gat să aştept pompierii, care tocmai sosedu. Și, privin- 
du-l pe Rodolfo, tatăl lui a adăugat: Viaţa ta era mai 
importantă decât a mea. Puteam să mor, dar luptam ca 
să te salvez. 

Băiatul n-a mai suportat. A început să plângă în 
fata acelei povestiri atât de dramatice. În momentul acela, 
o colegă l-a îmbrățișat. Domnul Guilherme a continuat: 

— Căldura era insuportabilă. Am început să tușesc 
mult. Din fericire, prin tot acel fum și foc am reușit să 
ajung la tine. Plângeai disperat. Te-am luat în brațe, 
te-am ferit și am ieșit rapid din locul acela. Când eram 
gata să ies din hotel, m-am împiedicat de un obiect care 
se afla în mijlocul drumului. Pompierii, care sosiseră, 
te-au luat în brațe, dar înainte să apuce să mă ajute și 
pe mine, o grindă centrală s-a prăbușit pe spatele meu, 
fracturându-mi coloana. În cădere, fața s-a atins de tă- 
ciuni încins și a rămas cu arsuri. 

Domnul Guilherme a întrerupt relatarea ca să-și 
șteargă lacrimile. Printre suspine, a afirmat cu o sensi- 
bilitate inegalabilă: 

— Știu că oamenii se sperie când se uită la chipul 
meu. Dar cicatricile care îi impresionează sunt semnul 
iubirii puternice pe care o simt pentru tine. 

Rodolfo, care vărsase câteva lacrimi, a început să 
plângă de-a binelea. Dacă înainte îi era rușine de chipul 
deformat al tatălui său, acum îi era rușine de egoismul 
său. Plângând, a întrebat: 

„— De ce nu mi-ati spus asta, mai înainte? ~ 

— Eu și mama ta am hotărât să nu-ti spunem ade- 
vărul, ca să nu te gândești vreodată că eu sunt paralitic 
și desfigurat din cauza ta. Voiam să-ți trăiești viața in- 
tens și fără traume. Mă temeam că n-ai fi zburat prea 
înalt, pentru că ti-ar fi fost milă de mine. Nu voiam ca 
viața ta să rămână ancorată de limitele mele și de sufe- 
rinta mea. Dacă am greșit, iartă-mă. 

Rodolfo și-a amintit de toate momentele în care 
încercase să-și ascundă tatăl de prietenii lui. El îi cu- 
noștea cicatricile, dar nu-l cunoștea pe dinăuntru. Și-a 
dat seama că fusese nedrept și superficial. Regretând 
profund, a ieșit din conditia lui de fiu obișnuit, pentru 
a deveni un fiu strălucit. Și-a privit tatăl în ochi și, ca 
și cum ar fi văzut miezul sufletului lui, a rostit plin de 
0 adâncă emoție: 

„— Tată, eu îți cer iertare. Eu nu te cunosteam, dar 
acum Ochii mei reușesc să te vadă. Îmi era rușine de 
tine, dar acum văd că, în spatele acestor cicatrici, se află 
un erou care m-a iubit cu tărie și a luptat pentru mine 
cu toate puterile. 

Nici colegii lui nu și-au reținut emotiile. Și-au 
privit viata și, într-un moment de reflecţie, și-au dat 
seama că abia îsi cunoșteau propriii lor părinți. 

Apoi, tânărul Rodolfo s-a ridicat și și-a îmbrățișat 
tatăl, așa cum n-o făcuse niciodată până atunci. Rareori 
o îmbrățișare a fost atât de emotionantă. După gestul 
acela, a făcut un alt gest pe care tatăl său nu și-a imagi- 
nat niciodată că avea să-l facă: i-a sărutat cicatricile. 

Tatăl știa că fiul îl disprețuise, dar nutrise întot- 
deauna speranța că, într-o zi, avea să se întoarcă în bra- 
tele sale. Imperfectiunile chipului tatălui, care-i provo- 
case atâta aversiune, au devenit o sursă de mare mân- 
drie. Au devenit foarte buni prieteni și au scris o nouă 
poveste a vieții. 


Străini care locuiesc în aceeasi casă 


După ce a relatat această întâmplare, profesorul a 
întrebat: | 

— Voi știți ce se află în spatele comportamentului 
taților și mamelor voastre? Aveţi cunoștință de nopțile 
de insomnie pe care le-au petrecut din cauza voastră? 
Aveţi cunoștință de suferința și de bătăliile pe care 
le-au înfruntat din pricina voastră? Multi copii vor în- 
țelege că trebuiau să-și cunoască mai bine părinții, să-i 
iubească mai mult și să petreacă mai mult timp cu ei, 
abia când aceștia vor închide ochii pentru totdeauna. 

— Eu am pierdut timp, a avut curajul să spună 
Romanov. Și a adăugat: Eram specialist în a vedea de- 
fectele tatălui meu și ale mamei mele. Până când am în- 
teles fraza aceasta, pe care o s-o scriu pe tablă: 

Copiii buni cunosc prefața istoriei părinților lor. 
Copiii străluciți merg mult mai departe, cunosc capito- 
lele cele mai importante ale vieţii lor. 


Si a completat: 

— Tinerii care lucrează asupra acestei caracteris- 
tici a personalității lor își dezvoltă arta de a asculta, 
arta de a dialoga, capacitatea de a se pune în locul celor- 
alți, de a depăși conflictele și de a dezvolta relații sănă- 
toase și fericite. 

Înţelegând ce voia să le spună dascălul lor, elevii 
au înteles că copiii cei buni cunosc comportamentul vi- 
zibil al părinților lor, iar copiii străluciți cunosc luptele 
lor interioare, dificultățile și aventurile lor. Au privit 
atunci spre ei înșiși și și-au dat seama că nu-și cunos- 
teau părinții. 

Romanov însuși trecuse prin această situație. Ta- 
tăl lui era rigid, închis, intolerant și super-ocupat. Trd- 
ia pentru muncă, nu muncea ca să trăiască. Nu avea 
timp să se joace și Să facă sport împreună cu el. ÎI pe- 
depsea pentru orice greseală. Romanov a devenit maes- 
„tru în karate, ca Să-l poată înfrunta. 

Într-o zi, s-a hotărât să cerceteze motivul pentru 
care tatăl lui era atât de rigid și de tăcut. A descoperit 
niște lucruri inimaginabile. Când era tânăr, tatăl lui 
trăise drama celui de-al doilea război mondial. 

A descoperit că suferise de foame și-și văzuse prie- 
tenii sângerând și suferind pe câmpurile de luptă. 

„A înțeles astfel că „nimeni nu poate da ce nu are“. 
Nu era tolerant, pentru că fusese crescut într-un climat 
plin de teamă, sărăcie și nesiguranță. Când a înţeles su- 
ferința prin care trecuse tatăl său în tinerețe, l-a iertat. 

Ilustrul profesor a arătat că deseori copiii strălu- 
ciți au eșecuri, gresesc — dar, cu toate greșelile lor, sunt 
ca niște șlefuitori care caută aur în subsolul istoriei ce- 
lor pe care-i iubesc. Și a încheiat această oră incitantă, 
cu următoarele vorbe: 

„— Încercaţi să vedeți ce se află în spatele cicatri- 
cilor părinților vostri, al mâniilor lor, al iritabilității, al 
lipsei de răbdare. Când ajungeţi acasă, întrebaţi-i pe pă- 
rinții vostri cel puţin trei lucruri: primul, care sunt vi- 
surile lor cele mai importante; al doilea, care au fost zi- 
lele cele mai grele din viața lor; al treilea, care au fost 
zilele cele mai vesele din viața lor. | 

-În Scoala Cosmarurilor, elevii au început să înțe- 
leagă că viața e o carte imensă, dar care îi învață prea 
puțin pe cei care nu știu s-o citească ... 

eșecuri și frustrări. 


AUGUSTO CURY 


Romanov i-a influențat încet încet pe mulți profe- 
sori și i-a făcut să-și schimbe stilul de a-și ține orele — 
între care și pe Sofia. Nu-și impunea ideile, ci Și le ex- 
punea. Sofia era o profesoară de istorie cu multă ener- 
gie. Încet încet a început să se relaxeze în sala de clasă 
și să-i facă pe elevi să vadă viața dincolo de texte. 

La un moment dat, o elevă pe nume Margaret s-a 
descurcat foarte prost la un test de matematică. Când a 
intrat în clasă, Sofia a văzut că tânăra era foarte îngri- 
jorată. A întrebat-o, cu delicateţe, care era motivul în- 
grijorării ei: 

— Nu m-am descurcat deloc la test, i-a mărturisit 
gratie, descurajată. 

— Nu descuraja, nu lăsa eșecul să te domine, do- 
mină-l tu pe el. Greșelile sunt ocazii bune să acumulezi 
înțelepciune. În viață, greseste numai cel care nu știe 
cum Să se comporte în fata eșecurilor. 

— Eu nu reușesc. Aș vrea să fiu ingineră, dar o să 
renunt ..., a replicat Margaret. 

In fața acestei situații, Sofia a predat lecţia mai 
repede decât de obicei și s-a hotărât să relateze, în fina- 
lul orei, o întâmplare, CA S-0 încurajeze pe eleva respec- 
tivă — ca și întreaga clasă — să-si transforme iernile î în 
primăveri. 


Un surd care crea o muzică minunată 


Unul dintre geniile muzicii, Beethoven, se delecta 
cu sunetul pianului. Genialitatea lui muzicală zbura 

precum vulturul pe deasupra piscurilor stâncoase ale 
munților. Tânărul Beethoven nu avea nevoie de sume 
mari de bani ca să fie fericit, avea nevoie doar de un auz 
foarte fin și de un pian ca să-și compună muzica. 

Viața lui curgea fără nici un fel de probleme, Cu 
toate acestea, marele compozitor, care zbura pe deasu- 
pra celor mai înalți munti ai creativității, a simtit că se 
târăște prin văile cele mai adânci ale anxietății. Și, ceea 
ce părea imposibil, s-a întâmplat: Beethoven a început 
să surzească. La un moment dat, dându-și seama că nu 
distingea unele note, s-a îngrijorat. Își masa urechile ca 
să audă mai bine, dar nu simțea nici o ameliorare. 

A căutat ajutor, dar încet încet urechile lui se cu- 
fundau într-o tăcere profundă. Când îl strigau prietenii 
pe la spate, el nu-i auzea și atunci a intrat în criză. 
Lumea s-a prăbușit peste geniul muzicii. | 

Muzica îi inspira viața, îl încânta emoțional, îi 
iriga inteligența și-i calma agitația. Pierderea era irepa- 
rabilă. Pe măsură ce sunetele deveneau tot mai îndepăr- 
tate, Beethoven s-a îndepărtat de bucuria de a trăi. S-a 
izolat, a devenit nervos și tot mai abătut. 

Mijloacele de tratament medical erau ineficiente 
și îl conduceau spre o adâncă criză depresivă. Gându- 
rile lui se agitau precum niște valuri rebele, într-o mare 
“sălbatică. Componenta emoțională a personalității lui a 
devenit un cer fără lună, într-o dimineaţă fără ciripitul 
păsărilor. Maestrul muzicii a pierdut bucuria de a exis- 
ta. Nimeni și nimic nu-l însuflețea. A nu mai auzi și a 

nu compune muzică însemna să nu mai aibă pământ 
Sub picioare, aer ca să respire. Beethoven s-a gândit să 
renunţe să mai trăiască. 

La un moment dat, deja disperat, și-a pus capul 
pe pian și a strigat: „Nu! Nu e posibil!“ A ridicat capul 
și a început să cânte, dar nu auzea nimic. Deodată, toc- 
mai când personalitatea emoțională a lui Beethoven era 
sufocată și părea să nu mai existe nici o speranță, ge- 
niul muzicii s-a hotărât să schimbe regulile jocului și să 
se transforme în geniul vieții. S-a hotărât să nu mai fie 
victima suferinței, ci să lupte pentru visele lui. 

“Ceva uimitor s-a întâmplat atunci. În momentul 
în care toți credeau că visele lui fuseseră îngropate de li- 
niștea tulburătoare a surdității, Beethoven s-a hotărât 
să-și înfrunte limitele și să-și depășească condiția nefe- 
ricită. Cu toate că lumea se prăbușise peste el, a ales să 
supraviețuiască. A hotărât să nu fie sclavul surdității și 
al descurajării lui. 

— Multi încetează să mai creadă în viață, când trec 
prin crize emoționale, când suferă eșecuri, traversează 
perioade dificile și sunt dispretuiţi, a spus profesoara 
Sofia, asistenței atente. Și a completat: Dar Beethoven, 
deși controlat de un puternic sentiment de incapacitate, 
mult mai intens decât al tău, Margaret, a încercat să se 
depășească. A căutat un sens pentru viața sa. Oricât de 
incredibil ar părea, curajul și sensibilitatea lui l-au aju- 
tat să facă ceea ce nimeni nu încercase până atunci: să 

compună muzică, deși era surd, a spus profesoara cu 
forță. Apoi a continuat să vorbească despre viata lui. 

Prietenii au considerat că atitudinea lui Beetho- 
ven era o nebunie, rod al înfrângerii și al tulburării. 
„Beethoven trebuie că delirează!“, gândeau unii. Părea 
imposibil. 

Un surd să vrea să compună muzică, este ca și 
cum un orb ar vrea să picteze un peisaj. Ce nebunie! Cu 
toate acestea, s-a întâmplat ceva de neimaginat. Cu o 
forță de neînvins, Beethoven a învățat să-și transforme 
haosul, într-un climat de creativitate sublimată. El a 
învățat să audă ceea ce nu putea fi auzit. 

Maestrul muzicii îsi punea urechea pe sol și pe 
diferite obiecte și auzea vibraţiile notelor pe care le schi- 
ta la pian. La început, părea ceva foarte confuz, căci nu 
distingea notele. Dar, pe măsură ce-și antrena urechile, 
vibraţiile începeau să stabilească o relație cu notele mu- 
zicale arhivate în mintea lui — care, la rândul ei, deschi- 
deau arhivele memoriei, orientându-i astfel creativitatea. 

În felul acesta, ceea ce părea incredibil a început să 
se întâmple. Cu o abilitate de nedescris, Beethoven a 
compus lucrări deosebit de frumoase, în ciuda faptului 
că era surd. În perioada aceea a compus una dintre cele 
mai celebre lucrări ale lui: Simfonia a 5-a. 

După ce a terminat relatarea, Sofia a privit-o atent 
pe Margaret și apoi întreaga clasă și le-a spus: 

— Când viata ne este călăuzită de vise, surzii pot 
Auzi melodii, orbii pot vedea culorile, cei descurajați pot 

găsi energie pentru a continua. Când nu mai simtea 
pământ sub picioare, Beethoven a pășit în sine însuși, 
n-a renunţat la viață; dimpotrivă, a îndlțat-o. Visele au 
învins. Lumea a avut de câștigat. 


O societate superficială 


Terminându-și povestea, profesoara a spus: 

— Povestea lui Beethoven ilustrează una dintre di- 
ferențele care există între o persoană opacă și o persoană 
care strălucește. O persoană opacă e distrusă de durere, 
o persoană luminoasă se construiește prin durere. Din 
nefericire, majoritatea oamenilor merg tot spre mai rău, 
pe măsură ce suferă înfrângeri, eșecuri și decepții. 
„Eu'-ul lor — care reprezintă capacitatea lor de a face 
alegeri — nu se maturizează. Oamenii devin mai agre- 
sivi, agitati, irascibili, neprotejați, nefericiti. Totuși, o 
minoritate devine mai calmă și mai senină. 

Sofia a demonstrat că povestea geniului muzicii 
are principii ce ar trebui respectate de toti elevii. El a 
suferit, a făcut depresie, a trecut printr-o anxietate in- 
tensă, s-a gândit să abandoneze totul — dar a existat un 
moment în viața lui, în care a trebuit să înceteze să se 
lamenteze, pentru a se transforma în autorul propriei 
sale istorii. 

— Dar voi știți să schimbaţi regulile jocului Sau 
sunteți specialiști î în a vă lamenta? 

Elevii s-au gândit și și-au dat seama că se lamen- 
tau de multe ori. Apoi, Sofia le-a spus că procesul depă- 
șirii dramei sale, de către Beethoven, a fost lent, dar 

cum el a investit în visele lui, a descoperit libertatea în 
limitele sale și a găsit forță în fragilitatea sa. 

— Nu vă considerați victime ale vieții. Nu luați 
poziția unor nefericiti fără noroc și fără sprijin din par- 
tea celor din jur. Altfel veti fi mereu fragili și nesiguri. 
Fragilitatea generației Harr y Potter mă lasă perplexă, a 
adăugat emfatic Sofia. 

Elevii au înghitit în sec, auzind acele vorbe. Apoi, 
ea a adăugat: 

- Nu critic saga lui Harry Potter, critic lipsa de 
protecție emoțională a tinerilor care iubesc fantezia, dar 
nu știu să se poarte cu faptele concrete. Multi nu știu 
să depășească crize, să ceară scuze și să vorbească des- 
pre sentimentele lor. Unii sunt disperaţi când îi pără- 
seste iubita, alții când îi lasă un prieten, iar siji când 
se simt frustrațti. 

Margaret a respirat adânc. Și-a dat seama că adop- 
tase cea mai nepotrivită atitudine — aceea de a simți că 
era o nenorocită, o incapabilă în fata eșecului la un test. 
A înțeles că trebuia să adopte o încăpățânare sănătoasă. 

— Cel care-și deplânge eșecurile, privește spre pro- 
priile picioare și cine se uită spre picioarele sale crede că 
lumea are dimensiunea pășilor lui. Trebuie să vă ridi- 
cati capul, să priviți spre orizont și să luptați pentru 
ceea ce iubiți, a completat profesoara. 

— Societatea ne pregătește pentru succes și nu ca să 
ne înfruntăm eșecurile, doamnă profesoară, a afirmat Joño 
Paulo, un băiat timid care rareori își exprima părerile. 

Profesoara Sofia a fost entuziasmată de participa- 
rea și de raționamentul lui. De aceea, inspirându-se de 
la Romanov, și-a încheiat povestirea, scriind o frază pe 
tablă: 


Tinerii buni se pregătesc pentru succes. Tinerii 
străluciți se pregătesc pentru eșecuri. Ei știu că viața e 
un contract ce comportă risc și că nu există drumuri 
fără obstacole. Prin urmare, sunt conștienți că nimeni 
nu e demn de podium, dacă nu-și foloseşte eșecurile, 
pentru a-l cuceri. 


După ce a scris aceste fraze filozofice pe tablă, și-a 
încheiat reflecțiile, zicând: 

— Obiceiul acesta contribuie la dezvoltarea moti- 
vației, a îndrăznelii, a optimismului, a răbdării, a hotă- 
rârii, a capacității de a fi lider, a capacității de a depăși 
eșecurile și, mai ales, a inteligenței de a crea și de a pro- 
fita de momentele prielnice. Și a completat: Treziti-vă, 
dragi elevi! La fel ca Beethoven, luptați pentru visele 
voastre. Nu vă fie teamă de viață, fie-vă teamă că n-o 
veți trăi din plin. 

Elevii nu obișnuiau să-i aplaude pe profesori, dar 
au fost atât de fascinaţi de lumea ideilor Sofiei, că nu 
s-au putut abține. S-au ridicat și au aplaudat-o energic. 

În timp ce ascultau sunetul aplauzelor, elevii in- 
teriorizau cunoașterea și, într-o străfulgerare au gân- 
dit: numai cel care învată să reactioneze cu smerenie la 
fluierăturile pe care le va primi într-o zi, e demn de ap- 
lauze. Învătau, efectiv, să gândească. 

Copiii buni învață din 
greșelile lor, ` 

copiii străluciți învață 
și din greșelile altora. 

Pasiune virtuală 


La un moment dat, un tânăr prieten al lui Roma- 
nov, Davi, de 25 de ani, l-a căutat ca să-i povestească 
despre o problemă care-l nelinistea mult. I-a spus că era 
îndrăgostit de o persoană pe care n-o cunoștea. 

— Cum e posibil așa ceva?, a întrebat Romanov. 

Davi a răspuns că era îndrăgostit de cineva cu 
care conversa pe internet. Se gândea toată ziua la ea, 
dar se temea că ea nu era îndrăgostită de el. Romanov 
s-a scărpinat în cap, s-a încruntat, a reflectat un mo- 
ment și a continuat să-l asculte pe prietenul său cel în- 
grijorat. După ce l-a ascultat, s-a întrebat: „Oare elevii 
mei trec și ei prin această experiență?“ 

Săptămâna următoare, la sfârșitul orei despre tra- 
„iectoria obiectelor și atractia gravitațională, s-a hotărât să 
vorbească cu elevii despre o altă traiectorie și o altă forță 
— cea a emoției și, mai exact, forța sentimentelor. Deoda- 
tă, le-a cerut ceva ce i-a luat pe tineri prin surprindere. 

— Luaţi o foaie de hârtie și, fără să vă scrieți nu- 
mele, spuneți dacă, prin internet, v-aţi îndrăgostit sau 
nu de o persoană pe care n-aţi cunoscut-o niciodată. 

Elevii au devenit euforici. Unii au început să se 
gândească: „Unde vrea să ajungă profesorul Romanov, 
de data asta?“ În cinci minute, maestrul vieții l-a limu- 
rit. EL credea că, printre adolescenţi, amorul virtual era 
rar. Dar a rămas uimit. Cinci băieţi și patru fete avuse- 
seră deja un amor prin internet. Un tânăr a scris că a 
avut trei amoruri, iar altul, patru. 

Perplex, Romanov a explicat că chat-urile pe in- 
ternet au dezinhibat fiinta umană, au îmbunătățit pro- 
cesul de comunicare — dar, în același timp, au devenit 
un mijloc de simulare a sentimentelor. 

A explicat că mulți își ascund adevărata identitate, 
cine sunt, ce gândesc cu adevărat și care le sunt inten- 
tiile reale. Vorbesc mult, dar nu spun nimic despre ei 
înșiși. Alții, totuși, mai sensibili și mai sinceri, și une- 
ori, mai dornici de afectiune, își dezvăluie sentimentele, 
fără să pună nici o barieră, și creează legături puternice 
cu cel care se află de cealaltă parte a ecranului. Fără să-și 
cunoască fizic interlocutorul, îl transformă în printul 
lor virtual sau în Cenușăreasa lor virtuală. Și trăiesc o 
iubire intensă. 

Profesorul, căutând să stimuleze inteligența 
elevilor, a explicat că în fizica cuantică există principiul 
incertitudinii, care demonstrează că nu e posibil să se 
determine simultan spațiul și timpul unui obiect, ci pe 
rând. A mai spus că, în teoria relativității, spațiul și tim- 
pul sunt relative, dar atunci când sunt conjugate, ele 
sunt imuabile. < C 

După aceste explicatii, a vorbit despre un feno- 
men complex, caracteristic minții umane. A spus că în 
psihologie există principiul transformării. A explicat 
că, ori de câte ori interpretăm comportamentul unui in- 
divid, îl transformăm; că interpretarea distorsionează 
realitatea; că putem să amplificăm, să diminuăm sau să 

adăugăm ceva la realitatea celuilalt. Elevii erau dezori: 
entați. Nimeni n-a înțeles nimic. 

— Un psihopat poate să diminueze valoarea oame- 
nilor, să-i controleze, fără să înțeleagă vreodată că ei 
sunt ființe umane complexe, care iubesc, visează Și nu- 
tresc anumite aspirații. Pe de altă parte, O persoană hi- 
persensibilă poate să-i supraaprecieze pe oameni, să gra- 
viteze pe orbita lor, să le atribuie caracteristici pe care 
aceștia nu le au, a explicat inteligentul profesor. 

În momentul acela elevii au început să-și dea seama 
ce greu e să construiesti relații sociale. Apoi, el a adăugat: 

— Aveţi grijă, stimati elevi. În unele cazuri, amorul 
prin internet se poate transforma într-o iubire profundă, 
în care există reciprocitate și respect de ambele părți. Dar, 
de cele mai multe ori, o astfel de relație nu evoluează și 
provoacă decepții și suferință. În unele cazuri, poate 
duce la depresie și chiar la ideea de sinucidere. 

După Romanov, un om inteligent trebuie să în- 
frunte probleme, ca să învete lecții de viață — dar un om 
înțelept nu are nevoie să greșească prea des, să se îm- 
piedice, să sufere eșecuri și să treacă prin situaţii umili- 
toare, ca să învețe lecţii de viață. El observă cu atenţie 
greșelile altora și învață din ele. 

Pentru a ilustra cele spuse, a povestit o întâmpla- 
re, cu scopul de a dezvolta spiritul de observație al ele- 
vilor. Aceștia au rămas din nou uimiţi în fata creativi- 
tătii și a modului său de a preda. Au intrat pe traiecto- 
ria emoțiilor. 

Un lup virtual 


Maria Júlia avea 17 ani. Avea multe colege, dar 
nicio prietenă. Credea cu ușurință în oameni, dar nu-i 
plăcea prea mult să se deschidă. Nu avea protecție emo- 
tională și cea mai mică necuviință îi strica liniștea. 

Deși era frumoasă, ca oricare ființă umană, era 
specialistă în a-și critica trupul. Nu-i plăcea părul ei, 
nasul, mica burtică și, mai ales, se frământa toată, pen- 
tru că i se părea că avea sânii mici. Pierdea zilnic câte o 
oră, aranjându-se în fata oglinzii și reușea întotdeauna 
să-și vadă defecte care nu existau. 

Rareori se simţea bine cu hainele pe care le purta. 
Avea, deci, sindromul TIF, Tiparul Inaccesibil de Fru- 
musețe. Stima sa de sine era foarte scăzută. Deși Mariei 
Júlia nu-i plăcea să stea direct de vorbă cu oamenii, îi 
plăcea la nebunie să navigheze pe internet. Părea că era 
prietenă cu toată lumea. 

La un moment dat, a cunoscut pe un chat un băiat 
pe nume Ronaldo. Acestuia îi plăcea să le manipuleze 
pe fetele cu care conversa. Le povestea lucruri nereale, 
le spunea că era îndrăgostit de ele, le spunea că nu în- 
tâlnise niciodată pe cineva atât de sensibil, de senzual 
și amabil. Își modifica și vârsta: avea 32 de ani, dar spu- 
nea că avea 22. | 

Mintea afirmând că era milionar, dar că se simtea 
foarte nefericit. În realitate, avusese intotdeauna pro- 
bleme financiare, detesta munca și își râdea de inocenta 
oamenilor. Și cum monitorul PC-ului acceptă orice, 

spunea că avea nevoie de ajutorul fetelor pe care voia să 
le cucerească. Ele se topeau după el, iar el se distra. Ro- 
naldo era un psihopat virtual, un individ căruia nu-i 
păsa de suferința celorlalți și nici de consecintele com- 
portamentelor lui. 

„La începutul relației cu el prin internet, Maria 
Júlia nu vorbea despre viața ei particulară. Dar încet 
încet, Ronaldo a învăluit-o. După două luni, ea a înce- 
put să vadă în el bărbatul cel mai grozav din lume. ÎI 
considera cea mai neînțeleasă dintre fiinte. Locuiau în 
state diferite. Din pricina distanței, făceau schimb de 
fotografii. El spunea că nu cunoscuse niciodată o fată 
atât frumoasă ca ea. Ea era fascinată. Părea că stima sa 
de sine, atât de scăzută, fusese rezolvată printr-o pasă 
de magie. S-a îndrăgostit de el. A devenit obsedată. Nu 
și-l scotea din minte. 

În zilele în care nu vorbea cu Ronaldo, era tristă si 
avea crize de anxietate. Vampirul de pe internet, după ce 
bea „sângele“ emoțional al fetelor cu care stabilea relații, 
se îndepărta de ele. Disperarea lor constituia gloria lui. 
Maria Julia, care făcuse rost de numărul lui de telefon, îl 
Suna într-una. El o mintea, spunând că problemele mul- 
tiple îl împiedicau să vorbească cu ea în fiecare zi. 

“Tânăra a început să intre în depresie și să sufere 
de anorexie nervoasă, nu se hrănea cum trebuie, nu 
simtea bucuria de a trăi, iar noptile erau un chin. På- 
rinții doreau ca ea să se îndepărteze de internet și să 
nu-l mai sune pe tânăr. Dar Ronaldo devenise un zeu 

pentru Maria Júlia. Ea își crease în subconștient o ima- 
gine supradimensionată despre el. Era sigură că el era 
bărbatul vieții ei. 

Când a încercat să-l uite, Ronaldo a apărut ca o 
pasăre de pradă. O lăuda, îi spunea că o iubește, că n-o 
putea uita. Ea îsi revenea și insista să-l vadă în persoa- 
nă, dar el găsea mereu o mie și una de scuze. Acest 
du-te vino a început să facă parte din povestea aceea de 
dragoste bolnăvicioasă. 

Diferendele cu părinții au sporit. S-a îndepărtat 
de a jiu care îi spuneau că „individul acela nu meri- 

tă“. Ea nu auzea decât glasul iubirii ei platonice. La un 
iei dat, slăbită, s-a gândit să moară și a luat o cu- 
tie de comprimate. A fost dusă la spital, a suferit mult, 
dar, din fericire, a supravietuit și n-a rămas cu sechele. 

Văzând gravitatea bolii fiicei lor, părinții și-au 
îmblânzit supravegherea și au lăsat-o să vorbească în 
continuare cu el, pe internet. Ronaldo consuma cocai- 
nă, era alcoolic și fusese închis de mai multe ori, dar ea 
nu știa asta. Ecranul calculatorului poate transforma 
un lup, într-un miel. | 


Prințul care n-a existat niciodată 


După un număr de luni și datorită insistenței ei 
constante, el s-a hotărât să-și facă aparitia, dar voia s-o 
vadă singură. În sfârșit, avea să-l întâlnească pe „omul 
cel mai încântător din lume“, după cum credea Maria 

Júlia. Au stabilit să se întâlnească într-o cofetărie din 
centrul orașului. 

Când l-a văzut, a alergat în brațele lui, dar el pă- 
rea un sloi de gheață. Când a insistat să-l sărute, el și-a 
întors fața. Decepţiile au venit una după alta. Ronaldo 
mesteca cu dispreț o pastilă de gumă și privea animația 
străzii, ca și cum Maria Júlia nici n-ar fi existat. Ea in- 
sista să vorbească despre relația lor, dar el dovedea aver- 
siune fată de acea conversație. Când i-a spus că era foarte 
diferit de Ronaldo cel de pe internet, el a reactionat 
prostește și a spus sec: „Ajunge cu vorba, hai la motel.“ 

şocată de atitudinea lui dispretuitoare și înțele- 
gând că, timp de aproape un an, crease o imagine a 
unui om care nu existase niciodată, fata s-a ridicat brusc 
și a plecat tulburată. În zilele care au urmat a avut o 
nouă criză depresivă. Se pedepsea continuu și se con- 
sidera persoana cea mai credulă de pe fata Pământului. 
A început să se desconsidere și mai mult, crezându-se 
urâtă și demnă de dispreț. A început și să lipsească de 
la școală. Fiindcă situația era gravă, a acceptat să ceară 
ajutor unui psiholog. 

În timpul terapiei, psihologa a ajutat-o pe Maria 
Júlia să-și recapete demnitatea și să separe fantezia de 
realitate. A încurajat-o să părăsească postura de specta- 
toare și să devină actrița principală a poveștii vieții ei. 
A sfătuit-o să nu lase pe nimeni și nimic s-o controleze, 
în afară de ea însăși. I-a spus că pentru nimic în lume 
nu-și putea pierde libertatea. 

Treptat, Maria Júlia s-a refăcut. A încetat să mai 
fie „presul“ falsului ei print. A înțeles că iubirea ade- 
vărată aduce pace și bucurie, nu presiune și angoasă. 
La câteva luni după această luptă interioară, a început 
să se simtă mai liberă, să învețe să-și protejeze compo- 
nenta emoțională a personalității și să depășească zo- 
nele de conflict din subconștient. Ronaldo cel din inte- 
rior murise, cel din afară încă exista, dar n-o mai 
interesa. Maria Júlia a învățat o lectie extrem de impor- 
tantă: trebuia să stabilească o relație de iubire cu ea 
însăși, înainte de a trăi o mare iubire în afara ei. 


Fără rădăcini, iubirea se transformă 
într-o catastrofă emoțională 


După ce a povestit acest caz, profesorul Romanov 
a întrebat: 

— De ce credeți că amorul prin internet e lipsit de 
substanță? 

— Pentru că, de fapt, cei doi nu se cunosc unul pe 
altul personal, a răspuns Paulo, care simtise pe pielea lui 
aceeași experiență, deși nu atât de grav ca Maria Júlia. 

Faptul că erau așezați în- semicerc, stimula dezba- 
terea ideilor. Elevii care rareori luau cuvântul, au înce- 
put să-și exprime gândurile. În plus, muzica ambientală 
diminua viteza cu care se derulau gândurile elevilor și 
le îmbunătățea concentrarea și randamentul intelectual. 

— Felicitări, Paulo!, l-a lăudat profesorul. Atunci 
când internauții îndrăgostiți ies din ecran și intră în 

viața reală, sunt nevoiti să conviețuiască cu defectele, 
cu maniile și cu conflictele celuilalt — și așa apar crizele. 
Dacii faza aceasta nu e depăsită, ceea ce virtual era fru- 
mos, se transformă într-o catastrofă emoțională. 

Dascălul și-a îndemnat elevii să caute iubirea 
blândă, inteligentă, hrănită cu dialog și condimentată 
cu respect și complicitate. Apoi le-a vorbit, ca un maes- 
tru în domeniu: 

— În orice relație în care gelozia e exagerată, în care 
unul vrea să-l controleze pe celălalt, iubirea nu prinde 
rădăcini și moare cu ușurință. O mică doză de gelozie e 
aproape inevitabilă și acceptabilă, dar o supradoză de ge- 
lozie sufocă relația, distruge cu totul dragostea. 

„Unii elevi au simțit un nod în gât, la auzul acelor 
vorbe, Ei își controlau iubitele, nu le lăsau spațiu sufi- 
cient ca să respire, erau geloși până și pe colegii lor. Și-au 
dat seama că o persoană e foarte geloasă atunci când 
nu-și apreciază valoarea, e nesigură și trăiește tot tim- 
pul cu teama de a pierde ceva. Adevărata iubire se culti- 
vă pe terenul libertăţii. Și au mai înțeles și că orice 
relație, așa cum a fost cea a Mariei Júlia, construită fără 
transparență, devine artificială și nu suportă nici cele 
mai slabe furtuni ale vieții. Romanov a scris pe tablă: 


Un om inteligent învaţă din greșelile sale, un om 
înțelept merge mai departe; el învață din greșelile celor- 
lalți, căci e un foarte bun observator. 

Căutaţi o mare iubire și cultivaţi-o. Căci, fără iu- 
„bire, viața devine un râu fără izvor, o mare fără valuri, 

o poveste fără aventuri! Dar nu uitaţi niciodată — în 
primul rând, iubiți-vă pe voi înșivă. 


Toate aceste fraze au rămas pe tablă, mai bine de 
0 săptămână. Ceilalţi profesori și elevi le copiau pe car- 
toane și le afișau pe coridoarele școlii. În felul acesta, 
Scoala Coșmarurilor se transforma, încet încet, într-o 

scoală a înțelepciunii. 
| — În domeniul afectivității, nu așteptați să gresiti 
mult, ca să învățați lecții importante. A da greș în acest 
domeniu provoacă întotdeauna multă suferință. 

— Cum de cunoasteti atât de bine acest domeniu ?, 
l-a întrebat Uriașul. 

— Pentru că am fost o persoană inteligentă, dar nu 
înțeleaptă. N-am observat greșelile celorlalți și a trebuit 
să învăt dintr-ale mele. Am traversat crize în relațiile 
mele și, cum nu m-a îndrumat nimeni, a trebuit să în- 
văț singur și cu multe dificultăți, navigând în oceanul 
minunat și agitat, al emotiilor. 

Apoi, profesorul a declarat: 

— Învățătorul învăţătorilor a afirmat, la un mo- 
ment dat: Iubiți- vă aproapele ca pe voi înșivă. Dacă nu 
vă iubiți mai întâi pe voi, nu veți iubi niciodată cu ade- 
vărat, pe cineva care se află aproape de voi. Mulţi prac- 
ticanti ai religiei au o stimă de sine scăzută, pentru că 
s-au transformat în proprii lor călăi. 

Elevii au aplaudat și au hotărât să învețe să fie 
navigatori în apele complexe ale emoțiilor. 


I7 


LELEL 


Copiii buni au vise 
sau disciplină, 
copiii străluciți au 
vise și disciplină. 


AUGUSTO CURY 


Cea mai complexă dintre planete: mintea umană 


Profesorul Romanov făcea niște ore de fizică exce- 
lente. Într-o zi, i-a ajutat pe elevi să înțeleagă puterni.- 
cele forțe ale Universului. A vorbit despre impresionan- 
ta forță de gravitație dintre planete și stele. Le-a expli- 
cat că multe stele au fost distruse, iar lumina care pro- 
venea de la ele era doar expresia trecutului lor. A mai 
spus că în centrul galaxiilor existau fantasticele găuri 
negre, a căror forță de gravitație era atât de mare, încât 
absorbea și distrugea planete întregi și stele. 
| — N-am rezista nici o miime de secundă, dacă 

ne-am afla în apropierea acestor găuri negre, le-a expli- 
„cat profesorul, elevilor extrem de atenţi. 

Le-a spus că, în multe sisteme, stelele chiar și pla- 
netele se ciocneau între ele. Elevii s-au înfiorat, căci nu 
aveau cunoștință despre așa ceva. S-au gândit ce cata- 
strofă ar fi dacă Terra s-ar ciocni cu Soarele. Numai ap- 
ropierea lui și ar distruge viața pe Pământ. 

— Stiti câte galaxii există în Univers?, i-a întrebat 
Romanov. Majoritatea elevilor nu aveau nici cea mai 
vagă idee. 

— Un milion, a riscat Leonardo, dar credea că exa- 
gerează. 

— Mult mai multe, a spus profesorul. Astăzi se știe 
că există peste o sută de miliarde de galaxii — și în fiecare 
an se descoperă tot mai multe. Locuim în galaxia Calea . 
Lactee, una dintre nenumăratele galaxii din Univers. 

— Și știți câte planete și stele există în fiecare ga- 
laxie?, a întrebat din nou profesorul. 

— Peste o sută, a spus repede Júlia. Ea credea că, 
probabil, existau doar câteva sisteme solare, în fiecare 
galaxie. 

— Peste o mie, a completat Pedro. 

— Iar ati greșit. În fiecare galaxie există milioane 
de planete și stele. Și imaginați-vă că Terra este doar 
una dintre aceste planete, iar Soarele e doar una dintre 
aceste stele. 

Elevii au rămas perplecși. Niciodată nu se gândi- 
seră că Universul era atât de mare. Făceau cu toții o că- 
lătorie spațială fantastică. Vibrau cu toții, cu excepția 
unei eleve, Claudia. Avea capul plecat-și chipul trist. 
Fata părea că se află pe altă planetă. Și așa și era. Se afla 
pe cea mai complexă planetă, pe planeta minții sale, că- 
lătorind printre ideile care o tulburau. În ultimul timp 
era neliniștit, nu se concentra și-și rodea unghiile. 
Văzând-o cu capul plecat, Romanov a întrebat-o delicat: 

— Claudia dragă, ce se întâmplă? Pari atât de de- 
parte.Claudia și-a ridicat încet capul. A urmat un mo- 
ment de tăcere. Apoi, cum învățase deja de la Romanov 
să nu-i fie teamă să spună ce gândea, a răspuns: 

— La ce folosește cunoașterea forțelor din Univers, 
dacă nu am forța să-mi rezolv problemele mele personale? 

Romanov a fost șocat de raționamentul ei inteli- 
gent și realist. Apoi, ca și cum ar fi vrut să dea afară 
ceea ce o înăbusea, Claudia a adăugat: 

— La ce bun să cunosc alte planete, dacă pe această 
planetă există atâtea nenorociri fără rezolvare? Ce m-ar 
putea motiva să discut despre galaxiile imense care se 
află la milioane de ani-lumină, dacă micul spațiu al ca- 
sei mele e o lume opacă, dacă-l văd pe tata mereu trist, 
fără un serviciu stabil, fără condiții de supraviețuire — 
și, mai rău, fără speranță? 

Răspunsul ei i-a pus pe gânduri pe elevi. 

Vorbele Claudiei l-au pus pe gânduri pe profe- 
sorul de fizică. | 

„Are dreptate“, și-a zis el. „Pe de o parte, cunoaș- 
„terea Universului e importantă pentru cercetarea știin- 
Hifică, dar, pe de altă parte, de multe ori știința e departe 
de realitatea oamenilor, de lumea concretă a elevilor.“ 
Sistemul educațional din care făcea parte și el era sec, 
rece; distant, dezumanizat. i 

Nu erau puțini elevii din Școala Coșmarurilor, 
care aveau dificultăţi financiare. Unii dintre părinți erau 
șomeri sau aproape, alții câștigau atât de puțin, încât 
abia reușeau să-și întrețină familiile. Unele mame re- 
nunțau să mănânce, pentru ca fiii lor să aibă Suficientă 
hrană. Existau părinții care își pierdeau somnul, gân- 
dindu-se la viitorul copiilor lor. 

Greutățile pe care le înfruntau părinții erau atât 
de mari, încât mulți elevi nu aveau speranta unui suc- 
ces profesional. Credeau că, mai mult ca Sigur, vor re- 
peta istoria părinților lor, cu umiliri, cu crize financia- 
re și un confort limitat. 

Gândeau asemenea Claudiei: „Dacă părinții mei 
n-au avut posibilitatea unei vieți mai bune, cu greu e 
posibil să o am și eu“. 

Speranța tinerilor stătea în studii. Dar, cu toate că 
elevii ieșeau din școală cu o diplomă în mână, cei mai 
mulți nu-și schimbau viața. Cum orele de curs erau reci 
și departe de realitatea lor, ei nu-și dezvoltau un spirit în- 
treprinzător, îndrăzneală, nu aveau vise sau capacitatea 
de a judeca singuri și nici abilitatea de a depăși eșecurile. 

Chiar și din școlile particulare, elevii ieșeau tot 
atât slab pregătiți pentru a înfrunta provocările vieții. 
Treceau la probele curiculare, dar nu și la probele so- 
ciale. Nu știau să-și înfrunte problemele. Creștenu în 
umbra părinților lor bogaţi, nu erau autorii propriei lor 
istorii. Mulţi deveneau risipitorii de moștenire. Puţini 
erau cei care scăpau vechiului ciclu al bogăției: bunic 
bogat, fiu nobil, nepot sărac. Multi dintre fii de bogați 
cunoșteau gustul traiului limitat și al mizeriei. 

Romanov era mâhnit din cauza pesimismului și 
realismului Claudiei; dar era și fericit, pentru că ea 
avusese curajul să-l înfrunte și să discute despre impor- 
tanta subiectului predat. 

Elevii învățau să dezbată idei, să le pună întrebări 
“dascălilor, să critice cunoștințele și utilitatea lor. 

Scoala Coșmarurilor devenea o grădină unde se 
cultiva inteligența — și nu un depozit de informatii. 


63 


AUGUSTO CURY 
A-i ajuta pe elevi să-și folosească 
forța interioară 


Opiniile Claudiei l-au făcut pe profesor să reflec- 
teze și să schimbe orientarea orelor sale. A început să 
aplice fizica, la viata de zi cu zi. 

— E important să cucerim Spațiul, dar nu știm să ne 
îngrijim de micul nostru spatiu, de planeta noastră mi- 
nunată. Cu fiecare an ce trece, tot mai multe râuri sunt 
poluate, noi specii dispar și temperatura globală crește. 

Profesorul ar fi vrut să lămurească și drama Clau- 
diei, dar încă nu era momentul ideal. Așa că le-a împăr- 
tășit câteva consideraţii asupra altor subiecte. 

— Gândiţi-vă puţin. Deși suntem foarte mici în 
acest Univers nemăsurat, suntem atât de îngâmfați, de 
proști și de agresivi, încât ne credem stăpânii lumii. În 
realitate, nu suntem stăpâni a nimic — nici ai adevărului, 
nici ai propriei noastre vieți. Dezvoltăm tehnologii ca să 
comunicăm cu lumea, ca să producem vehicule si ca să 
construim edificii, dar nu dezvoltăm nicio tehnologie ca 
să dialogăm, ca să fim liniștiți, veseli și fericiți. Facem uz 
de forță ca să ducem războaie fizice sau războaie comer- 
ciale, dar nu ne folosim forta pentru a domina anxietatea, 
intoleranta, deznădejdea și lipsa de speranță. 
„Elevii au început să înțeleagă că toți suntem răs- 
punzători de rezolvarea acestor probleme serioase. 

Apoi, profesorul a admis public că Claudia avea 
dreptate și a adăugat: 

— Noi ne preocupăm atât de mult să informăm, 
încât uităm să formăm. Cunostintele există ca să vă 
servească și nu pentru ca voi să le serviţi. Dar noi in- 
versăm valorile. Și, dorind să stimuleze gândirea elevei, 
a întrebând-o: De unde vine forta unei ființe umane? 
Claudia s-a gândit ceva timp, dar n-a știut să răspun- 
dă. Apoi el i-a cerut clasei să răspundă. | 

— Din mușchi, a răspuns Helena. 

— Din forta voinței sale, a spus Julia. 

Profesorul s-a oprit în mijlocul sălii și a spus: 

— Din visele noastre. Visele nu sunt dorințe. Do- 
rințele se evaporă, atunci când dau de căldura greută- 
ților, visele rezistă la temperaturi înalte. Tu ai vise, 
Claudia?, a întrebat-o profesorul. 

Răspunsul a fost rapid și direct. Romanov a fost 
luat din nou prin surprindere. 

— Mama e bolnavă, dar trebuie să muncească. Tata 
suferă de astm, uneori are crize puternice și de aceea nu 
are un serviciu stabil. Eu am 16 ani. Sunt o fată săracă, 
de origine sărmană, care trăiește într-un mediu sărac. 
Nu vedeți peticele de pe fusta mea? De un an nu-mi 
cumpăr haine noi, a răbufnit Claudia. 

După care, din ochi i-a scăpat o lacrimă. 

Tulburată, a adăugat: 

- Mi-e frică să visez. Nu visez, deoarece cred că 
visele mele s-ar transforma în frustrări. 

Romanov și-a frecat obrajii cu palmele. Simţea 
compasiune pentru eleva sa. Dar nu putea să simtă 

milă pentru ea, căci sentimentul de milă n-ar fi stimu- 
Iat-o să creadă în viață și în capacitatea ei de a lupta. 
Atunci a privit-o fix în ochii umezi și a repetat cuvin- 
tele pe care i le spusese lui Pavlov, înainte de a muri în 
atacul terorist din Beslan: 

— Eu pariez că o să strălucești, Claudia, și că vei 
deveni un om mare. Să nu-ți fie teamă de sentimentul 
de frustrare — ci să-ți fie teamă de absența viselor. 

Apoi a scris pe tablă câteva fraze și le-a cerut 
elevilor să le considere stindardul lor — ghidul lor: 


Visele nu determină locul unde veți ajunge, dar 
generează forța necesară pentru a vă scoate din locul unde 
vă aflați. Visaţi la stele, ca să puteţi păși pe Lună. Visaţi 
la Lună, ca să puteți păși cel puțin pe munţii cei înalți. 
Visaţi la munţii cei înalți, ca să puteți avea demnitate, 
atunci când traversaţi văile eșecurilor și ale frustrărilor. 


Elevii au rămas uimiţi de aceste gânduri. Claudia 
a început și ea să reflecteze. Ca un om însetat de apă, 
voia să extragă din aceste fraze fiecare picătură de înțe- 
lepciune. Înţelegând că mintea elevilor săi era în plină 
activitate, a mai pus ceva lemne pe focul ideilor și a po- 
vestit una dintre întâmplările cele mai emoționante și 
încurajatoare pe care le cunoștea. 


Cancerul fizic și cancerul emoțional 


In Australia trăia o tânără pe nume Karen. Era 
sociabilă, veselă, amuzantă, îsi aprecia foarte mult pă- 

rul lung și blond și visul ei cel mare era să devină medic 
pediatru, dar era nedisciplinată, nu învăța pentru teste, 
nu citea, nu avea voință. Prietenii nu prea credeau că 
într-o zi va deveni medic. Frumoasa și vesela Karen își 
trăia viata fără furtuni prea mari, până când a trecut 
printr-o adevărată tornadă, prin cea mai teribilă expe- 
riență. Pe când se juca într-un week-end, cu prietenii ei 
și alerga pe plajă, la un sfârșit de săptămână, s-a simtit 
amețită și a căzut pe nisip. 

Prietenii au râs, crezând că se împiedicase. Dar 
nu s-a împiedicat. A avut, pur și simplu, o ameteală, 
și-a pierdut echilibrul și a căzut neputincioasă. S-a lo- 
vit puternic cu fața de pământ și nisipul i s-a impreg- 
nat pe obraji. Cum întârzia să se ridice, prietenii, îngri- 
jorați, i-au sărit în ajutor. După ce Karen și-a revenit, 
copiii au continuat să se distreze pe plajă. Ulterior, 
însă, tânăra a început să aibă unele simptome care i-au 
îngrijorat pe părinții ei. După ce a făcut analize, s-a 
stabilit că, din nefericire, Karen avea o tumoră cance- 
roasă. Cum aveau să-i povestească? Ce să-i spună? 

Uneori, anumite vești pe care trebuie să le dai cui- 
va îti aduc un nod teribil în gât și simți că te sufoci de 
emoție. A ști să transmiti o informație negativă — fără 
ca cel care o aude să-și piardă speranța — e o artă și nu 
întotdeauna reusesti s-o faci cum trebuie. 

Karen trebuia să fie conștientă de boala ei, căci 
urma să se trateze, să facă o operație și să-și schimbe ruti- 
na zilnică, a povestit în continuare profesorul Romanov. 

Când părinții, împreună cu medicul, i-au vorbit 
despre boală, lumea s-a prăbușit peste ea. Nu se putea 
opri din plâns. Tatăl, plângând și el, a îmbrățișat-o. 
Mama a strâns-o în brate și i-a spus: 

„O să învingem tumora împreună! Ai încredere 
în Dumnezeu, ai încredere în viață, fata mea. Tu ești 
puternică!“ 

Odată trecută disperarea, s-a simțit mai împă- 
cată. A doua zi gândurile i-au devenit iar neliniștite, 
confuze, accelerate. Se gândea neîncetat la cancer. Avea 
un iubit care, la început, i-a dat puteri. Dar teama că 
nu-si va mai săruta părinții niciodată și nu-și va mai 
îmbrățișa prietenii și iubitul, îi stingea curajul. 

Karen trebuia să lupte împotriva unui dușman pe 
care nu-l vedea și care se afla în ea. A fost nevoită să se 
supună unei operații complexe și a fost necesar să-și 
schimbe unele obiceiuri, din pricina tratamentului înde- 
lungat pe care trebuia să-l urmeze, inclusiv radiote- 
rapie. Părul lung și blond a început să se deterioreze și 
să-i cadă. Și-a pierdut cheful de a se îmbrăca și de a se 
aranja. Zâmbetul nu i se mai vedea așa de des. Teama de 
boală n-o părăsea, se simțea urâtă, nèfnsemnată si dis- 
prețuită. Îi lipsea stima de sine și era foarte descurajată. 

Apoi, profesorul s-a adresat direct, elevilor săi: 

— Mulți dintre voi aveți o sănătate bună și de 
aceea n-o prețuiţi, aveți de explorat și cucerit lumea în- 
treagă, dar vă simţiți demoralizați, lipsiți de curajul de 
a lupta pentru ceea ce iubiți. 

Elevii au fost luaţi prin surprindere cu această 
observație. Claudia a rămas pe gânduri. 

Si Romanov a continuat povestea. 

Karen își punea o pălărie pe cap, ca să ascundă lip- 
sa părului, dar toți observau realitatea. Iubitul a pără- 
sit-o, apărând numai din când în când. Tânăra extrover- 
tită a început să se izoleze și să se simtă deprimată. Și-a 
pierdut plăcerea de a se duce la școală. Își punea mâinile 
pe cap si se gândea: „Toată lumea va râde de mine“. Și-a 
construit, fără să-și den seama, blocaje interioare. 

Suzan, o prietenă foarte bună, s-a dus s-o viziteze 
și și-a dat seama de suferința ei ascunsă. Cu mult serio- 
zitate, ea le-a explicat colegilor de clasă drama interioa- 
ră pe care o trăia Karen. Aceștia 'au fost profund sensi- 
bilizați. Dar nu știau ce să facă pentru ca ea să nu se 
simtă dispr ețuită și să-și recapete însuflețirea. 

În acest stadiu al poveștii, Romanov a filozofat 
puțin pentru elevii săi: Karen nu trebuia să se simtă 
deprimată, căci un om deprimat se îngrijește mai puțin 
de calitatea vietii sale, imunitatea îi scade și are mai pu- 
țină rezistență în lupta cu cancerul. Deja slăbise mult 
și îi era greață aproape tot timpul. 

Spre disperarea părinților, părea că nu mai avea 
voință să lupte pentru viață. Aceștia au apelat la aju- 
torul unui psiholog. Într-o zi, cum mergea foarte abă- 
tută pe coridoarele spitalului unde făcea tratamentul, 
Karen a auzit deodată tipetele unor copii într-un salon. 
Cum îi plăceau mult copiii, s-a hotărât să intre. Când a 

deschis ușa, a avut un șoc emotional. A văzut șase copii 
jucându-se. Ceea ce a mișcat-o cel mai mult a fost fap- 
tul că toți aveau capul lucios, fără un singur fir de păr. 
Toti făceau tratamente împotriva cancerului. 

„Vino să te joci cu noi“, au rugat-o ei. 

Ea a refuzat. Atunci, o fetiţă de șase ani a luat-o 
de mâini și a dus-o în centrul salonului. Karen se sim- 
tea inhibată, nu se jucase de luni de zile. Au înconju- 
rat-o cu toții. 

Văzând zâmbetele copiilor și dorinta de a trăi, ce 
li oglindea pe chip, a intrat în sfârșit în atmosferă. A 
sărit, s-a jucat, i-a gâdilat pe copii, părea că lumea se 
oprise. În timp ce se distra, și-a amintit dintr-o dată de 
visul ei de a deveni pediatru. Părea că visul acela era în- 
mormântat, dar până la urmă el era doar ascuns. - 

, Ajuns aici cu relatarea, profesorul Romanov a of- 
tat și a făcut o pauză. În sala de clasă domnea o liniște 
adâncă. Apoi, a întrebat-o direct pe Claudia: 

— Care e diferența dintre vise și dorințe? 

Ea s-a gândit, dar n-a știut să răspundă. Apoi el 
s-a adresat întregii clase. Nimeni nu știa să dea un răs- 
puns. Le-a spus tot profesorul: 

— Dorinţele sunt pasagere și nu rezistă la dogoa- 
rea dificultăților, visele sunt proiecte de viață, au rădă- 
cini și de aceea rezistă în fata problemelor, răsar chiar 
dintr-o lungă secetă, căci rădăcinile lor își trag seva din 
izvoarele adânci ale personalității. 

Răspunsul a emoționat-o pe Claudia. Nerăbdătoa- - 
re, voia să știe care fusese deznodământul istoriei. 

Romanov le-a spus că, în cazul lui Karen, era vor- 
ba despre mai mult decât o dorință, ea avea un vis, un 
proiect de viață. Implicându-se în jocul acelor copii, ea 
a început să-și recupereze visul. A început să se ducă 
frecvent în salonul unde avea contact cu acei copii care, 
fără să-și dea seama, mizau pe viață. Cu cât avansa re- 
lația cu ei, cu atât se simtea mai întărită. Între timp, 
psihoterapia a început să dea roade, iar sfaturile părin- 
tilor ei au început și ele să dea roade. 

La un moment dat, a făcut o rugăciune și a no- 
tat-o pe coperta celui mai frumos caiet al ei: 

„Doamne, mulți nu suferă de nicio boală fizică, 
trăind ani și ani, dar în viața lor nu există vise, nici: 
aventuri. Dă-mi putere să lupt pentru viata și pentru 
visele mele. Învață-mă să trăiesc fiecare zi, ca și cum ar 
fi eternă.“ 

Karen simțea că avea atâta forță, încât, în ciuda 
faptului că îi căzuse aproape tot părul, s-a hotărât să se 
întoarcă la școală. I-a comunicat lui Suzan, dorința ei. 
Nu mai frecventase cursurile de o lună. La ușa clasei, 
și-a amintit de vremea când se juca cu colegii și se dis- 
tra fără griji. Brusc, intrând în clasă, Karen a tras o 
„Ssperietură și a rămas fără grai. Nu-i venea să creadă că 

imaginea care i se înfățișa era adevărată. | 

Din nou, profesorul a făcut o pauză, vrând parcă 
să sublinieze ceea ce va urma. Elevii erau disperaţi, ei 

doreau continuarea poveștii. Dar Romanov voia să-i 
facă să gândească. 

— Stiti ce a văzut ea de a tulburat-o atât de mult?, 
a întrebat el. 

Nimeni nu reușea să-și imagineze, Într-adevăr, 
era aproape de neimaginat. 

— A văzut solidaritatea! A văzut că majoritatea co- 
legilor ei, băieţi și fete, erau rasi în cap. 

Și, în numele tuturor, unul dintre ei i-a spus: 

„Noi ne-am ras în cap, ca să-ți arătăm că suntem 
împreună în această luptă, ca să-ți demonstrăm că te iu- 
bim așa cum ești și că ești frumoasă, chiar și fără păr.“ 

A fost un gest de afectivitate, unic. Karen, impre- 
sionătă, a izbucnit într-un plâns binefăcător. Nu putea 
să rostească nici măcar un singur cuvânt. Toti prietenii 
ei au îmbrățișat-o și au sărutat-o. Era total uimită, în 
“ fata acelei manifestări de afectiune. Rareori a mers iu- 
birea atât de departe. 

În clasa lui Romanov, câtiva elevi au 1 început să 
plângă; printre ei și Claudia. 

— Prietenii lui Karen au învățat să se pună în lo- 
cul ei, și-au dat seama de sentimentele ei ascunse și au 
sprijinit-o într-un moment atât de dificil din viață. A 
învăța să te pui în locul celorlalți e una dintre cele mai 
importante caracteristici ale inteligenței, dar, din nefe- 
ricire, majoritatea tinerilor nu și-o dezvoltă. Această 
caracteristică constituie cel mai bun vaccin împotriva 
desconsiderării, a discriminării și a izolării. 

Apoi, profesorul le-a explicat că unele cazuri de 
violență care se constată în școală, precum cel al elevilor 
care își băteau colegii și profesorii, puteau fi evitate. 
Cum? Învățând să înțelegem sentimentele oamenilor, 
înțelegând limbajul inimii și descifrând suferința pe 
care vorbele n-o dezvăluie niciodată. 

— Totuși, domnule profesor, Karen a reușit să în- 
vingă cancerul?, a întrebat Alex, nerăbdător să afle 
sfârșitul istoriei. | 

— A mai avut o vreme grețuri, vomă și dureri și a 
suferit încă o operație. Dar voința ei, curajul și setea de 
a trăi au fost mai puternice. S-a dedicat, disciplinată, 
tratamentului. Pe lângă asta, s-a deschis sufletește, a 
început să ia parte la petreceri și să trăiască fără teamă | 
în mijlocul oamenilor. Stima de sine s-a îmbunătăţit și 
i-a revenit însuflețirea tinerească. În cele din urmă, Ka- 
ren a triumfat, a învins cancerul. Dar ea era deja o în- 
vingiitoare, căci făcuse din fiecare zi un moment etern. 

Clasa vibra. 

— În plus, Karen a fost disciplinată și în altă pri- 
vință: în privinta transformării visului ei în realitate. 
Ea, care nu se prăpădea după studiu, a început să în- 


„ vețe nu numai pentru examene, ci mai ales pentru pro- 


iectul ei de viață. Și-a procurat materiale, cărţi și lucră- 
ri care dezbăteau subiecte necesare viitoarei cariere. 
Astfel, a început să aibă rezultate foarte bune la școală. 
Colegii ei erau surprinși. | 

În final, a intrat la facultatea de medicină. Când a 
terminat, Dr. Karen s-a specializat în oncologie pedia- 
trică — adică, a devenit doctoriță pentru copiii cu can- 
cer. Se juca cu ei, zâmbea, părea un clovn în fața copi- 
ilor. Rareori s-a văzut o doctoriță care să iubească atât 
de mult viața și care să se lupte atât de mult, pentru 
viața fiecărui copil bolnav. 


A-i inspira pe elevi 


După ce a relatat această istorie, Romanov, maes- 
trul vieții, s-a apropiat de Claudia și a surprins-o. A 
admis că avusese dreptate când spunea că stiinta era, de 
multe ori, seacă și insensibilă. Prietenii lui Karen și-au 
dat seama de suferința acesteia, dar el, profesorul, nu-și 
dăduse seama de sentimentele elevei sale. 

 — Claudia, vorbesc cu atâta siguranță despre pla- 
nete care se află la milioane de kilometri distanță de 
mine și, uneori, nu Știu să recunosc sentimentele elevi- 
lor mei, care se află atât de aproape. Nu mi-am dat sea- 
ma de suferința ta. Te rog să mă ierti, a spus profesorul. 
Apoi, s-a apropiat de ea și a îmbrățișat-o. 

Claudia, care era mișcată de istoria relatată, a rămas 
cu gura căscată în fata atitudinii dascălului ei. Nu văzuse 
niciodată un profesor cerândui-și scuze de la un elev. Îna- 
inte de terminarea orei, Romanov a tras concluzia: 

— Pe lângă cancerul fizic, există și un cancer psi- 
hic. Luptaţi împotriva cancerului prejudecății, al fricii, 
al absenței viselor și al lipsei voinței de a vă transforma 

proiectele de viață în realitate. Cei mai mari dușmani ai 
noștri se află în noi. 

Într-un climat de intensă rue Romanov a 
scris pe tablă cu litere enorme: 

Tinerii buni au vise sau disciplină. Tinerii strălu- 
citi au vise și disciplină. Căci visele fără disciplină pro- 
duc oameni frustrați, care nu-și transformă niciodată 
visele în realitate, iar disciplina fără vise produce scla- 
vi, oameni care execută ordine, care fac totul automat și 
fără să gândească. 


Schimbarea regulilor jocului 


În momentul acela, Claudia a înțeles că fusese ne- 
dreaptă cu părinții ei. Mama ei, sprijinită de tată, o în- 
demna să învețe, ca să-și poată clădi un destin diferit de 
al lor. Claudia avea disciplină, dar nu avea vise. Nu 
trăia conform vorbelor lui Alexander Graham Bell: „Dacă 
mergem numai pe drumuri bătătorite, vom ajunge doar 
acolo unde au ajuns și ceilalți. 

Părinţii erau săraci și bolnavi, dar erau înțelepti. 
Numai că ea nu reușea să le vadă înțelepciunea. După 
ce a ascultat povestea lui Karen și a fost martora reac- 
fiilor lui Romanov, i-au venit în minte fraze pe care pă- 
rinții i le spuneau adesea, dar pe care abia acum reușea 
să le aprecieze. Cerând permisiunea, s-a ridicat si S-a 
„dus să le scrie pe tablă: 

Un hoț poate fura o comoară, dar nu poate fura 
inteligența. O criză distruge o moștenire, dar nu și o 
profesie. Faptul că nu ai bani nu e relevant, pentru că 
tu ești un om bogat, întrucât deții cel mai mare capital: 
inteligența ta. Investește în ea. Învață! 


După ce au îmbrățișat-o cu afecțiune pe Claudia, 
elevii și-au notat în caiete aforismele colegei și ale pro- 
fesorului Romanov. Au făcut din ele o pereche de aripi 
cu care să poată zbura spre înălțimi. Claudia a visat că 
terminase biologia și că studia celulele. Și-a dorit să se 
aventureze prin lumea geneticii, căci învățase să se 
aventureze prin lumea viselor ... 

- Invidia și competiția care distrug 


Pedro și Rafael erau frați. Între ei era o diferență 
de trei ani: Pedro, cel mai mare, avea 16 ani, iar Rafael, 
13. Lui Pedro îi plăcea foarte mult să facă sport, dar nu 
suporta să piardă. Era egoist, irascibil, nervos și nu su- 
porta să fie criticat. Rafael era calm, tolerant, dar avea 
puțini prieteni. 

Imediat după nașterea lui Rafael, Pedro începuse 
să dea semne de gelozie. Pe măsură ce creșteau, dispu- 
tele se intensificau. Toate glumele se transformau, până 
la urmă, în certuri. Rafael nu dădea multă importanță 
lucrurilor materiale. Pedro, dimpotrivă, nu era capabil 
să-și împartă jucăriile, obiectele și hainele cu altcineva. 
Dacă Rafael îi lua fratelui său o jucărie sau 0 cămașă, 

reacția venea imediat. Pedro îi lua numaidecât lucrurile 
„din mână și, uneori, îl bătea. 

Pedro îl provoca deseori pe Rafael, iar relația din- 
tre ei era atât de proastă, încât Rafael nu se controla și-l 
stârnea și el. Cei doi frați se transformau, încet, în dus- 
mani. Părinții lor, Carlos, un avocat respectabil, și Ana, 
profesoară la facultatea de pedagogie, erau disperaţi. 

Disciplina pe care le-o aplicau nu avea succes. Li- 
mitele pe care le impuneau nu erau eficiente. Liniștea 
nu dura mai mult de o zi. Carlos și Ana au cerut îndru- 
mări unor psihologi, dar cei doi frați, în special cel mai 
mare, nu-i ascultau. Pedro a ajuns să frecventeze cabi- 
netul unui psihoterapeut, dar a abandonat tratamentul, 
în mai puțin de o lună. Afirma categoric că nu el avea 

probleme, ci Rafael. Nu-și recunoștea invidia, imaturi- 
tatea și agresivitatea. 

La un moment dat, Pedro a mers prea departe. A 
ajuns să-i spună fratelui său: „Te detest. Nu știu de ce 
te-ai născut. Vreau să mori!“ Mama lor, auzind aceste 
vorbe, s-a simțit femeia cea mai nefericită din lume. Își 
crescuse copiii ca să fie prieteni și nu să se urască. 

Tatăl, ca avocat cu experiență, știa că disputele 
dintre frați erau obișnuite în adolescență, dar copiii lui 
depășiseră orice limită. În birou îi treceau prin mână 
diferite cazuri de frați care trăiseră întotdeauna pe pi- 
cior de război. Nu se înțelegeau, nu dialogau și nu se 
respectau. Când venea momentul să împartă moșteni- 
rea, trăiau într-o dispută infernală. Se temea că fiii lui 
avenu să repete această istorie dramatică. 

Tot ce făcea Rafael îl irita pe fratele lui. Cântatul, 
vorbitul tare, îmbrățișatul părinților, totul îl tulbura pe 
Pedro. Cu timpul, Pedro a început să șantajeze și să aibă 
convingeri false. Credea că oamenii și chiar propriii 
părinți îl preferau pe fratele lui. Nu suporta un „nu, 
fără ca apoi să-i acuze pe părinți că îl preferau pe Rafael, 
în detrimentul său. 

Părinții erau mâhniţi auzind acele vorbe. Stiati că 
nu era adevărat, dar cădeau în capcana subtilă pe care 
le-o întindea fiul lor. Cedau adesea presiunilor exerci- 
tate de băiat și-i dădeau ce voia. În felul acesta, Pedro 
obținea întotdeauna o nouă pereche de pantofi, panta- 
loni noi și alte daruri. Părinții păreau niște servitori 

dornici să-i împlinească tonte dorințele. Cu cât ei îi dă- 
deau mai multă atenție, cu atât el îi controla mai mult. 

Pedro apucase pe un drum periculos. Prefera ca- 
dourile, în locul dialogului, plăcerea imediată, în locul 
construirii propriului său drum. Nu știa să gestioneze 
„hu“ -urile, îi plăceau numai „da“ urile. Într-o zi avea 
să sufere o mare dezamăgire. Când va ateriza în viața 
reală, precis va fi nevoit să înfrunte „nu'“-urile la locul 
lui de muncă și în relațiile sociale pe care avea să le sta- 
bilească. Atunci, cum oare va supraviețui? 

Din când în când, tatăl îsi pierdea răbdarea cu Pe- 
dro și-i spunea: „Tu nu-mi aduci decât supărări! Tu faci 
ca familia noastră să fie nefericită, marele meu egoist! f 
Climatul, care era deja deteriorat, se înrăutătea pe zi ce 
trecea. În cele din urmă, s-au îmbolnăvit cu totii. În fa- 
milia aceasta nu erau divergente numai atunci când se 
uitau la televizor. Se transformaseră într-o familie mo- 
dernă tipică. 


Maestrul matematicii emoțiilor 


Pedro era elev la scoala unde preda profesorul rus. 
Cu toate schimbările introduse de Romanov, continuau 
„Să existe probleme grave. Trei dintre profesori nu mai 
suportau stresul și și-au luat concediu medical ca să se 
trateze. În afară de asta, Jeferson, care era profesor de 
matematică, se gândea să renunţe la catedră. Romanov 
„Și-a dat seama de mâhnirea lui. S-a apropiat de el trep- 
tat și au devenit prieteni. În dorința de a-l ajuta pe Je- 

ferson, i-a făcut o invitație neobișnuită: să studieze ma- 
tematica emoțiilor. 

Matematica emoției, atât de frumoasă și de ilogi- 
că, era mult mai complexă decât matematica numerelor. 
Cei doi profesori petreceau ore în șir, la sfârșit de săp- 
tămână, analizând cărțile care vorbeau despre influența 
emoției în construcția gândirii și a rationamentului. 

„Au descoperit că ființa umană înțelege lumea prin 
intermediul ferestrelor memoriei, care reprezintă arhive 
ce se deschid într-un anumit moment al existenței. Cu 
cât se deschid mai mult ferestrele memoriei, cu atât de 
lărgește ansamblul de arhive, devin disponibile mai 
multe informaţii și apar mai multe ipoteze care necesită 
răspunsuri inteligente, în situații dificile. | 

Au înțeles că poeții, filozofii, artiștii plastici, poli- 
ticienii, profesorii, elevii + adică fiecare ființă umană — 
văd lumea într-un mod diferit de ceilalți, pentru că au 
un bagaj genetic, o înțelegere și o istorie diferite, o per- 
sonalitate și un cadru social distincte. Dar mai exista și 
un alt factor care permitea înțelegerea diferenței de op- 
tică asupra lumii și a lucrurilor: cantitatea de ferestre 
pe care o deschide fiecare individ, în fiecare moment al 
vieții sale, la durere sau la bucurie, când are succes sau 
când eșuează, când e aplaudat sau când e batjocorit. 

Cei doi dascăli au studiat teoria ferestrelor mem- 
oriei. Această teorie explică faptul că memoria nu se 
deschide complet, ci pe zone specifice, pe ferestre. Există 
multe tipuri de ferestre în memorie, între care, ferestre-. 

le light", care extind raționamentul, deschizând posibili- 
tățile de manifestare ale inteligenței, și ferestrele killer”, 
care blochează raționamentul, ucigând luciditatea și 
calmul. Ferestrele light conțin experienţe plăcute și in- 
teligente, cum ar fi: experiențele de viață, cunoștințele 
științifice, laudele, încrederea în sine, siguranta, intui- 
tia și sensibilitatea. Ferestrele killer constituie traumele 
și zonele de conflict din subconștient, care conțin expe- 
riențe dureroase, precum frica, angonsa, disprețul, ese- 
curile și frustrările. 

În momentul în care deschidem ferestrele killer, 
volumul de tensiune sau anxietate generat de ele blo- 
chează deschiderea a mii de alte ferestre, împiedicând 
accesul la nenumărate informații care puteau să con- 
ducă la răspunsuri strălucite. Dascălii au înțeles că un 
elev căruia îi e frică de un test, care e foarte exigent cu 
el însuși sau ai cărui părinți cer mult de la el, poate să 
„simtă o tensiune atât de mare, încât blochează ferestrele 
„care conțin informațiile învățate și astfel să aibă un 
randament foarte scăzut, chiar dacă știe toată materia. 

Au înțeles că oamenii care suferă de claustrofobie, 
adică le e teamă de spatii închise, deși sunt calmi în me- 
dii deschise, când intră într-un lift, într-o fracțiune de 
secundă apasă pe declanșatorul care deschide o fereastră 


* Lumină. N.tr. 
** Ucigaș. N.tr. 


82 


Copii străluciți, profesori fascinanţți 


killer, ceea ce îi face să aibă o criză de anxietate, tahi- 
cardie, senzația de lipsă de aer și să se autoconvingă-că 
vor rămâne închiși în lift. | 

Romanov și profesorul Jeferson au înţeles că în- 
fruntarea anxietății în momentele de tensiune și cons- 
„truirea unui climat interior de calm sunt fundamentale 
pentru un raționament bun, pentru a dezbate idei și 
pentru a face alegeri. 

Au descoperit un secret — și anume, că atunci 
când intrăm în ferestrele killer, care conțin agresivitate 
și intoleranță, în primele treizeci de secunde comitem - 
cele mai mari greșeli din viața noastră. În intervalul 
acela scurt de timp, luăm atitudini pe care n-ar fi tre- 
buit să le luăm niciodată Sau rostim vorbe care n-ar fi 
trebui spuse niciodată. Există oameni calmi care, atun- 
ci când au un atac de furie, îi rănesc chiar și pe cei pe 
care îi iubesc cel mai mult. 

Oamenii nu raționează în mod potrivit, atunci 
când sunt iritați, nervoși, înfricoșați, deceptionați, de- 
primați. Cei doi profesori au înțeles că gestionarea emo- 
tiei e fundamentală pentru alimentarea rațiunii. Este 
foarte important pentru dezvoltarea înțelepciunii, să 
învăţăm să vedem problemele sub diferite unghiuri. 

Din perspectiva celor doi visători, lumea adulților 
— alcătuită din războaie, competiții distrugătoare, dis- 
criminare și consumism — era bolnavă. Speranța era în 
cei tineri. De aceea voiau ca elevii să conștientizeze ne- 
cesitatea de a-și stăpâni emoțiile, ca să poată avea o 

minte limpede, capabilă să dezvolte iscusința criticii și 
a autocriticii. Jeferson le vorbea despre aceste aspecte, 
chiar elevilor din clasa unde învăta Pedro. 


Socotelile relațiilor umane 
nu sunt exacte 


Fără să fie conștient, Pedro construise în memoria 

lui o serie de ferestre killer, înregistrând o imagine bol- 
năvicioasă și distorsionată a lui Rafael. Ori de câte ori 
aveau o mică dispută, în subconstientul lui Pedro se de- 
clanșa un percutor și, imediat, imaginea amenințătoare 
a lui Rafael îi apărea pe scena minții. Văzut din exte- 
rior, Rafael era o persoană docilă, dar cel care se afla în 
mintea lui Pedro devenise un monstru. 

— Voi sunteți aici, la școala clasică, ca să învățați 
matematică, dar dacă vreți să supraviețuiți acolo afară, 
în școala vieții, trebuie să învățați un alt gen de mate- 
matică — o matematică pe care mulți regi, intelectuali și 
politicieni n-au învățat-o și de aceea au eșuat în mod 
drastic ca lideri. Elevii au rămas predicat iar Luís a 
întrebat, Curios: 

— Care e acest gen, domnule profesor? 

Profesorul a privit spre elevi și a răspuns: 

— Matematica emoțiilor. 

— N-am auzit niciodată de matematica asta, dom- 
nule profesor, a spus Elisabete. 

Fără să rostească vreun cuvânt, Jeferson a luat 
creta și a scris pe tablă: 


84 


Copii străluciți, profesori fascinanți ____ 


Elevii buni învață matematica numerelor, elevii 
fascinanți merg mai departe, ei învață matematica emo- 
Hiei, care nu dă niciodată restul zero și nu respectă regula 
logicii. În această matematică, înveţi că atunci când îm- 
parți, de fapt înmulțești; când înveți să pierzi, nu poți 
decât să câştigi; și când înveți să dai, practic, primeşti. . 

Elevii se uitau unii la alții, încercând să priceapă 
acele enigme. Profesorul de matematica numerelor afir- 
mase că, pentru a rezolva problemele de'matematica emo 
tiei, era necesar să diminuezi, pentru.a` spori. Spusese 
că trebuie să ne diminuăm orgoliul, ca să ne sporim 
gradul de maturitate; că trebuie să ne diminuăm aro- 
ganta, ca să înțelegem sentimentele ascunse ale oame- 
nilor; că trebuie să ne diminuăm rigiditatea, ca să avem 
curaj să ne corectăm traiectoria și să ne regândim ade- 
vărurile absolute. | 

Jeferson vorbea despre o lume unde nu există for- 
mule gata stabilite, unde trebuie să învăţăm să ne pro- 
tejim componenta emoțională a personalității. Altfel, 
putem deveni sclavi, în niște societăți libere. „Cel care 
e controlat de gelozie, de invidie, de furie, de frică și de 
anxietate trăiește într-o carceră emoțională, într-o 
temniță psihică, e ostatec al traumelor și conflictelor 
sale“, a explicat inteligentul profesor. Elevii au rămas 
uimiți de ideile lui. Pedro și-a ținut respirația. 

Uluiți, elevii se întrebau: „Oare profesorul Jefer- 
son a schimbat regulile matematicii?". 

Profesorul a continuat: | 

— Numerele nu sunt îngăduitoare, o socoteală nu 
poate fi decât corectă sau greșită, dar, în relațiile cu oa- 
menii, nu putem fi prea logici, trebuie să fim înțelegă- 
tori și solidari. Cel care este excesiv de logic provoacă 
un dezastru în relațiile cu iubita sa, cu colegii, cu prie- 
tenii, cu părinții. Trebuie să-l înțelegem pe cel care dă 
greș, să-l încurajăm pe cel care se împiedică și să-i dăm 
șanse, celui care a greșit. Trebuie să învăţăm să spu- 
nem: „Mai încearcă o dată! Eu am încredere în tine!“ 

Tinerii se simțeau stingheriți, fiindcă își dădeau 
seama că ei nu procedau așa. Erau specialiști în a-i ju- 
deca, condamna și critica pe altii. Unii își petreceau 
timpul, certându-se cu iubitele. Nu admiteau greșeli. 
Reacționau ca niște copii, în trupuri de adulți. Nu știau 
să se pună în locul celorlalți și să fie înțelegători. 


Trista copilărie a profesorului Jeferson 


Văzând interesul elevilor, profesorul a povestit o 
experiență dramatică, pe care o trăise în tinerete. Părin- 
tii lui erau foarte săraci, nu aveau niciodată bani ca să 
cumpere fructe. La un moment dat, cum mama lui era 
bolnavă, tatăl său i-a cumpărat, cu mari sacrificii, o ju- 
mătate de duzină de banane. Văzând fructele, Jeferson 
n-a mai rezistat. S-a dus pe ascuns și a mâncat trei din- 
tre ele. Când a venit tatăl acasă, a întrebat cine le mân- 
case. Frați lui Jeferson l-au pârât. | 

În fata acestei situații, tatăl a făcut o criză de nervi 
și l-a silit să mănânce toate bananele care mai rămăseseră. 

Cum el a refuzat s-o facă, fiindcă știa că erau pentru 
mama lui bolnavă, tatăl l-a silit să le mănânce cu coajă cu 
tot. Amintindu-și de această întâmplare, profesorul le-a 
continuat povestea elevilor, care nici nu mai respirau: 

— Mama striga la tata să se oprească. Dar el era 
stăpânit de furie, nu mai putea să raționeze. Au fost 
momente care mi-au tulburat mulți ani viața. În timp 
ce mâncam, tata mă bătea. În clipa aceea am distrus com- 
plet în mine imaginea tatălui meu. Am construit di- 
ferite conflicte. De atunci, n-am mai fost prieten cu fra- 
tii mei, eram gelos pe ei și îi uram. Uneori, chiar do- 
ream ca ei Să moară. 

Relatând această istorie, ochii i s-au umezit. A 
fost una dintre rarele ocazii, într-o școală, în care un 
profesor de matematică nu și-a ascuns lacrimile de ele- 
vii săi. Acest dascăl fascinant nu se ascundea în spatele 
catedrei, el îsi educa elevii cu sufletul. Povestea dască- 
lului se intersecta cu poveștile vieții elevilor săi. Folo- 
sea, astfel, una dintre cele mai importante tehnici pen- 
tru a forma discipoli care gândeau. 

Pedro călătorea în propria lui poveste, ascultând 
povestea profesorului său. Niciodată nu făcuse această 
călătorie, într-un mod atât de intens ca acum. 

După o pauză, Pedro l-a întrebat pe profesor: 

— CÂât timp n-ati vorbit cu tatăl dumneavoastră? 

— Timp de mulți ani, n-am vorbit decât despre 
ceea ce era strict necesar. Credeam că nu mă iubea și mi 
se părea că-i prefera pe frații mei. Mă simțeam copilul 

cel mai nefericit și disprețuit din lume. După câtiva 
ani, mama a decedat. Atunci am luat o hotărâre: să plec 
de acasă pentru totdeauna. L-am căutat pe tata și i-am 
„spus: „Eu nu mai am nevoie de dumneata. Plec și poate 
că nu mă mai întorc niciodată.“ lar el m-a întrebat cu 
un aer surprins, mișcat și foarte trist: „De ce, fiule?“ 
I-am aruncat în față că mă detesta și i-am amintit epi- 
sodul cu bananele. Tata, auzindu-mi vorbele, s-a așezat 
pe un scaun și a început să plângă puternic. Eu nu pri- 
cepeam ce se întâmplă. După câteva momente, l-am în- 
teles. El m-a lămurit: „Mama ta era bolnavă și eu mă 
temeam că avea să moară... Am cumpărat bananele 
pentru ca ea să capete puteri, mâncându-le. Erau sin- 
gurii bani pe care îi aveam.“ 

Profesorul a mai făcut o pauză. Apoi a conchis: 

— Tata mi-a spus, cu un aer trist: „lartă-mi agre- 
sivitatea, fiule. N-am învățat niciodată să îmbrăţișez, 
pentru că nici eu n-am fost îmbriitișat de tata. Dar asta 
nu e o scuză. Iartă-mi prostia.“ Atunci, pentru prima 
oară, tata mi-a povestit că tatăl lui îl bătea, că era alco- 
olic și că de multe ori îl forța să se dea jos din pat și îl 
lua la bătaie. Mi-a dezvăluit că, pentru el, copilăria fu- 
sese un infern. Și, în momentul acela, am înțeles că tata 
avusese o copilărie mai rea decât mine. 

Nerăbdător, Pedro a întrebat din nou: 

— Și după aceea, tot ați plecat de acasă? 

„— Pedro, tata a rostit apoi câteva cuvinte care 
mi-au marcat viața și care m-au făcut să-mi schimb di- 

`- rectia: „Cu toate că ai dreptul să pleci, vreau să-ți mul- 
tumesc că existi. Esti un fiu minunat. Eu te iubesc foar- 
te mult.“ 

În timp ce vorbea, Jeferson călătorea în timp, îşi 
amintea acele imagini, ca și cum prin fată i s-ar fi deru- 
lat un film al vieții lui. 

— Știți ce s-a întâmplat? În momentul acela, am 
învițat primele lecții de matematica emoției. Mi-am 
pierdut mândria, pentru a câștiga dragostea tatălui 
meu. A fost prima oară când i-am spus că, în ciuda a tot 
ce s-a întâmplat, eu îl iubeam. Voi le-aţi spus vreodată 
părinților vostri că îi iubiti, cu toate că vă decepționea- 
ză din când în când? Le-aţi spus că-i admirati, cu toate 
CĂ vă spun „nu“ uneori? 

— Și relația cu frații dumneavoastră?, a întrebat 
Ana Luisa. 

— Am început să-i văd dintr-o perspectivă diferită. 
Am descoperit că cel care își analizează problemele din- 
tr-o singură direcție comite greșeli. Am început, prin 
urmare, un nou capitol al vieții noastre. Am început 
să-i înțeleg și, după ce i-am înteles, am reușit să-i iert. 
Și eu le-am cerut scuze. Ei m-au pârât, fără să se gân- 
dească; poate că și eu aș fi făcut același lucru. Uneori, 
cei pe care îi iubim ne rănesc-fără să vrea. Sunt vinovați 
fără vină. l-am îmbrățișat strâns. Gelozia s-a risipit, 
ura s-a evaporat și invidia a murit. Am respirat... 

Episodul povestit de Jeferson se petrecuse cu mai 
bine de 15 ani în urmă și, până în momentul acela, el și 

frații săi cultivau o prietenie solidă. Deși locuiau în ora- 
se îndepărtate, în fiecare săptămâni vorbeau la telefon. 

Profesorul Jeferson s-a căsătorit și a avut doi co- 
pii. N-a suportat ca tatăl său să trăiască singur. L-a in- 
vitat să locuiască împreună cu familia sa. Aproape zil- 
nic, ei stau de vorbă pe verandă. Sunt niște prieteni ne- 
despărțiți. | 

— Am încetat să mai fiu sclavul traumelor mele, 
mi-am oxigenat componenta emoțională a personalită- 
tii și mi-am cucerit libertatea. Dar voi?, i-a întrebat 
profesorul, dorind ca publicul său de elevi să iasă din 
condiția de spectatori pasivi și să se gândească la pro- 
pria lor istorie. 

Apoi, a strigat cu un glas puternic: 

— Lucraţi matematica emoțiilor, șlefuiți obiceiul 
acesta, la fel cum bijutierul șlefuiește cea mai frumoasă 
piatră prețioasă și astfel, veți dezvolta în personalitatea 
voastră siguranța, smerenia, toleranta, solidaritatea și 
capacitatea de a înțelege comportamentele oamenilor, ca 
și decepțiile care pot apărea. 


Deschiderea ferestrelor memoriei 


În ziua aceea, Pedro a plecat de la școală, fără să 
spună o vorbă. Nu știa să ierte și nici să fie transparent, 
de aceea nu reflectase niciodată asupra atitudinilor lui. 
Avea o nevoie nevrotică să aibă întotdeauna dreptate.. 
“Credea atât de sincer că părinții lui îl iubeau mai mult 
pe Rafael, încât își crease niște false adevăruri. A rămas 

liniștit, gânditor și a privit înlăuntrul N asa Cum n-0 
făcuse niciodată până atunci. 

„A început să analizeze felul în care îl tratau pă- 
rinții pe el și felul în care îl tratau pe fratele lui. S-a de- 
dicat acestei îndeletniciri, timp de câteva săptămâni și 
cu cât analiza mai mult, cu atât i se prăbușeau convin- 
gerile. Cum începuse să-și exerseze inteligența, o lumi- 
nită a început să strălucească. A înteles că, de fapt, ni- 
ciodată nu dorise să înțeleagă. Si-a dat seama că i gelozia 
pe care o simtea față de fratele său era o fantezie. A des- 
coperit că agresivitatea pe care o proiecta asupra fami- 
liei lui era nedreaptă. Interpretarea pe care o dădea el 
realității era distorsionată și maladivă. | 

Ceea ce l-a zdruncinat mai mult a fost faptul că 
și-a dat seama că-și exploata părinții, că îi manipula ca 
să primească daruri și ca să le acapareze atenția. A în- 
teles că, în unele momente, Rafael avea nevoie de mai 
multă atenție și căldură de la părinți. Altă dată, el era 
cel care primea mai multă atenție, pentru că atunci 
avea mai multă nevoie. În sfârșit, a înțeles că părinții 
își iubesc în egală măsură copiii, dar că ile pot oferi aten- 
ție într-un mod diferit. 

Astfel, Pedro s-a eliberat, treptat, din temnita lui 
psihică, a început să vadă faptele din viață din diferite 
unghiuri. La un moment dat, când erau toți adunaţi la: 
masa de seară, s-a ridicat de la masă și i-a surprins pe 
toți. Le-a cerut iertare părinților și, pentru prima oară, 
le-a spus că-i iubea. Uimiţi, părinții l-au întrebat: 

„Ce se întâmplă, fiule?” 

lar Pedro le-a răspuns, sigur pe el: 

„E matematica emoțiilor, tată. Încep s-o înțeleg.“ 

Apoi s-a îndreptat spre fratele lui și l-a îmbrăți- 
sat, după care a rostit niște vorbe de neimaginat: 

„Știu că te-am rănit mult. lartă-mă că te-am criti- 
cat atâta și că n-am vrut să-ți văd calitățile. Tu ești sin- 
gurul meu frate, Vreau să învăţ să-ți fiu prieten. Viața 
are multe viraje și, cu siguranță, vom avea nevoie unul 
de altul.“ 

Atunci s-au îmbrățișat pentru prima oară. Rela- 
tiile din familia aceea au suferit o mare revoluție. 

În general, Pedro era închis, se izola Și nu prea era 
dispus la dialog. Cu toate astea, a devenit un tânăr bine 
dispus și sociabil. A descoperit că banii pot cumpăra 
haine, dar nu și iubirea; pot cumpăra biletul la un meci 
de fotbal, dar nu și veselia; pot cumpăra biletul la o pe- 
trecere, dar nu și plăcerea distractiei; pot cumpăra băr- 
ci, dar nu te învață cum să navighezi în apele emoției. 

O minte agitată 


Profesorul Júlio Cesar era foarte nostim și avea o 
inteligență deosebită. La început, respingea ideile lui Ro- 
manov, dar după ce s-au cunoscut mai bine, au devenit 
prieteni nedespărtiti. 

La un moment dat, Romanov i-a făcut cunoscută 
o cugetare de neuitat, pe care Júlio César a notat-o pe 
oglinda din baie: 


Profesorii nu primesc, din partea societății, apre- 
cierea pe care o merită: nu apar la stirile de la televizor, 
trăiesc în anonimatul sălii de clasă, dar sunt singurii 
care au puterea să provoace o revoluție socială. Cu o 
mână ei scriu pe tablă, cu cealaltă mișcă lumea din loc, 
căci lucrează cu cea mai mare bogăție a societății: tine- 
retul. Fiecare elev e un diamant care, bine șlefuit, va 
străluci pentru totdeauna. 


Cugetarea lui Romanov i-a reînnoit pasiunea lui 
Júlio Cesar pentru educație. Mai bine de cincisprezece 
ani, fusese profesor de limbi străine, dar în ultima vre- 
me era demobilizat și dezorientat, pentru că se confrun- 
ta cu o creștere progresivă a agitației elevilor. Își dădea 
seama că mintea lor era tot mai tulburată și neliniștită. 
Conversaţiile paralele și agresivitatea se extinseseră 
foarte mult. 

Júlio Cesar, Romanov, Jeferson și alți profesori au 
căutat o explicație pentru acest comportament al elevi- 
lor, care devenise un fenomen mondial. În cele din ur- 

mă, după ample cercetări, au descoperit ipoteza sindro- 
mului SGA, Sindromul Gândirii Accelerate, care expli- 
ca faptul că preluarea faptelor de viață din societățile 
moderne acționa în mintea umană și modifica viteza de 
construire a gândurilor și emotiilor. 

Oamenii erau extrem de agitati. Totul se întâmpla 
foarte rapid. Toţi mâncau, vorbeau și lucrau într-un 
ritm accelerat. Până și scenele din filmele actuale se des- 
fășurau cu o viteză mult superioară celor din trecut. 

Și-au dat seama că nu elevii erau vinovaţi pentru 
starea lor de agitație. Vinovat era sistemul social, care 
a amplificat gama de necesități — nu întotdeauna indis- 
pensabile — dar și cantitatea de informații, așa cum n-a 
mai fost niciodată în istorie, suprasolicitând memoria 
tinerilor și obligându-i să gândească într-o viteză maxi- 
mă, așa cum trebuie să se întâmple doar în vremuri de 
mari dificultăți și calamităţi. Elevii se gândeau la „zeci 
de lucruri“, într-un interval scurt de timp. Profesorii 
au înțeles că, ori de câte ori, se mărește viteza gândirii, 
se generează agitație, neliniște și insatisfacție. 

Au descoperit că, actualmente, volumul de cunoș- 
tinte se dublează la maximum odată la cinci ani, faţă de 
ceea ce, în trecut, dura secole. Excesul de informatie, 
asociat cu disperarea de a consuma tot mai mult, cu 
preocuparea excesivă pentru estetică și modă, s-au în- 
registrat în centrul conștient al memoriei oamenilor, 
lăsând nenumărate arhive deschise. | 

Mintea elevilor avea, în mod constant, acces la 
informațiile stocate în aceste arhive, ca un calculator 
care nu încetează să opereze, generând o producție in- 
tensă de gânduri în legătură cu activitățile, preocupă- 
rile și faptele zilei de mâine. Ei dezvoltau diferite simp- 
tome. Calmul a dispărut și răbdarea s-a evaporat. 

Pe lângă faptul că sunt agitati și iritabili, fluctua- 
tia emoțiilor e foarte mare: acum sunt veseli, acum sunt 
explozivi. Nu se pot concentra, nu fac introspecții și, pe 
deasupra, detestă rutina, afirmând într-una: „N-ai ce 
să faci în casa asta!“ 

Dar sala de clasă? În general, e ultimul loc unde 
vor să se afle. Pentru cel care are SGA, profesorii sunt 
nesuferiți, orele sunt insuportabile, sunatul de ieșire e 
o minune. Agitația gândurilor și nerăbdarea sunt atât 
de intense, încât tinerii nu sunt capabili să acumulez 
experiență din greșelile și suferințele lor. Schimbarea 
decorului pe scena minții e atât de rapidă, încât ei nu 
reușesc să prelucreze experiențele trăite, nu reflectează 
asupra noilor atitudini și nu se fortifică în fata dificul- 
tătilor. Rămân imaturi, chiar și atunci când ajung la 
vârsta adultă. RA 

- În viziunea lui Romanov si a colegilor săi, profe- 
sorii erau bucătari ai cunoasterii, care pregăteau ali- 
mentele pentru a hrăni inteligența unei asistente lipsite 
de poftă de mâncare. Nimic nu e mai frustrant pentru 
un profesor, decât să predea cuiva care nu vrea să în- 

vete. De aceea, în societățile moderne, cei mai mulți 
dintre educatori se îmbolnăvesc. 

Mii de profesori se simt deprimati, dezvoltă reac- 
tii de panică și boli fizice, nu numai din cauza proble- 
melor lor interne, ci mai ales datorită crizei care se pro- 
pasă în educaţie. Unii au tulburări cardiace în sala de 
clasă, alții fac gastrite și ulcere. Mulţi știu că educația 
e un haos — dar, cum nu studiază modul în care se cons- 
truiesc gândurile, nu știu că-i putem schimba ritmul. 

Copiii nu mai aleargă după fluturi, nu se mai joa- 
că prin pomi, nici nu mai dau drumul papagalilor. Ti- 
nerii nu mai contemplă frumosul, nu inventează, nu 
dau frâu liber imaginației, nici nu trăiesc viața cu sim- 
tul aventurii. Toţi s-au transformat în consumatori. 

Unii îi învinovătesc pe părinți că nu le impun co- 
piilor lor anumite limite. Cu toate acestea, Júlio Cesar 
și Romanov au descoperit că părinții au încercat să sta- 
bilească limite, dar, din cauza agitației generate de 
SGA, n-au avut succes. Mulţi dintre ei se simt derutați 
și nesiguri, fiindcă nu știu cum să reacționeze în fata 
copiilor lor. În trecut, o privire a unui tată sau a unei 
mame avea impact asupra odraslelor — actualmente, 
nici tipetele nu mai stârnesc vreo- reacție. 


Distrugerea stimei de sine 


Unii dintre profesori îi agresau pe elevi, întrucât 
credeau că ei sunt vinovați pentru starea lor de agitație. 
Nu înțelegeau că marele criminal e sistemul social, că 


97 - 


AUGUSTO CURY 


el a provocat o anxietate inumană în minţile tinerilor. 
Mai rău, nu înțelegeau că, pe lângă SGA, sistemul dis- 
truge respectul de sine al oamenilor, prezentându-le 
modele foarte slabe, conform indicatorilor medicali, ca 
parametru al frumuseții și al autosatisfacției. 
Tiparul neobișnuit de frumusete propagat în so- 
cietate a pătruns în subconștientul colectiv al tinerilor, 
a generat conflicte cu imaginea de sine și le provoacă 
disprețuirea propriului corp. Milioane de tineri se uită 
în oglindă și se întreabă: Oglindă, oglinjoară, e cineva 
cu mai multe defecte-n țară? 
Mulţi simt că nimic nu li se mai potrivește. Unii 
sunt deprimati, altii dezvoltă o anorexie nervoasă care 
le blochează pofta de mâncare și slăbesc mult, iar alții 
fac bulimie, mâncă într-una și apoi își provoacă voma. | 
Sunt și unii care dezvoltă vigorexia, făcând într-una 
exerciții fizice în sălile de gimnastică și iau medica- 
mente fără îndrumare medicală, ca să-și mărească masa 
“musculară și să fie apreciați sub aspect fizic. Nu știu că 

cea mai mare valoare rezidă în inteligența pe care o au. 
| Tinerii nu știu că, în majoritatea lor, modelele 
suferă din pricina dictaturii frumuseții, căci îsi detestă 
vreo parte a corpului și țin regimuri draconice, ca să nu 
fie respinse. Multe dezvoltă de asemenea anorexie, bu- 
limie și depresie. Caută tot felul de modalități artificiale 
de a-și crește stima de sine. Sistemul le folosește doar — 
Și se debarasează de ele, atunci când nu mai corespund 
baremurilor. 

Profesorii ar vrea să le strige tinerilor că frumuse- 
tea se află în ochii privitorului. Dar, din cauza Sindro- 
mului Gândirii Accelerate și a dictaturii frumuseții, 
tinerii nu se mai consideră frumoși nici pe dinăuntru, 
nici pe dinafară. 

Cu stima de sine la pământ, tinerii devin nesatis- 
făcuţi și-și canalizează insatisfacția spre consum. Astfel, 
se transformă în prada celui mai agresiv prădător: piața. 

Julio Cesar, Romanov și colegii lor doreau ca tine- 
rii să se iubească pe ei înșiși și să fie revoluționari ai so- 
cietății. Revoluționari care să critice sistemul social, care 
să consume mai multe idei decât bunuri materiale și să 
aibă curajul de a nu cumpăra din magazinele care folo- 
seau numai modele slabe, pentru a-și vinde produsele. 

„Deschideţi ochii! Nu fiți sclavii tiparului de fru- 
musețe vehiculat de mass-media!“, îi sfătuiau ei. „Fie- 
care dintre vot are o frumusețe unică, specială, inegala- 
bilă, care nu are nimic de-a face cu greutatea, cu înălți- 
mea, culoarea pielii sau anatomia corpului.“ 

Punând muzică ambientală în sala de clasă — d 
exemplu Bethoven, Bach, Mozart, Chopin — acești pro 

fesori transformau fiecare oră, într-un spectacol. P 
lângă elementul muzical, faptul că elevii se așezau î 
cerc și dezbăteau idei a dus la o reducere a SGA și la 
diminuare cu cel puțin 50% a anxietății acestor copii. 
Scoala suferea transformări, de la o zi la alta. 

Se întâmpla ceva încântător: elevii învățau să 
aibă o minte liberă, să-și pună întrebări în legătură cu 

ei înșiși și cu lumea, așa cum învățase tânărul filozof 
Platon, de la Socrate. Era însă nevoie să se avanseze 
mult mai mult. 

Profesorii, stimulați de temerarul Romanov, au 
hotărât să relateze câteva întâmplări reale în clasă si să 
umanizeze cunoașterea — adică, să le vorbească elevilor 
despre viața oamenilor de știință, despre defectele lor, 
provocările, lacrimile, îndrăznelile, precum și nedrep- 
tățile pe care le-au suferit. 

Voiau ca tinerii să-și deschidă orizonturile inteli- 
gentei, prin înțelegerea faptului că, în spatele fiecărei ore 
la care luau parte, ei se confruntau cu dificultățile celor 
ce gândeau. În felul acesta, cunoașterea a încetat să mai 
fie insipidă și a început să aibă un condiment existențial. 

Au vorbit despre frica, despre curajul și despre 
angoasele lui Einstein, care, chiar dacă a fost un mare 
geniu și a dat la iveală idei excelente, a făcut și greșeli. 
„A greșit mai ales când și-a lăsat fiul bolnav mintal în- 
tr-un ospiciu, timp de peste douăzeci de ani, fără să-l 
viziteze vreodată. Elevii au înțeles, astfel, că geniul fi- 
zicii cunoștea foarte bine lumea exterioară, cea fizică — 
dar avea și el problemele lui, ca toate ființele umane, în 
cea mai complexă dintre lumi, cea psihică. 

În felul acesta, ei au înțeles că nimeni nu e perfect 
„— fie că e profesor sau gânditor. Astfel, cu fiecare zi în- 
“vătau cum să nu mai fie niște tocilari și să-și alunge 
teama de a gândi și de a produce cunoaștere. Această 
schimbare de atitudine se reflecta deja în teste, căci ele- 

vii deveniseră mai inventivi. Tot acest parcurs avea ca 
rezultat, în cele din urmă, o educație care inspira emo- 
tia, elibera inteligența și dezvolta imaginația. 


Agresarea unui coleg: fenomenul bullying 


Profesorii buni cunosc bine materia pe care o pre- 
dau, profesorii fascinanți cunosc modul de funcționare: 
a minții. Întrucât voia să fie un profesor fascinant, Júlio 
Cesar a învățat cum să abordeze conflictele care apăreau 
în sala de clasă, discuţiile care izbucneau între elevi și 
diferendele iscate între elevi și profesorii lor. Dar, une- 
ori, aceste conflicte erau atât de grave, încât dezordinea 
părea. imposibil de controlat. 

La un moment dat, a asistat la o dispută între doi 
elevi, care l-a zdruncinat. L-a văzut pe Alex jignindu-l 
grav pe Fernando. Fernando umbla tot timpul absorbit 
de gândurile lui, era distrat, nu se putea concentra, sufe- 
rea cu anticipație, era foarte preocupat de lucruri care nu 
se întâmplau. Anxietatea lui era intensă și avea dificul- 
tăți în a învăța. Nu reușea să țină pasul cu restul clasei. 

Tânărul era atât de împrăștiat, încât adesea punea 
întrebări despre o chestiune pe care profesorul tocmai o ex- 
plicase. Alteori, făcea comentarii fără nicio legătură cu su- 
biectul tratat. Mulţi dintre colegi se distrau pe seama lui. 

Elevii nu cunoșteau valoarea includerii tuturor 
într-un grup și importanța convietuirii cu oameni di- 
feriti. Nu înțelegeau că cele mai mari greșeli comise de 
omenire apar din cauză că nu sunt acceptaţi și respec- 

taţi cei diferiţi, fie sub aspect intelectual, fie sub aspect 
social, rasial, cultural sau religios. 

Julio Cesar era răbdător cu Fernando și, la fel ca 
și Romanov, considera că tinerii tăcuți sunt potriviti 
pentru alcătuirea unei armate, dar nu pentru un grup 
de oameni care gândesc. Nu voia o asistență de roboți. 

După ce Fernando a pus încă 9 întrebare fără le- 
gătură aparentă cu subiectul abordat, Alex n-a mai re- 
zistat și a strigat din spatele clasei: | 

— Prostule! Mongoloidule! Trezește-te! 

Toți au izbucnit în hohote de râs. Alex era consi- 
derat liderul clasei, iar Fernando era rătușca cea urâtă. 
Umilit, i s-au umplut ochii de lacrimi și i s-a pus un nod 
în gât. S-a ridicat imediat și a cerut voie să iasă din sală. 

Júlio Cesar a intervenit: 

— Te rog, Fernando, nu ieși. Privind către întrea- 
„ga clasă, apoi către agresor, a spus: 

— Ai comis o greșeală gravă. Ti-ai bătut joc de ca- 
pacitatea intelectuală a colegului tău. L-ai ridiculizat în 
fata tuturor. Stii că mulți dintre gânditorii celebri aveau 
profilul psihologic al lui Fernando? Dar au strălucit, 
pentru că nu le-a fost teamă să întrebe, să se exprime. 

Alex a încercat să se sustragă, lăsând capul în jos. 
Dar profesorul dorea să-i facă să înteleagă importanta 
includerii sociale. A spus că cel care nu e capabil să ac- 
cepte persoane diferite, comite atrocități în relatiile so- 
ciale. Le-a vorbit apoi despre sclavia negrilor, despre 
moartea a șase milioane de evrei în cel de-al doilea 

război mondial, despre conflictele dintre creștini și mu- 
sulmani, despre tulburările din regiunea Cașmirului, 
India și din multe alte locuri. 

A mai afirmat că specia noastră e bolnavă din cau- 
za discriminării, a lipsei de respect, de solidaritate și a 
dificultății de includere socială. Și a adăugat: 

— Cei slabi judecă și exclud, dar cei puternici in- 
clud și înțeleg. Apoi, dorind să întărească cele spuse, l-a 
întrebat pe Alex: Știi cum se numește acest tip de agre- 
sivitate, care apare între colegi? 

Alex nu știa, iar profesorul î-a întrebat si pe cei- 
lalți elevi. Dar nimeni nu stia răspunsul. 

— Se numește fenomenul bullying, le-a spus el. 

— Ce fenomen e acesta?, a întrebat Joana curioasă. 

— Bully înseamnă brutal, agresiv. Ori de câte ori 
un coleg agresează, umilește, discriminează sau etiche- 
tează alți colegi, comite fenomenul bullying, devine ag- 
resor, controlator și chiar căliu emotional. Copiilor și 
adolescenților le place mult să se joace, să glumească. 
Unele glume sunt sănătoase, stimulează creativitatea și 
veselia. Altele însă rănesc profund componenta emoțio- 
nală și generează traume ale personalității. : 

Alex n înghițit în sec și a tăcut. Júlio Cesar fusese 
și el victima fenomenului bullying; în adolescență. Aceas- 
tă problemă îl afectase profund și de aceea s-a hotărât să 
vorbească despre unele mistere ale minţii umane, pentru 
ca elevii să înțeleagă mai bine cum putea acel fenomen 
să prejudicieze drastic, formarea personalității. 

Nu e posibilă ștergerea memoriei 


— Înregistrarea în memorie e involuntară. Toate 
ideile, gândurile, imaginile mentale, emoțiile, inteligen- 
te sau absurde, lucide sau care tulbură, sunt înregis- 
trate în mod automat. 

— Domnule profesor, dar în calculator înregistrez 
numai ce vreau!, a zis Marcia. 

— Da, dar în cazul memoriei umane, nu avem 
această opțiune. Fenomenul LAM (Înregistrare Auto- 
mată a Memoriei) arhivează totul, în mod automat. 
Acest lucru e ușor de înțeles, ținând seama de experien- 
ţa noastră. Dar trebuie să stiti că toate experiențele 
noastre cu o încărcătură mai mare emoțională — fie plă- 
cere sau suferință, fie calm sau teamă — sunt înregis- 

trate într-un mod privilegiat. De aceea, ne amintim cu 
ușurință, îndeosebi momentele mai importante din via- 
ta noastră. Apoi, profesorul a întrebat: 

— Putem să ștergem ceea ce e deja arhivat? 

Luis și-a făcut curaj ; si a zis: 

— Cred că da, căci în calculator cel mai usor lucru 
e să stergi fisierele. 

— Ai încercat să stergi o problemă din memoria 
ta?, l-a întrebat pr ofesorul. 

Cu două zile în urmă, Luís pierduse niste bani. Se 
străduise să-și șteargă din minte pierderea aceea — dar, 
cu cât încerca mai mult, cu atât se gândea mai mult la ea. 

— Nu!, a răspuns Luis fără vreo ezitare. 

Apoi, Júlio Cesar i s-a adresat cu delicateţe lui Alex: 

— Ai încercat să-i stergi din memorie, pe cei pe 
care i-ai jignit sau i-ai decepționat? 

Elevul s-a făcut roșu ca racul și a înțeles unde voia 
să ajungă profesorul. Prietena lui Alex îl părăsise cu o 
lună în urmă. Cum el voia s-o controleze și, în același 
timp, credea că putea să aibă o prietenă pe săptămână, ea 
a rupt relația și refuza să răspundă la telefon. El încer- 
case s-o uite, dar culmea e că se gândea tot timpul la ea. 

— Mi-ar plăcea să sterg unele arhive negative din 
memorie, dar nu reușesc, a recunoscut el cu sinceritate, 
începând să devină conștient de nedreptatea pe care i-o 
făcuse lui Fernando. 

Profesorul s-a adresat, de data asta, tuturor: 

— Nimeni nu poate să-și șteargă memoria și nici 
nu știe unde sunt depozitate aceste arhive pe scoarța ce- 
rebrală, locul din creier unde se înregistrează expe- 
riențele trăite. Putem doar să depășim traumele, actio- 
nând asupra simptomelor pe care le generează sau recu- 
perându-ne istoria, prin autocunoaștere, și descoperind 
cum și când le-am dezvoltat. Uneori, când trauma e 
semnificativă, avem nevoie de ajutorul unor specialiști 
în domeniu. Oftând, a subliniat că agresivitatea și umi- 
linta generate de fenomenul bullying erau arhivate în- 
tr-un mod privilegiat în memorie, putând genera trau- 
me semnificative. 

Elevii erau impresionați, căci începuseră să înţe- 
leagă că micile gesturi puteau avea consecințe mari. 
Văzând că și-a pus pe gânduri elevii, profesorul s-a 

uitat la Fernando și a încercat să rezolve conflictul care 
se iscase în clasă: 

— Cei slabi îi judecă și îi exclud pe ceilalți pentru 
că sunt diferiți, dar cei puternici înţeleg și includ. Ce 
înseamnă să fii jignit? Cum trebuie să actionăm când 
suntem jigniti? Trebuie să ne înfuriem? Să fugim de 
problemă? Să ne răzbunăm? Sau să facem rugăciunea 
înțelepților? 

Influențat de Romanov, profesorul îsi învăța ele- 
vii, punând întrebări, provocându-i să i gândească, la fel 
„cum făcea Socrate cu discipolii săi. Era imposibil să nu 
te implici. Curios, Fernando a întrebat: 

— N-am auzit niciodată de rugăciunea înțelepți- 
lor. Care e? 

— Tăcerea. Numai tăcerea conține înțelepciune, 
atunci când viata îti eamenintată, î în primejdie, când te 
afli sub presiune sau în fața unei jigniri, răspunse înțe- 
leptul profesor. Și adăugă: Cine poate să gândească lim- 
pede, când e nervos? În sfera tăcerii trebuie deschisă ca- 
lea inteligenței, sfărâmate cătușele arhivelor maladive 
care întrețin frica, ura, timiditatea și căutat răspunsul 
cel mai bun. În timp ce profesorul îl îndruma pe Fer- 
nando, Alex se gândea la cele auzite. Elevii învățau să 
pășească pe cărările propriei lor fiinte. Învățau să-și 
protejeze emoțiile, să reediteze arhivele maladive din 
inconstientul lor. 

Profesorul avea credința că, dacă elevii de pretu- 
tindeni ar învăța arta reflecției — și, simultan, și-ar dez- 

volta capacitatea de a dialoga fără teamă despre proble- 
mele și conflictele lor — s-ar putea preveni mii de trau- 
me și Chiar s-ar evita sinuciderile. 

Júlio Cesar i-a rugat pe toți elevii să caute pe cine- 
va în care aveau încredere — părinții, un profesor sau 
un prieten cu experiență — căruia să-i povestească pro- 
blemele lor cele mai grave. El aprecia psihiatria și psi- 
hologia clinică, dar credea că mai degrabă ar trebui să 
ne investim eforturile în prevenirea prin educație, în- 
trucât toți sunt de acord că prevenirea reprezintă dome- 
niul fundamental al medicinii. După câteva momente, 
profesorul a întrebat la modul general: 

— S-a simţit cineva de aici, umilit de vreun coleg? 

Oricât de incredibil ar părea, peste 80 la sută din 
elevii clasei au ridicat mâna. Alex se simţise și el umilit, 
în primii ani de școală. Era foarte agitat și gălăgios, nu 
avea o coordonare motorie prea bună și se considera un 
sportiv foarte slab. Agresivitatea lui constituia o proiec- 
tie a agresivității cu care fusese tratat și care nu fusese 
rezolvată niciodată. Când a reflectat asupra celor trăite 
de el, a înțeles. 


Îmbrățișări! Îmbrățișări! 
Sărbătorirea de după haos. 


Profesorul a rămas mirat de numărul elevilor care 
ridicaseră mâna. Nu se aștepta la o proporție atât de 
mare. În continuare, a scris pe tablă: 

Niciodată să nu scoateţi în evidență un defect fizic 
al unei persoane sau un comportament care vi se pare 
ciudat. Apreciați calitățile și respectaţi diferențele. Nu 
atribuiți niciodată porecle care îi umilesc pe oameni. 
Nici măcar în glumă, nu copiaţi atitudinile din emisiu- 
nile de umor care își bat joc de particularitățile unor oa- 
meni, ca să facă asistența să râdă. Cei care gândesc cu 
adevărat iubesc omenirea, se pot pune în locul celorlalți 
și văd ceea alții nu văd. 


În momentul acela, Alex l-a privit pe Fernando în 
ochi și i-a făcut un semn ca și cum i-ar fi cerut scuze. 
Cei care au prins gestul acela au început să Pg in 
strigând: 

— Îmbrătișări! Îmbrățișări! 

Întelegând că Alex nu se simțea în largul lui, Fer- 
nando's-a ridicat și i s-a adresat celui care îl jignise: 

— Eu te iert. Și, surprinzător, Alex s-a îefiical: l-a 
îmbrățișat și i-a spus: 

— Scuză-mă, am acționat ca un tip slab. 

— Nu, recunoscându-ți greșeala, ai devenit puter- 
nic, a replicat Fernando. 

Clasa a aplaudat. Atmosfera era atât de plăcută, 
încât profesorul a profitat ca să le vorbească despre ex- 
celentul cod etic al celui mai vestit personaj din istorie, 
Învățătorul învăţătorilor, Isus: 

— Să nu faceți altora, ceea ce nu vreți să vi se facă 
vouă. Învățătorul învăţătorilor respecta necondiționat 
ființa umană. Pentru El conta mai mult omul care gre- 

seste, decât greșelile comise. Până și pe trădătorul său, 
Iuda Iscariotul, l-a tratat cu amabilitate. I-a dat ocazia, 
până în ultimul moment, să-și rescrie povestea. 

În concluzie, cine nu vrea să i fie jignit, nu trebuie 
să jignească. 

Dacă nu voiau să fie respinși, trebuiau să accepte. 
Dacă voiau să fie lăudați, trebuiau să laude. Dacă dore- 
au simpatia și atenţia celorlalți, să le dea mai întâi spri- 
jinul lor și să se pună la dispozitia celor care aveau ne- 
voie. Etica lui Isus Cristos se află în centrul educației - 
pentru pace. Dacă societățile lumii ar trăi conform aces- 
tui principiu, n-ar mai exista lupte religioase, generalii 
ar fi grădinari, polițiștii ar fi poeți, industriile de arma- 
ment s-ar transforma în industrii alimentare, iar răz- 
boaiele ar fi doar amintiri urâte din cărțile de istorie. 

Elevii erau fascinați. Deodată, unul dintre ei a 
pus o întrebare curajoasă: 

— Domnule profesor, și dumneavoastră ați fost 
umilit de colegi, când erați la școală?, a întrebat Msrio, 
un tip reflexiv și fără inhibiţii. 

Luat prin surprindere, Júlio Cesar a făcut rugă- 
ciunea înțelepților. După un moment de gândire, s-a ho- 
tărât să povestească unele capitole din viața lui, care îi 
provocaseră o mare suferință. A simțit că era momentul 
potrivit să-și arate trăsăturile umane și să-și intersec- 
teze povestea vieții, cu cea a elevilor săi. Copleșit de o 
mare emoție și adânc mișcat, profesorul a povestit: 

— În primii ani de școală am suferit mult. L-am 
pierdut pe tata, când aveam nouă ani. Jucam fotbal, 
pescuinm și ne plimbam împreună, foarte des. EL era cel 
mai bun prieten al meu. Era puternic, tenace, părea im- 
batabil, dar într-o zi a suferit un infarct fulgerător. Mi-am 
pierdut, peste noapte, punctul de sprijin. După o pau- 
ză, a continuat. Pe lângă durerea insuportabilă de a-mi 
fi pierdut tatăl, după un an colegii au început să râdă 
de mine, din cauza staturii mele și a mărimii nasului. 
Ati observat ce înalt sunt?, a zis opi în glumă. 

Elevii au zâmbit. Apoi a glumit din nou: 

— Uitaţi-vă la acest frumos dispozitiv de respirat. 
Nu e frumos nasul meu? Și arătă spre nasul său zdra- 
vân, de urmaș de italieni. Știți care au fost poreclele 
care m-au durut cel mai mult, în timpul adolescenței? 
Și, pe un ton glumet, i s-a adresat în continuare clasei, 
care se delecta ascultându-l: Căpăcel și Tucan. Obser- 
vati că chiar se potriveau cuvintele*. Din fericire, mi-am 
depășit conflictele, dar nu vă puteți închipui cât am su- 
ferit fiindcă mă simțeam respins. Durerea respingerii 
este una dintre cele mai dramatice experiențe psihice. 
Mă simțeam inferior prietenilor mei. Eram nesigur, în- 
Chis, mi-era frică să mă apropii de o fată. Și, glumind, 
zise; Azi știu că sunt frumos! 

În încheiere, profesorul le-a cerut elevilor să se ri- 
dice, să se îmbrăţișeze și să-și spună că sunt frumoși. 


* Tucan — pasăre tropicală cu ciocul foarte mare și 
gros. N. tr. 


110 


Copii străluciți, profesori fascinanți 


A fost o adevărată petrecere. Directorul școlii, au- 
zind hohotele de râs, s-a speriat. S-a îndreptat în grabă 
spre sala de clasă. A rămas cu gura căscată, când a 
văzut atâta veselie. 

Romanov s-a îndreptat și el în grabă într-acolo. 
S-a contaminat de euforia lor și i-a îmbrățișat pe multi 
elevi. Căci, într-o zi, elevii și profesorii aveau să se des- 
partă. Le va fi dor unii de alții, dar e posibil să nu se 
mai vadă niciodată. Prin urmare, trebuiau să învețe să 
se placă și să creeze prietenii cu rădăcini care să suporte . 
iernile existenței. 

Memorabila poveste a unei regine 


Sofia era profesoară de filozofie și era foarte îngri- 
jorată de caracterul elevilor ei. Îi plăcea să citească zia- 
re, dar foarte des găsea câte un scandal în presă, care 
implica politicieni corupți, licitații incorecte, fraude și 
trafic de influență. Stia că existau lideri seriosi și anga- 
jati în serviciul societăţii, dar era conștientă că numai 
o generație de tineri transparenti, cinstiți și fideli cons- 
tiinței lor puteau deveni pilonii societăţii. 

Într-o zi, a explodat încă un scandal în presă, care 
îl implica pe președintele țării și pe principalii săi con- 
silieri. Era îngrijorată de consecințele acestui scandal, 
în subconstientul colectiv al tineretului. Aceste eveni- 
mente le putea suprima dorința de a deveni lideri sociali 
și speranța în poporul lor și chiar le putea bloca visele. 

A doua zi, și-a întrebat elevii ce credeau ei despre 
politicieni. Înfătișarea pesimistă a tinerilor a speriat-o. 
Unii au răspuns că era cea mai bună modalitate de a 
câstiga bani, altul a spus că rareori un politician era 
bun de ceva, iar alții au afirmat că erau toți o apă si un 
pământ. Câţiva au declarat că, atunci când vor fi mari, 
voiau să fie politicieni, ca să aibă avantaje asupra tutu- 
ror celorlalți. : 

Teribil de îngrijorată, ea a recunoscut că exista co- 
rupție în toate tările lumii, diferind doar frecvența si 
intensitatea fenomenului. 

— O persoană coruptă, a spus ea, este egocentrică, 
individualistă, trăiește în tensiune și are o datorie greu 

de plătit față de propria conștiință. O persoană coruptă 
nu va fi niciodată un mare lider social, pentru că nu e 
propriul său lider. 

Vrând să modeleze caracterul elevilor săi, le-a po- 
vestit o istorie captivantă, care avea să schimbe pentru 
totdeauna viziunea multora dintre ei. 

Cu mulți ani în urmă, un print puternic și inte- 
ligent o căuta pe femeia vieții sale. Tatăl lui se îmbolnă- 
vise și el era pe punctul de a deveni rege. Nu voia să dea 
greș în alegerea sa căci, nu-i așa, tânăra cu care se căsă- 
torea avea să devină regină. Visa o persoană amabilă, 
docilă, blândă și mai ales transparentă, pentru a domni 
împreună cu el. 

Cel mai mult se temea viitorul rege că femeia cu 
care se căsătorea ar pretui mai mult regatul, privilegi- 
ile de la curte și averile, decât persoana și iubirea lui. 
Miniștrii regatului considerau că preocuparea printu- 
lui era imatură. Unii îl găseau fragil și prea putin inte- 
ligent, nedemn să poarte coroana. 

Prințul i-a consultat pe înţelepţi, ca să-l înveţe 
cum să nu dea greș când va lua o hotărâre atât de im- 
portantă. Înteleptii l-au sfătuit să se căsătorească cu o 
tânără extrem de bogată din regat — sau, si mai bine, cu 
fiica unui rege puternic, al altui popor. Astfel, îsi putea 
lărgi-hotarele tării. 

Regatul era implicat în dispute interne foarte gra- 
ve. Din cauza bolii regelui, unii miniștri, generali și co- 
lectori de impozite profitaseră de situatie, ca să se lase 

corupți. Lipsa conducerii hrănește terenul unde înflo- 
reste individualismul. Alegerea viitoarei regine era im- 
portantă pentru mentinerea unității regatului. Mulți 
considerau că dacă prințul nu dovedea înțelepciune în 
a-si găsi soție, nu dispunea nici de inteligența necesară 
pentru a-și conduce regatul. 


Aflarea răspunsului în natură 


Descurajat de răspunsurile ce-i fuseseră date, prin- 
tul a plecat pe câmp, ca să se gândească. După multe ore 
de meditaţie, i-a căzut ceva pe cap. Si-a dus mâinile la 
cap ca să vadă ce era — și a rămas uimit: era o sămânță 
mică și galbenă. Deodată se simţi euforic, căci găsise răs- 
punsul pe care îl căuta. Părea copleșit de bucurie. 

S-a hotărât să dea o petrecere, pentru ca fetele in- 
teresate de căsătorie să se poată prezenta. Au fost invi- 
tate tinere din diferite regate, precum și fetele din tinu- 
tul său, în special cele mai bogate. 

La castel muncea, ca servitoare, o doamnă care 
avea o fată frumoasă și curată la suflet, pe nume Pris- 
cila. Când i-a spus fetei că prințul urma să se căsăto- 
rească și că dădea o mare petrecere pentru a-și alege mi- 
reasa, aceasta a luat hotărârea să se prezinte și ea prin- 
tre candidate. Priscila îl admira, fără să-l cunoască per- 
sonal, căci mama ei îi vorbise întotdeauna de bunătatea, 
de simplitatea și de inteligenta tânărului moștenitor. 

O femeie bogată din regat, a cărei fiică avea să con- 
cureze și ea, a aflat de intenția Priscilei. Atunci s-a hotă- 
rât s-o confrunte pe mama ei, spunându-i cu aroganță: 

„Fiica dumitale aiurează și visează la ceva imposi- 
bil! Fiica unei servitoare nu va putea niciodată să fie re- 
gină. E împotriva principiilor stabilite.” 

Adânc întristată, dar găsind că femeia aceea avea 
dreptate, mama i-a repetat Priscilei frazele tăioase pe care 
le auzise. Tânăra, descumpănită, a răspuns cu demnitate: 

„Mamă, noi suntem sărace, dar suntem tot oa- 
meni! Banii cumpără trăsuri, dar nu cumpără fericire; 
„Cumpără haine tesute cu fir de aur, dar nu cumpără va- 
loarea unui om.“ 

Deși săracă, Priscila voia să fie tratată cu demni- 
tate. știa că nu avea nicio șansă să fie aleasă, dar voia 
să profite de prilejul de a se afla aproape de print. Îi plă- | 
ceau foarte mult provocările. Avea o frumusete interi- 
oară care contamina. Multor tinere bogate le plăcea 
compania ei. | 

— Priscila avea trei daruri care valorau mai mult 
decât niște diamante: simplitate, generozitate și trans- 
parență, explică profesoara. Iar apoi i-a întrebat retoric 
pe elevi: Voi, pe care dintre aceste daruri îl aveți? 

Elevii au rămas pe gânduri. Profesoara a continuat 
povestea. Unele fete de lorzi erau eleve bune, obțineau 
note mari la teste, dar își simulau comportamentul. Ni- 
meni nu știa cu adevărat, ce gândeau sau simteau. Le 

plăcea să se fălească și să se laude, în căutarea unor firi- 
mituri de prețuire. Unele chiar se mințeau pe ele însele. 

Printre aceste tinere se aflau Helena și Barbie. Ele 
o cunoșteau pe Priscila și o invidiau, căci nu admiteau 
că fiica unui țăran și a unei servitoare de la palat era - 
atât de sociabilă și de atrăgătoare. Cu două săptămâni 
înainte de concurs, au întâlnit-o și au îndemnat-o să 
participe. Păreau generoase. 

În realitate, își disimulau adevăratele intenţii. 
Voiau ca Priscila să fie ridiculizată în public, căci consi- 
derau că numai o persoană cu mintea tulburată putea 
să concureze alături de ele și de celelalte fete frumoase, 
îmbrăcate cu rochii încântătoare și împodobite cu cele 
mai scumpe bijuterii din regat. 


O provocare aparent simplă 


Ziua cea mare a sosit. Sute de tinere îmbrăcate 
elegant se aflau în holul de la intrarea în palat. Văzând-o 
pe Priscila și examinându-i rochia de sus până jos, une- 
le fete nu și-au reținut zâmbetul. Aparent, rochia ei era 
cea mai simplă și cea mai urâtă. Helena și Barbie nu 
s-au abținut să nu comenteze: 

„Sărmana! E Chiar caraghioasă. 

Deodată, în sunete de trâmbite, a apărut prințul, 
împreună cu miniștrii, cu generalii și cu înțelepții din 
regat. Toate fetele suspinau. Nimeni nu știa ce le as- 
tepta. Nici cei care se aflau în preajma prințului nu 
știnu cum se va desfășura alegerea. S-a făcut o liniște 

solemnă. Brusc, cu glas puternic, prințul lansă o che- 
mare la întrecere, zicând: 

„Fiecare dintre voi va primi o sămânță, pe care va 
trebui s-o cultive. Peste trei luni voi da un mare bal. 
Cea care îmi va aduce cea mai frumoasă floare va fi alea- 
să pentru a fi regină.“ 

Toate fetele găsiră ciudată încercarea la care le su- 
punea prințul. Treaba era însă foarte simplă. Însufle- | 
tite, aproape toate au ieșit din palat, convinse că aveau 
să capete coroana. Înțelepţii ; și miniștrii regatului au 
clătinat din cap, considerând că tânărul nu era încă 
pregătit să domnească. Niciodată nu mai văzuseră un 
prinț atât de modest și lipsit de inteligență. Pentru o 
funcție atât de importantă se cuvenea 0 încercare pe 
măsură, se gândeau ei. Mai multe pretendente, consi- 
derându-se istețe, gândeau că, de fapt, ceea ce voia prin- 
tul cu adevărat era ca părul, hainele și mișcările corpu- 
lui lor să i fie la fel de frumoase precum o floare. 


Drama Priscilei 


Priscila și-a luat sămânța, a plantat-o într-un 
ghiveci și, cu toate că nu se prea pricepea la grădinărit, 
o îngrijea cu multă răbdare și duioșie. Visa la planta 
care avea să răsară și la frumoasa floare care avea să în- 
florească. Uneori dădea frâu liber imaginației și chiar 
reușea să-i simtă parfumul. 

A trecut o săptămână și planta n-a răsărit. Pris- 
cila a început să fie îngrijorată și să ude mai mult pă- 

mântul, punând la fiecare ceas câteva picături de apă. 
Au mai trecut două săptămâni și planta tot nu s-a ivit. 
Fata și-a dat și mai multă silință, după ce s-a sfătuit cu 
oameni pricepuți. | 

Unii grădinari i-au spus că sămânța nu încolțise, 
pentru că udase prea mult pământul, alții au fost de pă- 
rere că pusese prea mult îngrășământ, iar alții ziceau că 
pusese prea mult pământ în ghiveci. Toţi au fost unani- 
mi în a spune că, indiferent de cauză, dacă sămânța nu 
încolțise în cincisprezece zile, cu greu se va mai întâm- 
pla. Disperată, îşi vedea visul tot inai îndepărtat. În ciu- 
da eșecului, nu-și putea spulbera iubirea pentru prinț. 

A trecut o lună și ghiveciul continua să rămână 
fără viață. În timp ce lăsa să curgă picăturile de apă, îi 
cădeau și lacrimile în pământ: După ce au trecut două 
luni, inima îi era frântă. Floarea nu răsărise și inima i 
s-a întristat. 

În acest punct al povestirii, Sofia s-a uitat în ochii 
elevilor ei și le-a spus: 

— Unii au sfătuit-o să planteze altă sămânță. La 
urma urmelor, nimeni n-avea să descopere. Voi ce-aţi 
face? Ați planta alte semințe? Merită oare să obţii suc- 
cesul cu orice pret? 

Unii elevi au considerat că nu era rău să planteze 
altă sămânță. După ei, scopul justifica mijloacele. Dar 
Priscila a respins această idee. 

După trei luni, micul ghiveci continua să fie ste- 
ril, fără viață. Văzând-o abătută, cei apropiați au sfă- 

tuit-o să nu se ducă din nou la concurs. Toţi știau că 
Priscila era blândă — dar, în același timp, hotărâtă și în- 
căpățânată. După ce s-a gândit mult, conștientă fiind 
că făcuse tot ce-i stătea-n putință, a spus, spre uimirea 
tuturor, că se va duce la bal și își va prezenta ghiveciul, 
chiar așa, fără plantă. 

„Asta e o nebunie!“, exclamau prietenii ei. 

„O să fie foarte umilitor!“, adăugau rudele. 

Mama ei a făcut un ultim efort ca s-o convingă să 
nu se ducă la palat. Văzând suferinta mamei ei, Priscila 
vărsă din nou câteva lacrimi, care i-au stricat machia- 
jul ; și i-au udat rochia simplă.Ca să-și consoleze mama, 

i-4 Spus: 

„S-ar putea să suport încă o rușine, mamă, dar 
voi fi cinstită cu mine însămi. N-am reușit să cultiv să- 
mânţa şi-mi voi asuma greșeala.“ 

Când a ajuns la bal, a rămas foarte descumpănită. 
Toate celelalte pretendente aveau în ghivecele lor cele 
mai grozave flori, una mai frumoasă ca alta. Rochiile se 
asortau cu culorile petalelor. Era un spectacol sublim. 

Văzând-o pe Priscila, multe pretendente au râs de 
ea, iar de data asta batjocura era mai vizibilă. Au râs în 
hohote necontrolate, nu doar pentru că nu avea bijuterii 
și rochia îi era simplă și demodată, ci și pentru că ghive- 
ciul ei era lipsit de viață. Umilită, a început să intre în 
panică și se gândea să renunțe. 

Deodată, trâmbițele au început să sune triumfal. 
Toate fetele au rămas într-o tăcere adâncă. Când a sosit 

prințul, toate au oftat. El le-a rugat să se așeze în șir, 
iar ele s-au aliniat euforice. Prințul s-a apropiat de fie- 
care în parte. Se uita la ochii lor și la frumusețea flori- 
lor. Apoi le întreba care le era numele. | 

Când s-a apropiat de Priscila și a văzut ghiveciul 
fără floare și rochia ei pătată de lacrimi, a clătinat din 
cap și nici măcar n-a întrebat cum se numea. Fetele din 
apropiere de abia și-au stăpânit râsetele. 

Conducătorii regatului observau cu atenție gestu- 
rile prințului și se uitau unii la alții. După trei ore și 
după ce a analizat floare cu floare, printul s-a așezat pe 
tronul său. Apoi le-a cerut fetelor să se apropie, făcând un 
cerc mare în jurul lui. Le-a informat că hotărârea lui era 
luată și că tânăra pe care avea s-o invite la dans era aleasa. 

În afară de fete și de conducătorii regatului, mai 
erau de față regii și nobilii care îsi însoțiseră fiicele. So- 
sise, în sfârșit, clipa cea mare. 


Oamenii cinstiți sunt deosebiți 


Profesoara de filozofie s-a adresat din nou elevilor 
Săi și i-a întrebat: 

— Pe cine credeți că va alege printul? Ce criteriu 
ar folosi el ca să-și găsească regina? 

Elevii se simteau pierduţi. Nu aveau răspuns. 
Erau nerăbdători să afle ce hotărâre luase prințul. Și 
Sofia a continuat: prințul s-a îndreptat spre mijlocul 
salonului. A parcurs cu privirea cercul de femei și, spre 
surpriza tuturor, s-a îndreptat spre tânăra care nu avea 

nicio floare în ghiveci. l-a sărutat mâna si, emoționat, a 
întrebat-o: „Cum te cheamă?“ 

Cu buzele tremurând, ea i-a răspuns: „Priscila.“ 

„Regina mea! Priscila, accepti să dansezi cu mine 
și să fii soția mea?“, a întrebat-o prințul cu gingășie. 

Priscila a izbucnit în lacrimi. Toţi erau descumpă- 
niți. Salonul era plin de murmure. Nimeni nu-i înte- 
legea atitudinea. Miniștrii și înțeleptii credeau că prin- 
tul își pierduse minţile. Generalii gândeau că glumește. 

Atunci, calm, el a explicat cu voce tare: 
| „Pentru ca o fată să devină regină, trebuie să cul- 

tive o floare foarte specială: floarea purității, a compasi- 
unii și a onestității fată de ea însăși. Fără aceste carac- 
teristici nu e posibil să iubești, să domnești, să conduci, 
să fii devotat și drept. Toate semințele pe care vi le-am 
„dat erau sterile și nu putea să răsară nicio floare din ele. 
Prin urmare, singura Care a fost corectă, care a înfrun- 
tat rușinea, frustrarea, batjocura și și-a dovedit iubirea 
necondiționată pentru mine a fost Priscila.“ 

Apoi, într-un moment de rară inspirație, a adăugat: 

„Ghiveciul tău nu are nevoie de floare, căci în el 
se află floarea care nu s-a născut.“ 

Înteleptii regatului au rămas cu gura căscată, căci 
niciodată nu văzuseră atâta înțelepciune. Miniștrii, ri- 
gizi și preocupați de interesele lor, au fost uimiti de in- 
teligenta regelui. Au înțeles că se aflau în fata unuia 
dintre oamenii cei mai desăvârșiți pe care îi cunoscu- 
seră. Ceilalți care se aflau de față, inclusiv majoritatea 

pretendentelor, au aplaudat. Au aplaudat inteligența 
regelui și sensibilitatea și cinstea reginei. 

Priscila a fost generoasă cu cele care s-au purtat 
urât cu ea și delicată cu cei care au persecutat-o. A fost 
demnă de coroana pe care o purta pe cap, pentru că de- 
ținea deja o comoară în personalitatea ei. Știa că o regi- 
nă nu era mai importantă decât un supus, căci trebuia 
să recunoască demnitatea fiecărei fiinte umane. 

Mulţi elevi erau emoționați. În atmosfera aceea 
plină de emotie, profesoara Sofia le-a spus: 

— Să nu uitati niciodată că, dacă vreți să străluciți 
ca elevi, ca fii și, în viitor, ca excelenți specialiști și lideri 
sociali, trebuie să cultivați, în fiecare zi, floarea cinstei. 

Profesoara a luat creta și a scris pe tablă : 


Elevii buni ascund anumite intentii, dar elevii 
fascinanți sunt cinstiţi. Ei știu că cine nu e credincios 
conștiinței sale are o datorie greu de plătit faţă de sine 
însuși. Nu-și doresc, ca unii politicieni, succesul cu 
orice preț. Doresc doar succesul cucerit cu sudoare, 
inteligență și onestitate, căci știu că e mai bun adevărul 
care doare, decât minciuna care aduce o falsă ușurare. 


Și a completat, afirmând: 

— Cel care își va dezvolta deprinderea de a fi corect, 
va fi excelent în dezbaterea ideilor, va depăși timiditatea, 
își va șlefui înțelepciunea, va influența multi oameni, va 
străluci din punct de vedere profesional și va schimba 
mersul societății. Și dacă unii vor încerca să vă îngroape 

ideile, nu uitaţi că ideile sunt seminte și cel mai bun Lu- 
cru care i se poate face unei seminţe, e s-o îngropi. 

Apoi profesoara a adăugat că majoritatea politicie- 
nilor, întreprinzătorilor, conducătorilor de instituții 
nu sunt pregătiți să-și asume puterea. Când își asumă 
puterea, aceștia se transformă, devin orgolioși, intangi- 
bili, inaccesibili și, spre deosebire de Priscila, îşi neagă 
rădăcinile, uitând de unde au venit. 

— Cei ce iubesc puterea ca forță și nu puterea de a 
iubi, nu sunt demni să fie lideri, a încheiat ea. 

Elevii au fost copleșiți de aceste cuvinte. Unii au 
„plecat uluiți de la școală. Câţiva și-au promis că, în 
mod politicos dar ferm, nu vor rămâne niciodată tăcuţi, 
că toată viața lor vor dezbate idei. 

Anii au trecut și din sânul micului grup au ieșit 
câțiva mari lideri sociali, oameni care au luptat împo- 
. triva nedreptăților și a discriminării, i-au influențat pe 
alții și au schimbat mersul societății. 

Oglinda viitorului: 
o poveste care ar putea fi a ta 


Ronaldo avea o părere foarte bună despre el însuși 
și îi plăcea să-și domine colegii. Era bine făcut, muscu- 
los și se considera băiatul cel mai chipeș din clasă. Avea 
un fel de a vorbi agresiv, nu se temea să-și înfrunte co- 
legii și să-i provoace pe profesori. Nu înțelegea că dialo- 
gul era arma celor puternici — iar agresivitatea, uneal- 
ta celor slabi. 

Ronaldo nu suporta să fie contrazis. Nimeni nu 
putea să-i arate vreun defect. Dacă cineva îl înfrunta, el 
rezolva adesea problema prin. forță. Singurul focar de 
agresivitate din școală era creat de Ronaldo și de clasa 
lui, cea mai dificilă și mai rezistentă la schimbare. Ele- 
vii din această clasă erau pe punctul de a termina liceul 
și mulți aveau să încerce să intre la facultate. 

Ronaldo știa de revoluția pe care o făcea în școală, 
grupul de profesori condus de Romanov, dar rezista la 
Schimbări. El era elevul cu cele mai bune condiții mate- 
riale. Cum fusese dat afară din mai multe scoli, din 
cauza proastei purtări și cum nu se întrezărea vreo so- 
luție pentru cazul lui, fusese transferat, cu doi ani în 
urmă, la faimoasa Școală a Coșmarurilor. 

Plăcerea cea mai mare a lui Ronaldo era de a-și bate 
joc de elevii mai timizi. Îi jicnea în fata celorlalți și le in- 
venta porecle umilitoare. Îi transforma în miiscărici ai 
curții. Un coleg de clasă, Paulo, era victima lui preferată. 

Paulo era un adolescent tăcut și grăsuț. Ronaldo 
îl umilea aproape în fiecare zi. Deși profesorii erau cap- 
tivanți, Paulo și-a pierdut plăcerea de a mai frecventa 
orele. Suferea ascuns prin colțurile școlii și niciun coleg 
sau profesor nu-și dădea seama de suferința lui. 

Când îl vedea că se apropia, Ronaldo se transfor- 
ma. Striga foarte tare: „Vine butelia de gaz.” Uneori 
scotea un strigăt care imita un pui de elefant. Clasa râ- 
dea în hohote. Se comporta astfel când nu-l vedeau pro- 
fesorii, căci stia că aceștia desfășurau o campanie împo- 
triva fenomenului bullying. Dar cum nu se interesa ni- 
ciodată de campaniile promovate de școală, nici nu avea 
habar despre ce era vorba. 

Treptat, Paulo și-a pierdut lumina din priviri, nu 
mai zâmbea, era neliniștit și deprimat, avea dureri de 
cap permanente și gastrită. Unii elevi mai sensibili nu 
erau de acord cu atitudinea lui Ronaldo, dar nu erau 
capabili să-l înfrunte. Paulo devenise paiata unui circ 
din care nu voise niciodată să facă parte. 

Uneori se gândea că nu mai avea rost să trăiască. 
Alteori, dorea să se răzbune pe toți agresorii. Cum pă- 
rinții lui nu aveau un dialog deschis cu el, nu-și dădeau 
seama că el suferea. Paulo spunea doar că voia să se 
mute la altă școală, dar părinţii nu erau de acord. 


O carte! Un prieten care poate schimba o viață 


Intr-o zi, pe când pleca de la școală, profesorul Ro- 
manov a observat figura abătută a lui Paulo. Acesta, în- 

cercând să-și ascundă ochii plini de lacrimi, Și-a șters 
fata de cămașă, dar profesorul l-a văzut. L-a chemat 
deoparte și l-a întrebat ce se ascundea în spatele acelei 
expresii nefericite. 

— Dar dacă nu sunt demn să-mi faci confidente, 
ești liber să pleci, i-a spus Romanov tânărului tăcut. 

Jenat și luat prin surprindere, Paulo a vorbit pen- 
tru prima oară despre lipsa de considerație pe care o 
trăia zilnic la școală și despre criza lui depresivă. I-a 
mărturisit că se gândea să-și pună capăt zilelor. Șocat, 
profesorul și-a dat seama că în școală exista un elev ti- 
ran, Care nu cunoștea ce însemna afecțiunea. Ronaldo 
nu știa să se pună în locul celorlalți și nu era conștient 
de consecințele comportamentului său. 

Romanov a fost foarte tulburat când și-a dat sea- 
ma Că, oricât se străduinu el și celorlalți profesori, în 
școală putea să se întâmple o tragedie, o sinucidere. A 
pus mâinile pe umerii elevului său, ca să nu uite că are 
un sprijin și l-a rugat să nu renunțe la viață. 

A doua zi, i-a dat un cadou o carte. Și, provocân- 
du-i inteligenta, i-a spus: 

— În unele momente grele din viața noastră, o car- 
te bună ne poate fi cel mai bun prieten. În timpul lectu- 
rii, călătorim și căutăm asemănări printre rândurile tex- 
tului. O carte bună poate să ne dea forță, atunci când 
înfruntăm greutăți, curaj în caz de suferință și inteli- 
gentă în momentele în care nimeni nu ne înțelege. 

Apoi a adăugat: 

— Paulo, cei mai mari dușmani ai noștri nu se află 
în exterior, ci în noi înșine, Frica, furia, sentimentul de 
inferioritate și impresia că viata n-are sens ne roade. 
Nu te da bătut. 

După ce a rostit aceste vorbe, profesorul a plecat, 
dar se simtea neliniștit. i 

Încercase să-l îndrume pe Paulo spre psihoterapie, 
dar părinții lui nu aveau bani ca să plătească consulta- 
tiile. Serviciul public de sănătate oferea tratament gra- 
tuit, dar numai pe hârtie, pentru că în practică trebuia 
să aștepți șase luni, până găseai un loc liber. 

Paulo a luat cartea. Nu-i prea plăcea să citească. 
Dar era atât de disperat, încât a considerat că nu pier- 
dea nimic dacă încerca. Cartea se numea Vânzătorul de 
idei. Era vorba de un roman care relata povestea unui 
personaj pe nume Flavio, care fusese cândva un strălu- 
cit profesor universitar, ce-și încânta necontenit stu- 
denții. Într-o zi, viața sa emoțională a trecut printr-o 
furtună. Și-a pierdut familia într-un accident și a in- 
trat într-o depresie gravă. 

Flavio nu mai voia să trăiască, plângea foarte des, 
nu dormea, nu se hrănea corespunzător, se izola de toată 
lumea, renunțând și să mai țină cursuri. N-a fost înțeles, 
a fost discreditat și înlăturat. Mulţi credeau că nu se va 
mai reface niciodată. A pierdut banii, munca și prietenii. 

Voia să fugă de lume, dar nu putea să fugă de sine 
însuși. S-a gândit să renunțe la viață, dar, din fericire, 
nu s-a dat bătut. Cu ajutorul psihiatrului care l-a tra- 

tat, a căutat să găsească partea cea mai luminoasă din- 
tre toate, care se afla în el însuși. În loc să lupte împo- 
triva vieţii, a luptat în favoarea ei. S-a războit cu fan- 
tasmele din mintea lui, și-a gestionat gândurile nega- 
tive și, treptat, și-a depășit haosul emoțional. 

Când și-a depășit suferinta emoțională, a devenit 
mai bogat în interior. A început să strălucească din nou 
pe mica și extrem de importanta scenă din sala de clasă. 
Ca profesor, a devenit un vânzător de idei care stimula 
mintea elevilor să zboare cât mai sus, să nu devină vic- 
time ale problemelor lor, ale crizelor, umilințelor și sen- 
timentelor de inferioritate. 

Lectura cărţii l-a mișcat pe Paulo și l-a făcut să se 
identifice cu unele aspecte ale personajului principal. A 
înțeles că existau oameni care, deși se aflau într-o stare 
emoțională mai gravă decât a lui, reușeau totuși să se 
autodepășească și deveneau mai buni decât erau înain- 
te. A fost atât de impresionat de unele fraze pe care le-a 
citit, că le-a notat peste tot: 


Măreţia unei ființe umane nu stă în cât știe, ci în 
faptul că e conștient de cât nu știe. Destinul nu e inevi- 
tabil, ci o chestiune de alegere. Cel care face alegeri, își 
scrie propria istorie, îşi construiește propriile drumuri. 

Paulo s-a convins că știa prea puțin despre mis- 
terele existenţei și despre viața însăși. A simţit că, din 
momentul în care a devenit conștient de propria sa mi- 
cime, putea să devină o mare ființă umană. 


130 


Copii străluciți, profesori fascinanți 


A început să-și dea seama că el însuși era cel mai 
aprig călău, că nimeni nu-i putea face rău, dacă el nu 
permitea. Trebuia să facă niște alegeri, să-și traseze des- 
tinul. Acesta a fost doar începutul unui drum lung și 
sinuos, pe care îl avea de parcurs. Încă se simţea umilit 
de colegii lui și erau momente în care avea atacuri de 
furie, dar pe care nu le exprima niciodată. 

În săptămâna următoare, profesorul Romanov ur- 
ma să țină o oră la clasa lui Paulo. Voia să comenteze 
drama lui Paulo, dar a trata acest subiect direct cu Ro- 
naldo era delicat. Dacă l-ar fi admonestat, el n-ar fi fost 
„transparent, ar fi negat tot ce-spusese Paulo. Prin ur- 
mare, nu l-ar fi ajutat nici pe unul, nici pe altul. Dar 
nu putea să tacă. Avea ceva foarte important de spus 
întregii clase. 

A căutat cea mai bună formă de a introduce su- 
biectul. De cum a terminat ora de fizică, le-a spus: 

— Viata e ca mișcarea planetelor, care se tot ro- 
tesc*. Aveti grijă: cel pe care îl dispretuiți azi, poate fi, 
într-o zi, singurul umăr pe care veti putea plânge. 

Cu o măiestrie incredibilă, le-a relatat o poveste în- 
cântătoare, care a determinat întreaga clasă să reflecteze 
asupra comportamentelor lor și asupra viitorului lor. 

A fi umilit e una dintre experiențele cele mai stre- 
sante pentru fiinta umană. Dacă nu e depășită, devine 


* Autorul folosește expresia dar voltas, care înseamnă 
a se roti, dar folosită în legătură cu viata, înseamnă a avea 
schimbări/viraje neașteptate. 

devastatoare și imposibil de uitat. Apoi le-a povestit o 
întâmplare care s-a petrecut în SUA, în 1980. 

David era un tânăr care locuia la periferia- New 
York-ului. Era obiect de batjocură si de umiliri din par- 
tea unui grup de zece tineri din scoala lui. Grupul îl 
avea ca lider pe Robert. | 

David se izola adesea și avea dificultăți în a stabili 
relații cu fetele. Faţa lui era plină de pistrui și de coșuri. 
Unii dintre colegi îi spuneau „Ulcior“ și, cum era foarte 
„Slab la sport, Robert îl numea „Dezastru ambulant“. Sus- 

ținea că cel mai bun mod de a pierde un meci, era să-l in- 
vite să intre în echipa lui. De două ori, Robert l-a pălmuit. 

Într-o zi, văzându-l trecând, Robert i-a pus pie- 
dică și David a căzut în fața tuturor. Caietele au zbu- 
rat, iar el s-a izbit de podea. A fost un act violent, las și 

„nemotivat, doar pentru simpla plăcere de a-l vedea pe 
celălalt suferind. Nimeni nu l-a ajutat pe băiat să se ri- 
dice și nici să-și culeagă de pe jos caietele. 

David s-a ridicat încet. Dacă reacționa, putea fi 
bătut. Avea buzele plesnite. Și-a pătat cămașa ștergân- 
du-și gura de sânge. Cu lacrimile curgându-i pe fată, 
s-a uitat la Robert și a bâiguit: | 

— Fie ca într-o zi să ai nevoie de mine și sper să te 
ajut să te ridici, și-și adună caietele în tăcere. 

Robert, vrând să rămână învingător, a replicat: 

— Cine te crezi tu, ca să-mi dai lectii de morală! Tu 
te-ai împiedicat de picioarele mele. Cere-mi scuze! Dacă 
nu, va trebui să mă înfrunți. 

Romanov a povestit că, în momentul acela, Robert 
și grupul lui s-au ridicat ca să-l amenințe. Speriat, Da- 
vid a plecat capul și a murmurat încetișor: 

— Scuză-mă. Robert, ca și cum ar fi fost stăpânul 
lumii, a exclamat autoritar: | 

— Vezi-ti lungul nasului! Esti un sărăntoc. 

Umilit și rănit fizic și emotional, David a abando- 
nat școala. Condiţiile materiale ale familiei lui Robert 
erau foarte bune, însă David era sărac, părinții lui nu 
aveau casa lor, iar mașina era cea mai veche dintre cele 
care apăreau la școală. 

Robert credea că banii părinților lui erau inepuiz- 
abili. Hainele, obiectele și pantofii lui erau întotdeauna 
de firmă. Era un consumist de prima clasă. Batjocori- 
tor, spunea că hainele lui David erau de la „NE“: Nicio 
Firmă. Ronaldo se delecta cu prima parte a relatării. Se 
identifica cu Robert, părea un erou. Încă nu știa prin ce 
catastrofă avea să treacă. 


A urma căi diferite 


Maestrul vieţii, Romanov, a continuat cu partea 
a doua a istorisirii. După terminarea liceului, elevii cla- 
sei s-au despărțit. Fiecare și-a urmat calea. Unii au în- 
ceput să lucreze, alții și-au continuat studiile în diverse 
facultăți și s-au mutat în alte cartiere sau în alte orașe. 
David și Robert nu s-au mai văzut. 

Robert s-a căsătorit și a avut doi copii. Cum lua 
totul în glumă, a renunțat la facultate pe la mijlocul 

cursului, i-a cerut bani tatălui lui și a înființat o firmă. 
Credea că avea să se îmbogăţească în scurt timp, că lu- 
mea avea să se supună forței lui. Mare amăgire! Nu știa 
să lucreze în echipă, nu crea oportunități și nici nu se 
gândea la ziua de mâine. Era preocupat doar de plăcerea 
imediată. A dat faliment după un an. A pierdut toți 
banii dați de tatăl lui. După aceea a găsit un loc de 
muncă, dar n-a rezistat nici măcar un an. Cum nu era 
amabil, nici solidar, a avut niște neînțelegeri cu câțiva 
angajați și a fost concediat. A găsit alt loc de muncă, 
dar nu se implica, era invidios pe ceilalți si nu stia să 
coopereze cu colegii. După sase luni, a fost din nou con- 
cediat. Nu se putea stabili la nici un loc de muncă. 

Robert le-a cerut din nou bani cu împrumut părin- 
Hilor, care acum treceau printr-o criză financiară și s-a 
hotărât să înființeze altă firmă. L-a convins, asigurându-i 
că avea să devină bogat. Cu toate acestea, a dat greș din 
nou. A fost victima unei răni mortale, care distruge suc- 
cesul oricărei întreprinderi: nu și-a planificat cheltuie- 
lile și, în afară de asta, cheltuia mai mult decât câștiga. 
După un an și jumătate, Robert era din nou falit. 

Romanov privi spre clasă și spuse: 

— Cum a fost întotdeauna un elev foarte slab la 
Școala vieții, a cules ce-a semănat. În ultima vreme era 
șomer, făcea doar servicii temporare ici și colo. Robert 
„cel autoritar, din vremea liceului, dispăruse. Era agitat, 
abătut. Îi era rușine de oameni. Era în urmă cu plata 
chiriei pentru casa în care locuia. | 

Banii pe care îi câstiga Robert nu ajungeau ca 
să-și întrețină copiii. Părinţii îl ajutau, dar și ei traver- 
sau 0 gravă criză financiară. De mașină, nici vorbă. A 
lui se afla în atelier de luni de zile, stricată. Nu avea 
bani să plătească reparația. 

Mergea mereu la interviuri, în speranța că cineva 
îl va angaja. Dar, nimic. Într-o zi, descurajat, a citit în 
anunţurile unui ziar că o întreprindere făcea Angajări. 
S-a aranjat rapid și s-a îndreptat într-acolo. 


Prădătorul întâlnește prada 


Era vorba despre o firmă mare. Avea peste o mie 
de angajați. Fațada era de sticlă albastră reflectorizan- 
tă. Încăperile erau spatioase. Robert era încântat. Si-a 
depus CV-ul și după o săptămână a fost contactat ca să 
meargă la interviu. Era acolo un șir enorm de oameni 
așteptând să le vină rândul. „N-o să reușesc“, s-a gân- 
dit el. S-a asezat la rând si a asteptat. După sase ceasuri 
lungi, i-a venit rândul. 

În timp ce aștepta să fie chemat pentru interviu, a 
văzut, la un moment dat, că cineva se apropia de el, sa- 
lutându-l pe portar. Robert gândea în sinea lui: „Nefe- 
ricitul ăsta crede că va obține un post aici, arătându-se 
binecrescut“. Distrat, a făcut câtiva pasi, s-a întors iar 
si s-a împiedicat exact de persoana respectivă. A căzut 
pe podea, iar acel bărbat i-a cerut scuze și l-a ridicat cu 
amabilitate. Robert s-a uitat fix la persoana care se afla 

în fata lui. I se părea cunoscută. Apoi, memoria lui a 
licărit brusc. 

„David! Nu-mi vine să cred! Tu, aici!“ 

David slăbise, era bine îmbrăcat, dar nu exagerat. 
Când s-au recunoscut, s-au îmbrățișat. Robert pierduse 
o mare parte din aerul autoritar, din cauza turbulente- 
lor din școala vieții. Dar, cu toate astea, nu putea să 
piardă ocazia de a-l provoca pe David. L-a pus o între- 
bare, cu intenția clară de a-l umili: 

„Ei, David, de cât timp stai la coadă?“ 

Smerit, ca întotdeauna, David i-a răspuns: 

„De la șapte dimineata.“ 

Robert a socotit în minte și a exclamat: 

„La naiba! Ești aici de mai multă vreme decât mine 
și încă n-ai intrat.“ Și, cu un aer superior, spuse: „Poa- 
te că n-ai un CV corespunzător.“ 

„Poate al tău să fie mai bun ca al meu“, a replicat 
David. 

„Cred că ai mai multă nevoie decât mine, de sluj- 
ba asta.” 

„Da, cred că am nevoie mai mult decât tine, de 
firma asta“ răspunse David, cu siguranţă și bună dis- 
pozitie. 

„Ca să obţii o slujbă la firma asta, chiar trebuie să 
fii foarte bun. Dar nu te descuraja, poate reusesti“, i 
zis Robert, vrând să arate că avea capacități superioare 
celor ale fostului coleg de clasă. 

„Îl cunoști pe patron? Poţi să-i vorbesti de mine?“, 
l-a rugat David. Orgolios, Robert i-a răspuns: 

„Eu îl cunosc, dar nu știu dacă te pot ajuta. O 
să-ncerc.“ Apoi s-au despărțit. 

Unul dintre directorii întreprinderii, un individ 
foarte bine îmbrăcat, cu costum și cravată, observa, mi- 
rat, conversaţia dintre cei doi. 

Când s-a îndepărtat David, acesta s-a apropiat în- 
cet de Robert: 

„De unde-l cunoasteti pe DI. David? 

„DI. David? Ah! David. A fost coleg cu mine în li- 
ceu. Bietul de el, era rătușca cea urâtă a clasei noastre. 

„Dar bărbatul cu care stăteați de vorbă e patronul 
acestei întreprinderi.“ 

„Nu se poate, cred că vă înșelaţi. El e un biet amă- 
rât. Stă de opt ore la coadă ca să încerce să obțină o slujbă.” 


Prada întâlnește prădătorul 


Directorul a insistat: 

„Dumneata te înșeli, e chiar patronul acestei în- 
treprinderi.“ 

„Nu se poate! Îl cunosc eu...“, afirmă Robert cu 
un aer de batjocură. „Spuneti-mi IAEN lui întreg“, 
ceru el apoi, cu un nod în gât. 

„David Smith.“ 

Robert a înghitit în sec. Nu-i venea să creadă, era 
paralizat. Lumea i s-a prăbușit. Ar fi vrut să se afle ori- 
unde pe pământ, mai puțin acolo. Și-a amintit de violen- 

fa cu care îl tratase pe David. Începu să simtă o sudoare 
rece și să aibă tahicardie. A plecat din întreprindere mut, 
disperat, agitat. Avea amețeli. Abia vedea mașinile. 

Romanov le-a povestit elevilor că Robert era sigur 
că nu va primi ajutor, ci mai degrabă va fi umilit. A pe- 
trecut o noapte lungă de insomnie. Își amintea de toată 
agresivitatea pe care o proiectase asupra colegului său 
și asta l-a tulburat foarte mult. Nu pricepea cum de 
ajunsese David atât de departe, devenise bogat și avu- 
sese atâta succes, în timp ce el adunase eșec după eșec. 

A doua zi, dimineața devreme, a primit un telefon 
de la firmă. Era chemat pentru un al doilea interviu. 
Temător, s-a îndreptat într-acolo. Când s-a prezentat la 
secretariat, i s-a spus că DI. David voia să vorbească 
„personal cu el. Socotea că acesta avea să-i întoarcă toată 
agresivitatea pe care o primise. Când a intrat în sală, 
era palid și tremura. | 

A rămas impresionat de mărimea sălii. David l-a 
invitat cu amabilitate să ia loc și Robert s-a afundat în 
scaun. La început, amândoi erau tăcuți. Apoi, cu vocea 
înecată, Robert a deschis vorba: 

„Îmi cer iertare pentru tot ce te-am făcut să suferi 
în școală.“ 

David și-a amintit de jignirile, de batjocura, de 
lipsa de consideraţie și de ziua în care îi pusese piedică 
și-l făcuse să cadă în fața prietenilor lui. Acum, pozițiile 
se inversaseră. Avea toate condițiile să-l umilească pe 
cel care întotdeauna îl umilise. Răzbunarea se afla în 

mâinile lui, dar, dacă s-ar fi răzbunat, nu s-ar fi deose- 
bit cu nimic de el. Sigur pe el, i-a spus: 

„A trebuit să învăţ ca să pot să supraviețuiesc. 
Am trăit lungi perioade de suferință, de izolare și lacri- 
mi tăcute. Dar suferința pe care mi-ai provocat-o tu și 
ceilalți colegi m-a umplut de forță. A trebuit să-mi con- 
struiesc vise mari, ca să-mi pot depăși conflictele...“ Și 
după ce făcu o pauză prelungită a continuat: 

„M-am gândit serios, zi și noapte, să mă răzbun 
pe tine și pe toată clasa, dar într-o zi am citit într-o 
carte că forma cea mai subtilă de a ne răzbuna pe duș- 
manii noștri e să-i iertăm. Dacă eu nu v-as fi iertat, voi 
ați fi continuat să trăiţi în mine, mi-ați fi distrus bucu- 
ria de a trăi și proiectele de viață, de aceea v-am iertat 
de multă vreme. Am înțeles că nimeni nu-i face pe cei- 
lalți nefericiti, dacă nu e el însuși nefericit.“ 

Robert, care întotdeauna fusese un bulgăre de 
gheață, a început să se simtă emotionat. 

„Nu-ti face griji, prietene!“, i-a zis cu blândețe 
David, înțelegând drama pe care o trăia. „Ti-am citit 
fișa și am văzut că ai doi copii. Știu că ai trecut prin 
mai multe situații dificile și că ai traversat un imens 
pustiu. Mi-ar plăcea să-ți descopăr calitățile. Aș vrea 
să-ți dau o șansă...“ 

Robert a rămas uimit. Fraza pe care David o ros- 
tise. în vremea școlii i-a revenit în minte: Fie ca într-o 
zi Să ai nevoie de mine, sper să te ajut să te ridici! - 

Apoi David a sunat-o pe secretară și a rugat-o să 
cheme câteva persoane care se aflau în sala de așteptare. 
Acestea au intrat. Când le-a văzut, Robert mai-mai să 
leșine. A începu să respire gâfâit, părea un film. Cele 
trei persoane care au intrat în sală aparțineau grupului 
al cărui lider fusese. Toţi fuseseră șomeri sau aveau slu- 
jbe prost plătite, iar David le întinsese mâna și le oferise 
de lucru. Deveniseră angajați ai firmei sale. 

Cei trei colegi cunoșteau drama lui Robert, pe care 
i-o comunicaseră lui David. Îndrumați de David în- 
suși, ei au făcut în așa fel încât ziarul care anunța an- 
gajări de personal la firmă să ajungă la Robert. După ce 
s-au îmbrățișat, David i-a sugerat lui Robert: 

„Ce-ar fi dacă ai lucra în sectorul resurselor uma- 
ne? Sectorul care, printre altele, se ocupă cu selectarea, 
formarea și confortul angajaților?“ 

Perplex, Robert întrebă: 

„Să lucrez în sectorul resurselor umane? Cum aș 
putea să mă ocup de confortul oamenilor dacă nu știu 
să-i apreciez, dacă am fost întotdeauna agresiv și nicio- ` 
dată n-am fost un lider adevărat?“ 

David l-a întrerupt și a spus: 

„Iu ai maltratat viața și viața ţi-a răspuns mal- 
tratându-te. Tu ai rănit și ai fost rănit de viaţă. Tu ai 
umilit și ai fost umilit de ea. Mulţi gresesc, dar puțini 
își transformă greșelile în experienţă. Ridică-te! Luptă 
pentru ceea ce iubesti!” 

Marele întreprinzător David, care avea mii de an- 
gajați și nu avea nevoie să plece în fața nimănui, s-a 
plecat cu umilință în fața lui Robert ca să-l scoată din 
haosul în care trăia. 

În momentul acela, Romanov a făcut o pauză în 
povestire. S-a uitat la Ronaldo și și-a dat seama că în 
ultima parte a povestirii intrase într-o stare de adâncă 
reflectie. A fost un pas mic, dar un început important 
pe drumul care i-ar fi oferit o șansă de supraviețuire, 
într-o societate care cerea creativitate în loc de forță, în- 
drăzneală în loc de agresivitate, și muncă în echipă în 
loc de individualism. 


Viitorul are multe nume 


Apoi, Romanov le-a spus elevilor că Robert s-a 
mai însuflețit. Era pe fundul prăpastiei, dar David l-a 
„ridicat. Prada a contat pe valoarea prădătorului și l-a 
transformat într-o ființă umană. 

Apoi, David i-a povestit că unul dintre prietenii 
lui cei mai buni îi schimbase viața. Robert a început să 
se gândească cine putea fi, iar David i-a dezvăluit secre- 
tul lui: | 

„O carte!“ Robert detesta cititul. David a adăugat: 
„Cartea e una dintre cele mai mari cuceriri ale uma- 
nității. Cartea îl face să respire pe cel ce gâfâie, îl animă 
pe cel deprimat, îl face pe cel ce gândește să descopere 
noi idei. Cărțile le aduc copiilor înțelepciunea și le per- 
mit celor vârstnici să devină din nou copii.“ 

Robert a rămas impresionat de înțelepciunea lui 
David; niciodată nu-și închipuise că era atât de pătrun- 
zător. Ca să-l încurajeze și mai mult să-și schimbe via- 
ta, David a citat o frază profundă și plină de miez a stră- 
lucitului scriitor Victor Hugo: 

Viitorul are multe nume. Pentru cei slabi, înseam- 
nă intangibilul. Pentru cei ce se tem, necunoscutul. 
Pentru cei curajoși, înseamnă o posibilitate... 

„Fii curajos și schimbă-ți viitorul. Nu lăsa să-ți 
scape această ocazie...“ 

Vorbele lui David au răsunat în adâncul lui Ro- 
bert, ca o bombă. El a acceptat provocarea. Era impresio- 
nat de forța și de curajul unui individ pe care el îl con- 
sidera timid și fragil. S-a agăţat ca niciodată de șansa 
pe care i-a dat-o prietenul său. Omul acela grosolan a 
început să se șlefuiască. A învăţat să fie mic, ca să dev- 
ină mare. A înțeles, în cele din urmă, că nimeni nu e 
demn de înțelepciune dacă nu-și folosește lacrimile ca 
s-o hrănească, Romanov și-a încheiat relatarea în fața 
unei clase complet amuțite de lecţiile pe care le învățase. 

Înainte de a ieși din sală, a scris pe tablă: 


Oamenii pe care azi îi disprețuim sau îi facem să 
se împiedice, ar putea să fie, într-o zi, mâna care ne va 
ajuta să ne ridicăm. 

Paulo a rămas impresionat de povestea auzită. Lec- 
tura cărții pe care i-o oferise profesorul Romanov avusese 
un puternic impact asupra lui, dar în momentul acela 
și-a dat seama că trebuia să înceteze să mai fie victima 

agresivității oricui. Trebuia să i folosească jignirile, ca să-și 
alimenteze curajul. Din acel moment, a încetat să mai 
fie deprimat și să se intimideze. Când îl umilea cineva, 
se proteja, respingând părerile altor persoane. Nu pro- 
testa, nu agresa, ci își schița proiecte de viață. 

Ca urmare a acestor atitudini, treptat, s-a produs 
o revoluţie în viața lui. A început să fie mai puţin inhi- 
bat și mai extrovertit. El, care fusese întotdeauna un 
elev obișnuit, inexpresiv, timid și nesigur, a început să 
pună întrebări în clasă și să dezbată cu profesorii ceea 
ce nu înțelegea. Toţi au rămas impresionați de îndrăz- 
neala lui. Chiar și notele i s-au îmbunătăţit. 

Paulo a înțeles că elevii buni se duc la școală CA SĂ 
obțină o diplomă, dar elevii fascinanţi se duc la școală 
ca să se pregătească pentru viață. Și-a dat seama că pă- 
rinții și profesorii îi puteau da hârtia si creionul, dar 
numai el putea să-și scrie povestea vieții. 

A doua zi, i-a dăruit lui Ronaldo cartea Vânzăto- 
rul de idei și a scris pe carte o frază extrasă din ea: 


Indivizii fragili vor să-i controleze pe oameni, in- 
divizii puternici vor să-și controleze propria lor ființă. 
Descoperă-ți propria ta forță. 


Ronaldo i-a mulțumit jenat. Pentru prima oară, a 
rămas fără grai în fata lui Paulo. Câteva raze de lumină 
au intrat în fundăturile personalității lui, diminuân- 
du-i aroganta, dar povestea vieții lui era încă o necu- 
noscută. El trebuia să înțeleagă că destinul, de multe 

ori, nu e inevitabil, ci e mai ales o chestiune de alegere. 
Și nimeni nu putea să-i contloleze căile lui. 

A venit sfârșitul anului. Marea majoritate a ele- 
vilor se schimbaseră atât de mult în ce privește felul de 
a privi viața și de a gândi, că au vrut să le aducă un 
omagiu profesorilor. Au pus în scenă o piesă de teatru 
despre categoria de specialiști cea mai importantă din 
societate. Au terminat piesa spunând în cor: 


„Profesorii sunt la fel de importanți sau chiar mai 
importanți decât psihiatrii, judecătorii sau generalii. 
Profesorii lucrează solul inteligenței tinerilor pentru ca 
ei să învețe să gândească, pentru ca ei să nu se îmbolnă- 
vească și să fie tratați de psihiatri, pentru ca ei să nu co- 
mită crime și să fie judecaţi de judecători, pentru ca ei să 
nu dezlănțuie războaie și să fie comandați de generali. 

Mulţumim pentru că ați transformat Școala Coș- 
marurilor într-o școală a viselor. Mulţumim pentru că 
ne-ați făcut să descoperim că indivizii fragili folosesc 
forța, iar indivizii puternici, inteligenţa, și, mai ales, vă 
mulțumim pentru că ne-ați învățat să iubim viața și 
omenia, și să vedem că mai important decât faptul că 
suntem negri sau albi, bogaţi sau săraci, celebrități sau 
anonimi, credincioși sau atei, suntem ființe umane, că 
trebuie să prețuim propria noastră esenţă şi să respec- 
tăm diferențele. Dumneavoastră ne-ati schimbat min- 
tea, iar noi vom transforma lumea... 


Apoi, au înmânat fiecărui profesor un pliant cu 
„textul pe care îl recitaseră. În fata unui omagiu atât de 

frumos, profesorii s-au îmbrățișat emoționați. După 
aceea, elevii s-au oprit în fața profesorului Romanov și 
au declarat: 


Școala din Beslan a suferit una dintre cele mai 
mari violenţe din istoria umanității. Dar rigorile iernii 
a făcut să înflorească multe flori, printre ele, profesorul 
Romanov. De la dânsul am învăţat că, fără bani, omul 
nu poate cumpăra mărfuri, dar fără educaţie omul nu-și 
cunoaște valoarea și nu știe că viața și înțelepciunea nu 
au preț... De la dânsul am învățat că profesorii sunt sa- 
cerdoții inteligenței, iar școala reprezintă solul cel mai 
sfânt al societății, scena solemnă a păcii... 


Romanov le-a multumit pentru marea lor afectiu- 
ne. Cu glasul plin de emoție, a privit către întreaga asis- 
tentă și, ca și cum ar fi privit către toti profesorii și toți 
tinerii din lume, a spus: 

— Eu nu merit acest omagiu. Am atâtea lipsuri, 
temeri și dificultăți. Sunt doar un simplu dascăl care 
știe că nu știe nimic, În afară de asta, unii afirmă că spun 
numai aiureli științifice, iar voi trebuie să fiti nebuni ca 
să ascultați la mine. Asistența a zâmbit. Într-adevăr, 
Romanov, ca toți gânditorii, nu părea foarte normal. În 
momentul acela, a ridicat glasul și a recitat un poem 
filozofic pe care îl păstra în minte: 


Suntem profesori? Mult mai mult! 
Suntem educatori? Mai mult de-atât! 
Suntem vânzători de vise! 

Vindem vise pentru ca cel deprimat să se anime, 
Pentru ca cel timid să îndrăznească, pentru ca 
cel agitat să se liniștească, 

Pentru ca poetul să se inspire iar gânditorul să 
critice și să creeze. 

Fără vise, suntem sclavi! 

Fără vise, ascultăm de ordine! 

Fie ca voi, dragi elevi, să fiți mari visători! 

Iar dacă visaţi, să nu vă temeți să mergeţi pe 
calea aleasă! 

Și dacă mergeţi, să nu vă temeti că vă împiedicaţi! | 
Și dacă vă împiedicaţi, nu vă temeți să plângeți! 
Ridicaţi-vă, căci nu există drum fără accidente. 
Daţi-vă întotdeauna o nouă șansă vouă înșivă. 
Căci libertatea e reală numai dacă am dat greș, 
Avem dreptul s-o luăm de la capăt... | 


Asistenţa a aplaudat cu entuziasm. Apoi, Roma- 
nov i-a privit pe colegii săi profesori și le-a recomandat: 

— Nu renuntati niciodată la un elev. Dacă investim 
în tinerii care azi ne decepționează, ei ar putea, în viitor, 
să ne surprindă și să ne dăruiască bucurii sublime... 

Romanov a suspinat, și-a șters ochii, a cerut scuze 
și a plecat înainte de sfârșitul serbării. Trebuia să plece 
la o altă școală a coșmarurilor. Trebuia să stimuleze 
arta de a gândi și să ajute și în alte școli, ca și mai mulți 
oameni să cunoască lumea ideilor și a viselor. 

Profesorii nu primesc, din partea societăţii, aprecierea pe care o merită: nu apar la ştirile de la 

televizor, trăiesc în anonimatul sălii de clasă, dar sunt singurii care au puterea să provoace o 
revoluţie socială. Cu o mână ei scriu pe tablă, cu cealaltă mişcă lumea din loc, căci lucrează cu. 
cea mai mare bogăţie a societăţii: tineretul. Fiecare elev este un diamant care, bine șlefuit, va 
străluci pentru totdeauna. (Augusto Cury) 


Copiii buni se pregătesc pentru succes, copiii străluciți 
se pregătesc să înfrunte eşecuri şi frustrări. 


Copii străluciți, elevi fascinanţi, noul best-seller al lui Augusto Cury; este o reflecţie 
încântătoare despre puterea inteligenței şi a gândirii critice. Povestea lui Romanov, 
profesorul revoluționar, demonstrează că toți avem capacitatea de a creşte copii străluciți 
şi elevi fascinanţi. 

Cu stilul său accesibil şi presărat cu reflecții profunde, Dr. Cury prezintă în această carte 
bazele unei noi educaţii, care are ca obiectiv dezvoltarea caracteristicilor celor mai înalte ale 
fiecăruia: conștiința critică, responsabilitatea, capacitatea de decizie şi toleranța... și, mai 
ales, capacitatea de a visa şi de a avea încredere în sine. 


Augusto Cury este psihiatru, psihoterapeut, om de ştiinţă şi 
scriitor. Susține conferințe şi este cercetător în domeniul calității 
vieţii şi al dezvoltării inteligenţei. Cărţile sale sunt publicate în diferite 
țări ale lumii, au fost adoptate în universităţi și folosite în cercetări şi 
teze de cursuri post-universitare, în psihologie, sociologie şi științe 
ale educaţiei. Conduce instituția numită Academia de Inteligância, 
care pregătește directori, educatori, medici, psihologi, avocaţi, cadre 
universitare şi orice persoană interesată în a-şi lărgi orizonturile minții, 
în a-şi educa reacţiile emoționale şi a-şi imbunătăți calitatea vieții. 

Este autorul bestsellerului Părinți străluciți, profesori fascinanți 
(publicată de Editura For You), cu care Dr. Augusto Cury a revoluționat modul în care 
milioane de părinţi şi profesori din toată lumea abordează sarcina deosebit de importantă 
de a forma oameni fericiţi, realizaţi şi cu solide principii etice, 

Acum, cu Copii străluciți, elevi fascinanți, Dr. Cury vine din nou cu reflecții asupra 
educaţiei ca mecanism de transformare a omenirii, de data aceasta sub forma unei povestiri 
captivante. De-a lungul acestor pagini, ne relatează povestea lui Romanov, un profesor 
original, inovator şi foarte inteligent, care aduce în fiecare sală de clasă, soarele creativității 
şi lumina gândirii critice, Detaşat la o şcoală poreclită „Școala coșmarurilor”, Romanov se 
confruntă cu diverși elevi, profesori şi părinți înstrăinați şi dezamăgiți; cu toate acestea, 
prin arta predării, reuşeşte să le redea, cu încetul, capacitatea de a visa şi de a construi o 


viaţă mai bună. 

